
স্বাধীন ভারতের প্রথম রাষ্ট্রনায়ক পণ্ডিত জওহরলাল 
CRF সম্পর্কে বাংল! ভাষায় ছু'একটির বেশী বই লেখা 
Raft বিশেষ ক'রে যারা কিশোর, যারা তরুণ, তাদের 
সঙ্গে এই মহান্‌ নেতার জীবনের ঘনিষ্ঠ পরিচয় করিয়ে 
দেবার মত বই নেই বললেই চলে। 

ভারত আজ অসংখ্য সমস্তার সম্মুখীন। এই সমস্তার 
অকুল পাথার পাড়ি দিয়ে আমাদের বাঞ্ছিত লক্ষ্যে পৌছতে 
হ’লে পণ্ডিতজীর অপূর্ব জীবন-কাহিনী ঞ্রুবতারার মতই 
আমাদের পথ দেখিয়ে নিয়ে যেতে পাঁরে। সেজন্যই তার 
জীবনের বিচিত্র দিকৃগুলির আলোচনা করবার এই প্রয়াস 
করেছি। ভারতের স্বীধীনতা-যজ্ঞের এই পুরোহিতের, এবং 
স্বাধীন ভারতে নবধুগ সুচনার এই পথিকতের কাহিনী যদি 
আমাদের দেশের ছেলেমেয়েদের দেশপ্রেমে এবং নবভারত- 
গঠনে Was করে, তবেই আমার শ্রম সার্থক হবে। 


বিষয়-সুচী 


নেহেরু পরিবার 
জওহরলালের ছোটবেলা 
‘মেধাবী জওহরলাল 
সৈনিক জওহরলাল 
fasts জওহরলাল 
কাছের মানুষ জওহরলাল 
বিজয়ী জওহরলাল 
স্বাধীনতাযুদ্ধে জওহরলাল 
. রাষ্ট্রনায়ক জওহরলাল 
'মহাপ্রয়াণে জওহরলাল 
জওহরলালের জীবন-পঞ্জী 

নেহেরু গরিবার 


বাংলা দেশের ঠাকুর পরিবারের মতই উত্তরপ্রদেশের 
নেহেরু পরিবারের দান ভারতের ইতিহাসে অক্ষয় হয়ে, 
থাকবে৷ শিক্ষা-দীক্ষা, আভিজাত্য, স্বদেশ-সেবায় এই ছুই 
পরিবার অনেক ক্ষেত্রে তুলনীয় | মুক্তিপথযাত্রায় নেহেরুদের 
বীরত্ব ও ত্যাগের কাহিনী আমাদের সবাইকে অনুপ্রাণিত 
করেছে। যেদিন বিখ্যাত আইনজীবী পণ্ডিত মতিলাল 


ভারতরত্ব জওহরলাল 


তার অতুল Gece উপেক্ষা ক'রে আমাদেরই দেশবন্ধু 
মত দেশসেবার পথে এগিয়ে এলেন__সেদিন থেকে সারা 
জগতের বিস্মিত দৃষ্টি এই পরিবারটির ওপর আকৃষ্ট va | 
বিলাতী-কেতাছুরস্ত এদের জীবনযাত্রার আমুল পরিবর্তন 
দেশের জনগণের ওপর অপুর্ব প্রভাব বিস্তার করল। 
সাধারণতঃ দেখা! যায়, পিতার প্রতিভা পুত্রের মধ্যে 
বিকশিত হয় না। কিন্তু জওহরলাল এর অসাধারণ 
ব্যতিক্রম। পুত্রের যশ পিতার খ্যাতিকেও ছাপিয়ে 
গেল। সংস্কতে আছে, পুত্রাৎ শিষ্যাৎ পরাজয়ঃ অর্থাৎ 
পুত্র এবং শিয্যের কাছে পরাজয় গৌরবের ব্যাপার | 
মতিলাল এই গৌরবের অধিকারী হয়েছিলেন। পুত্ৰই 
একদিন পিতাকে কঠোর সংগ্রামের নির্মম রণক্ষেত্রে টেনে 
এনেছিলেন। পিতা দাবী করেছিলেন ভারতের জন্য 
ডোমিনিয়ন স্টেটাস। পুত্র দাবী করেছিলেন ভারতের পূর্ণ 
স্বাধীনতা | পুত্রের এই দাবীকেই পিত স্বীকার ক’রে নিয়ে 
ভারতের পূর্ণ স্বাধীনতার জন্য সংগ্রামে অবতীর্ণ হয়েছিলেন। 
পিতা, পুত্র এবং CoE তিনজনেই নিখিল ভারত জাতীয় 
কংগ্রেসের সভাপতি হয়েছিলেন_-এ এক অপূর্ব দৃষ্টান্ত | 
মতিলালের carb! কন্যা বিজয়লন্ষ্মী পণ্ডিত তার 
বিখ্যাত পিতা ও ভাতার মতোই ভারতীয় রাজনীতিতে 


একটি বিশিষ্ট স্থান অধিকার ক'রে আছেন। কনিষ্ঠা 


TU কৃষ্ণা হাথীসিংয়ের দানও কম নয়। পৌত্রা 

নেহেরু পরিবার 


শ্রীমতী ইন্দিরা গান্ধী আজ ভারতের প্রধান মন্ত্রী। 
মতিলালের পত্নী বিছুধী না হ’লেও স্বদেশপ্রাণতায় ও 
তেজন্বিতায় সকলের অগ্রগণ্যা ছিলেন। তিনি পুলিসের 
লাঠির আঘাতকে হাসিমুখে সহ করতে, কারাবরণ 
করতে, দ্বিধা করেন নি। পরমা সুন্দরী কোমলম্বভাব৷ 
এই রমণীর মধ্যে অগ্নিগর্ভ আত্মার সন্ধান পাওয়া 
'যেত। কথায় বলে, এমন মা না হ'লে এমন ছেলে হয়? 
পণ্ডিত জওহরলাল তার মনীষী পিতা ও ব্যক্তিত্বম্পন্না 
মাতার সাহচর্য লাভ ক”রে ধন্য হয়েছিলেন | 

নেহেরু পরিবারের আদি নামটি কিন্তু ছিল কাউল'__ 
যেমন ঠাকুর পরিবারের আদি নাম ছিল কুশারী। পরে 
এই কাউল পরিবারটি নেহেরু নামেই পরিচিত হয় এবং 
একদিন বিশ্বময় সুপরিচিত হয়ে ওঠে। 

নেহেরু পদবিটি নাহার শব্দ থেকে এসেছে। BATS 
“নাহার? মানে নালা । এই বংশের পূর্বপুরুষরা নালার 
ধারে একটি বাড়িতে থাকতেন ঝলে এই নাম। উত্তর- 
প্রদেশ এদের আদি বাসস্থান নয়। a] কাশ্মীরী ব্রাহ্মণ | 
রূপলাবণ্য, আভিজাত্য এবং পাণ্ডিত্যের জন্য নেহেরুর! 
সমধিক প্রসিদ্ধ । সিপাহী বিদ্রোহের সময় এই পরিবারের 
একটি মেয়েকে ইংরেজ সৈনিকর! একবার কোন অপহৃতা 
ইংরেজ-কন্তা VAI ভুল করেছিল। মেয়েটির গায়ের রং 
ছিল এমন ফর্ম! 


ভারতরত্ব জওহরলাল 


নেহেরু পরিবারের মধ্যে আইনজীবীর সংখ্যাই বেশী ॥ 
মতিলালের অগ্রজ নন্দলাল এলাহাবাদ হাইকোর্টের লব্ধ- 
প্রতিষ্ঠ আইনব্যবসায়ী.ছিলেন। আর মতিলালের জোড়া। 
উকিল ত সার! ভারতে পাওয়া দুর ছিল। ওকালতি ক'রে 
এত টাকা উপার্জন আর কেউ করেন নি। জওহ্রলালও. 
ছিলেন ব্যারিষ্টার। তীর কর্মজীবনের সূচন! বেশির ভাগ 
ভারতীয় নেতাদের মতই আইন-ব্যবসায়কে উপলক্ষ ক'রে | 

যুরোগীয় ভাবধারার সঙ্গে ভারতীয় সংস্কৃতির সুসামঞ্জস্ত 
ঘটেছে এই পরিবারের জীবনধারায়। মতিলাল ও 
জওহরলালের প্রভাবে এই পরিবারের সঙ্গে সংশ্লিষ্ট - 
সকলেই জাতীয়তা-মন্ত্রে দীক্ষিত । জওহর-কন্তা ইন্দিরা 
বা বিজয়লক্ষমীর মেয়েরা কেউই দেশের সেবায় কারাবরণ 
করতে দ্বিধা করেন নি। একান্তভাবে ভারতীয় হয়েও 
সারা পৃথিবীর সঙ্গে যোগযুক্ত হওয়া কেমন ক'রে সম্ভব, তা 
এই নেহেরু পরিবারকে লক্ষ্য করলে বোঝা যায়। আগামী 


কালের ইতিহাসে এঁদের পরিচয় হয়ত আরও স্পৃষ্টাক্ষরে 
লেখা থাকবে। 


Se 


হর 


ইংরেজীতে যাকে বলে রূপোর চামচ মুখে নিয়ে 
জন্মানো, জওহরলালেরও হয়েছিল ঠিক তাই। প্রচুর 
aay আর বিলাসের মধ্যে জন্মেছিলেন জওহরলাল | 
সাধারণতঃ বড়লোকের ছেলেরা অত্যধিক আদরে অপদার্থ 
হয়ে ওঠে। কিন্তু কঠোর নিয়মতান্ত্রিক পিতার শাসনে 
সেই দুর্ভাগ্য তার ঘটে নি। মাতার আদর পেলেও. 

ভারতরত্ব জওহরলাল 


বাল্যকালে জওহরের সৎশিক্ষার অভাব হয় নি। মার মুখে 
রামীয়ণ-মহাভারতের কাহিনী তিনি রুদ্ধনিংশ্বীসে শুনতেন | 
সেই বীরত্ব-গাথাগুলি চিরদিনের মত তীর হৃদয়পটে মুদ্রিত 
হয়ে গিয়েছিল । তাদের বাড়িতে যুন্দী মবারক আলি 
বলে একজন থাকতেন। তার মুখ থেকে সিপাহী- 
বিদ্রোহের গল্প, আরব্যরজনীর রূপকথা প্রভৃতি শুনে 
কিশোর জওহরের চিত্ত উদ্দীপিত হয়ে উঠত। নিজেকে 
নায়ক কল্পনা ক'রে তিনি ছুঃসাহপিকের জয়যাত্রার স্বপ্নে 
মেতে উঠতেন। অসমসাহমী জওহরলালের মন শিশুকাল 
থেকেই বিচিত্র রসে ভরপুর হয়ে উঠেছিল | 
জওহরলালের পড়াশোনার জন্য পণ্ডিত মতিলাল 
মেমসাহেব নিযুক্ত করেছিলেন। তাছাড়া অনেক ইংরেজ 
রাজকর্মচারীই ছিলেন তীর THI ফলে এই বালকের 
মনে ইংরেজগ্রীতি জন্মানো আশ্চর্য ay | কিন্ত দেশের 
> চারদিকে তখন ইংরেজবিদ্বেষ ফুটে উঠতে xe করেছে। 
ভারতীয়দের প্রতি ইংরেজের দুর্ব্যবহার অদহনীয় হয়ে 
উঠেছে। পার্কে পর্যন্ত এদেশের লোকের ইংরেজদের 
“লে বেড়ানোর স্বাধীনতা নেই। রেলে তাদের কামরায় 
ঢুকলে অপমানের ঢুড়ান্ত। এইসব অমানুষিক ব্যবহার 
বালক জওহরলালের মনকে তিক্ত, এমন কি ক্ষিপ্ত, ক'রে 
ভুলেছিল। তাই খন তিনি শুনতেন, কোনে! ভারতীয় 
ইংরেজের অপমানের পাল্টা জবাব দিতে পেরেছে তখনই 

তার মন উৎফুল্ল হয়ে উঠত-_গৌরবে ভরে উঠত বুক। 
তার এক আত্মীয় সাহেব-ঠেঙানোর কাজে খুব পটু ছিলেন৷ 
কাজে কাজেই তিনি হয়ে উঠেছিলেন জওহরলালের পরম 
শ্রদ্ধার পাত্র। তবু ইংরেজ-চরিত্রের নানা গুণের দিকেও 
তার প্রখর দৃষ্টি ছিল। তাই তিনি তাদের ভাল গুণগুলির 
অধিকারী হতে পেরেছিলেন। জওহরলাল বড় হবার সঙ্গে 
সঙ্গে নিয়মানুবতিতা, তেজন্বিতা, উদার পাণ্ডিত্য, কর্ম- 
ক্ষমতা_বছু বি্ষিয়েই হয়ে উঠেছিলেন ভারতীয় হয়েও. 
বিদেশীদের শ্রদ্ধার পাত্র । 

ছোট বয়সে বড়দের মতই গম্ভীর ছিলেন জওহরলাল | 
বড়রা যা আলোচনা করতেন, যে বই পড়তেন, সেইগুলির 
দিকে ছিল তার ঝৌঁক। পণ্ডিত মতিলালের বৈঠকখানায় 
দেশের গণ্যমান্যরা এসে জুটতেন। বালক জওহরলাল 
আড়ালে আবডালে দাড়িয়ে সেইসব কথাবার্তা শুনতেন। 
একবার এক মজার ব্যাপার ঘটে । মতিলাল লাল রং-এর 
একরকম মদ খাচ্ছিলেন। বালক জওহরলাল ছুটে এসে 
মাকে জানিয়ে দিলেন, বাবা রক্ত খাচ্ছেন। তারপর 
আসল ব্যাপার জানতে পেরে তার ভয় ভাঙে। 

রাশভারি পিতার কাছে যেতে ভরসা পেতেন না 
জওহরলাল | যা কিছু আবদার ছিল মার কাছে। পণ্ডিত 
মতিলালের বকুনিকে জওহরলাল কেন, শহরন্থুদ্ধ লোক ভয় 
FAS! মতিলালের রাগ ছিল সাংঘাতিক । জওহরলালের 

TS ভাল ছেলেকেও যে কত বকুনি আর কত প্রহার খেতে 
হয়েছে, তার ঠিক নেই। একবার তিনি বাবার এক 
ফাউন্টেন পেন চুরি ক'রে ধরা পড়ে যান। জওহর 
‘ভেবেছিলেন, বাবার অতগুলি কলমের কি দরকার, একটা! 
নিলে কোনো ক্ষতি হবে না। কিন্তু মতিলালের হাতে 
বেদম প্রহার খেয়ে তার সে ভুল ভাঙে। বহুদিন 
তার গায়ের ব্যথা মরে নি। বিছানায় শুয়ে শুয়ে মালিশ 
লাগিয়ে তবে সে ব্যথা সারে। 

তবে ছেলের দুরন্তপনাকে মতিলাল চিরদিনই প্রশ্রয় 
দিতেন। একবার জওহর দুষ্টুমি করতে গিয়ে শুধু যে 
বেঁচে যান তা নয়, বীরত্বের পুরস্কারস্বরূপ আদর-আপ্যায়নে 
তাকে তু করা হয়। জওহরলালের বয়স তখন সাত-আট 
বছর। তিনি সবে ঘোড়ায় চড়তে শিখেছেন। একদিন 
আস্তাবলে গিয়ে দেখেন, বাবার আরবী ঘোড়াটা লাগামহুদ্ধ 
দাড়িয়ে রয়েছে, আশেপাশে কেউ নেই। এ লোভ কি 
আর সামলানো! যায় ! জওহরলাল প্রাণের আনন্দে ঘোড়া 
ছুটিয়ে দিলেন। কিন্তু কিছুক্ষণ পরে ঘোড়াটি খালি পিঠে 
বাড়িতে ফিরে এলো। অপটু বালক সওয়ার তখন 
ধুলোয় গড়াগড়ি দিচ্ছেন । এদিকে ঘোড়াকে একা ফিরতে 
দেখে বাড়িতে হৈ-চৈ পড়ে গেল। ধুলোমাখা গায়ে 
বালক জওহরলাল ফিরে এলেন-__তখন মনে হ’ল, তিনি 
যেন ওয়াটার্লু“ জয় ক'রে ফিরছেন | 

টব: ০০০ আনি? ব্রার রিয়ালকে ৯ মি 


জওহরলালের ছোটবেলা 
পণ্ডিত মতিলাল ছিলেন নিজে পালোয়ান। তিনি 


"যৌবনে প্রায়ই পালোয়ানদের সঙ্গে কুস্তি করতেন। 
তার যৌবনের গৌঁফজোড়া দেখলে তাকে কোন বড় 
‘জেনারেল মনে Vol জওহরলাল যখন বিলেতে 
থাকতেন, তখন তার বাবা তাকে প্রায়ই ছুরন্তপনায় 
উৎসাহ দিতেন। একবার চিঠিতে লিখেছিলেন, তোমার 


বন্ধু-বান্ধবদের সঙ্গে রীতিমত মারপিঠ হচ্ছে না জেনে 


হতাশ হয়েছি। 


আবার এই পিতারই কোমল অন্তরের পরিচয় পেয়ে 
আমরা অবাক হয়ে যাই। যখন জওহরলাল প্রথম জেলে 
গেলেন-_পণ্ডিত মতিলালের সে কি দুশ্চিন্তা ! ধনী 
অভিজাতের আদরের দুলাল জওহরলাল-_সে কেমন ক'রে 
‘জেলখানায় মাটির শয্যায় শোবে ? ন্সেহাতুর বাপ ছুগ্ধ- 


ফেননিভ শয্যা ছেড়ে নিজের ঘরের মাটিতে শুয়ে পরীক্ষা 


ক'রে দেখেছিলেন, কঠিন শয্যায় কতখানি কষ্ট হয়। 
কোমলে-কঠোরে মেশানো এই স্বভাব পুত্রও পিতার কাছ 
থেকে উত্তরাধিকারসুত্রে পেয়েছিলেন। 

পণ্ডিত মতিলালকে জওহরলাল যতখানি ভয় করতেন, 
‘Sale তার চেয়ে করতেন অনেক বেশি। পিতার আদর্শকে 
সামনে রেখে তিনি জীবনপথে পা! বাঁড়িয়েছিলেন। পরে 
অবশ্য কিছু কিছু আদর্শগত তফাত ঘটেছিল, কিন্তু পিতার 


দৃঢ়চরিত্রের প্রতি পুত্রের শ্রদ্ধা কোনোদিন হ্রাস পায় নি। 

পণ্ডিত জওহরলাল তার আত্মজীবনীতে পিতার গুণকাহিনী 
পরম শ্লীঘার সঙ্গে লিপিবদ্ধ করেছেন 

কিশোর জওহরের জন্মদিনের উৎসব খুব ঘটা করে 
সম্পন্ন S| উপহার আর ভোজের ছড়াছড়ি । এমন: 
দিনটি কার না ভাল লাগে বল? তাই জওহর ঠিক 
করলেন, বছরে শুধু একটি বারই ‘জন্মদিন’ আসবে, তা হবে 
না--বার বার আসা চাই, আনন্দের ধুম পড়বে একবার 
নয়, দু’বার নয়__অন্ততঃ কয়েকবার । এই প্রস্তাব নিয়ে 
একটা, আন্দোলন চালালে কেমন হয়? জওহরের 
জন্মদিনের আর একটা বিশেষত্ব ছিল। তাকে দাড়িপাললার 
একদিকে বসিয়ে অন্য দিকে ময়দা প্রভৃতি খাবার জিনিস 
চাপানো হত । আর সেগুলি বিলিয়ে দেওয়া হত গরীব- 
দুঃখীদের। আনন্দের সঙ্গে সেবার সুযোগও থাকত 
জন্মদিনের মধ্যে । জওহরলাল মজা ক'রে লিখেছেন, 
ভবিষ্যৎ-জীবনে কিন্তু জন্মদিনগুলি আর সেই রকম 
আনন্দের বার্তা বয়ে আনে নি; কারণ তখন মনে হয়েছে. 
__একটি ক'রে জন্মদিন আসচে আর একবছর ক'রে বয়স 
বেড়ে বুড়োর দলে গিয়ে পড়চি।” কিন্তু চির-তরুণ 
জওহরলাল কি কোনোদিন সত্যি সত্যি বুড়ো হয়েছিলেন ? 
৭৪ বছর বয়সেও ১৪ই নভেম্বর তারিখে জওহরলাল Ste 
জন্মদিনে বিশ্বের কিশোর-কিশোরীদের কাছ থেকে অভি- 
নন্দন পেয়েছিলেন__তারুণ্যের প্রতীক রূপেই | 

ছোট বয়স থেকেই জওহরলালের লেখাপড়ার দিকে 
ছিল ভারী ঝৌক। বাবার বড় লাইব্রেরি তার কিশোর মনে 
অফুরন্ত প্রেরণা যোগাত। তা ছাড়া আইরিশ শিক্ষক 
PRIS তার ইংরেজী সাহিত্য ও বিজ্ঞানের দিকে ঝৌঁকের 
জন্য দায়ী। অল্পবয়সে থিওসফিস্টদের সঙ্গে মিশে ধর্ম 
সম্বন্ধেও জওহরলাল কিছু কিছু বই পড়েছিলেন-_কিন্তু সে 

কৌতুহল বেশী দিন স্থায়ী হয় নি। তেরো বছর বয়সে 
“খিওসফিক সোসাইটির” সভ্য হয়ে তিনি বাবা এবং আর 
সকলকে অবাক ক'রে দিয়েছিলেন | 

পণ্ডিত মতিলাল ছেলের জন্য বাড়িতেই একটি 
ল্যাবরেটরি তৈরী ক'রে দিয়েছিলেন। বালক জওহরলাল 
দেইখানে বসে নানারকম পরীক্ষা করতেন আর ভবিষ্যতে 
মস্ত বড় বৈজ্ঞানিক হবেন-_এই স্বপ্ন দেখতেন | বিজ্ঞানের 
প্রতি ঝৌক সারাজীবন তার সমানভাবেই বর্তমান ছিল। 
নিখিল ভারত বিজ্ঞান কংগ্রেসের সভাপতিও তিনি 
হয়েছিলেন। ভারতের কৃষিতে ও শিল্পায়নে বিজ্ঞানের 
ভূমিকা সম্পর্কে তিনি সর্বদা সচেতন ছিলেন। তাই 
দেশের পঞ্চবাধিক পরিকল্পনাগুলিতে তিনি বিজ্ঞানকে এমন 
উঁচুতে স্থান দিয়েছিলেন | 

ছোটবেলা থেকেই জওহরলাল ইংরেজী রচনায় সিদ্ধহন্ত 
ছিলেন। জগতের শ্রেষ্ঠ ইংরেজী লিখিয়েদের মধ্যে 
তিনি একজন ব'লে স্বীকৃতি পেয়েছেন। Sta “আত্মজীবনী” 

ও “ভারত আবিষ্কার” প্রভৃতি বইগুলি পৃথিবীর সর্বত্র 
সমাদর পেয়েছে। ইংরেজী কাব্য আর ভ্রমণ-কাহিনীরও 
তিনি ছিলেন একাগ্র পাঠক। রেলের কামরায়, মোটর- 
গাড়িতে সর্বত্র তার সঙ্গে বই থাকত। নানা বিষয়ে তার 
অসাধারণ জ্ঞান ছিল। এত কর্মবহুল জীবনেও তিনি এই 
পড়ার অবসর খু'জে বের ক'রে নিতেন। 


১৮ 


মেধাবী জওহরলাল 


জওহরলালের ইতিহাসের জ্ঞানও ছিল অতুলনীয় | জেল 
থেকে মেয়ে ইন্দিরাকে লেখা চিঠিগুলি সারা বিশ্বের সম্পদ্‌। 
‘Glimpses of World History ( বিশ্ব-ইতিহাস ) নামে 
সেগুলি প্রকাশিত হয়েছে। এমন সরল সুন্দর ভাষায় 
জগতের ইতিহাস আর কেউ লেখেন নি। তা ছাড়া ছত্রে 
ছত্রে ফুটে উঠেছে পরাধীন দেশের বেদনাতুর কাহিনী আর 
স্বাধীন জাতির গৌরবোজ্জ্বল অমর ইতিকথা | জেলের মধ্যে 
কখানা বই-ই বা হাতের কাছে পাওয়া যায়! সেখানে 
বসে এই অতুল পাণ্ডিত্যপূৰ্ণ সুষ্টি কেমন ক'রে সম্ভব হল : 
ভাবলে ANF হ'তে হয়। 

তোমরা সবাই জান, পণ্ডিত জওহরলাল স্বাধীন ভারতের 
প্রথম প্রধান মন্ত্রী ছিলেন, 可 ছাড়া তিনি ছিলেন পররাষ্ট্র- 
মন্ত্রী-ও | সারা জগতের ইতিহাস ও রাজনীতি যাঁর 
নখদর্পণে, তিনিই এই পদের যোগ্য ব্যক্তি । জওহরলাল 
খুব কম সময়ের মধ্যেই এই বিভাগে যে কর্মদক্ষতা 
দেখিয়েছিলেন, তাতে সারা জগৎ বিস্মিত হয়েছিল। তিনি 
প্রায় সতের বৎসর স্বাধীন ভারতের কর্ণধার ছিলেন। 
ভারতকে রাজনৈতিক, কূটনৈতিক, অর্থনৈতিক, সামরিক, 

ংস্কৃতিক সকল দিক থেকেই তিনি পৃথিবীর শ্রেষ্ঠ দেশগুলির : 

সমকক্ষ ক'রে তুলতে সচেষ্ট ছিলেন | 

জওহরলাল ছিলেন সমাজবাদে বিশ্বাসী । তিনি বিশ্বাস 
করতেন, জাতীয় সম্পদে দেশের প্রতিটি মানুষের সমান 

অধিকার। যে দেশের ধনী আরও ধনী হয়, এবং দরিদ্র 
আরও দরিদ্র হয়, সে দেশের উন্নতি কখনই সম্ভব নয়। 
তাই রাশিয়ার সোভিয়েট বিপ্লবকে তিনি যুগান্তকারী ঘটনা 
বলে মনে করতেন । তীর FU ইন্দিরার জন্ম হয়েছিল 
১৯১৭ গ্রীষ্টাব্দে । এ বৎসরই রুশদেশে সোভিয়েট- 
বিপ্লব হয়েছিল। একখানি পত্রে পরে তিনি তার কন্যাকে 
লিখেছিলেন, “তুমি সৌভাগ্যবতী, কারণ যে বৎসরে 
সোভিয়েট বিপ্লব হয়েছে, সেই বৎসরেই তুমি জন্ম লাভ 
WIR? জওহরলাল মার্কজ্বাদী ছিলেন না, কিন্তু 
মার্ক স্বাদে তিনি স্ুপণ্ডিত ছিলেন । মার্ক স্বাদের লক্ষ্যকে. 
সমাজতন্ত্র প্রতিষ্ঠাকে_তিনি আন্তরিকভাবে সমর্থন 
করতেন। কিন্তু মার্কস্বাদে যে সশস্ত্র বিপ্লবের কথা 
বল৷ হয়েছে, তাতে তার আস্থা ছিল না। তিনি গান্ধীজীর' 
প্রদশিত অহিংসার পথকেই একমাত্র পথ এবং সর্বশ্রেষ্ঠ পথ 
ব’লে গ্রহণ করেছিলেন। তাই তিনি বিশ্বাস করতেন, 
অহিংসাঁর পথেই ভারতে সমাজতন্ত্রের প্রতিষ্ঠা হবে। 
সমাজবাদী চিন্তাধারা ও কার্যক্রম গ্রহণের জন্য কংগ্রেসের 
ভেতরে ও বাইরে তাঁকে অক্লান্ত সংগ্রাম করতে হয়েছিল | 
শেষ পর্যন্ত কংগ্রেস সমাজবাদ প্রতিষ্ঠার সংকল্প গ্রহণ, 
করেছিল। তাই অনেকের মতে, তিনি বর্তমান জগতের 
অন্যতম শ্রেষ্ঠ সমাজতন্ত্রী চিন্তানায়ক । 

যখন রুশ-জাপানের যুদ্ধ বাধে, তখন জওহরলাল ছেলে- 

WR | তবু কাগজে সেইসব খবর পড়ে Sta কিশোর মন 
চঞ্চল হয়ে উঠত। জাপানীর! এশিয়াবাসী হয়েও ges 
রুশদের হারিয়ে দিয়েছে, এই সংবাদ শুধু বালক জওহরলাল 
কেন, সারা ভারতবাসীকে অনুপ্রাণিত করে তুলেছিল 

. পরাধান জাতির অন্তরে হারানো আত্মবিশ্বাস ফিরে 

এসেছিল। চৌদ্দ বছরের জওহরলাল কল্পনা করতেন, তিনিও 
অন্ত্র-হাতে যেন চলেছেন বিজয়ী সৈনিকের মত ; রণক্ষেত্রের 
ছুন্দুভিনিনাদ তার রক্তকে চঞ্চল ক'রে তুলেছিল । 
যুক্তি-সংগ্রামে সৈনিক হবার সাধ তার তখন থেকেই। 

তারপর বিলাতে শিক্ষালাভের সময় তিনি ইতালীয় বীর 
গ্যারিবন্ডি সম্পর্কীয় কয়েকখানি বই প্রাইজ পান। সেই 
বইগুলি তার মনের উপর খুবই প্রভাব বিস্তার করেছিল। 
তিনি ভাবতেন, গ্যারিবল্চি যেমন করে ইতালীয় জাতিকে 
সংঘবদ্ধ আর Were দীক্ষিত করেছিলেন_-তিনিও 
একদিন তেমনি ক'রে ভারতকে গড়ে তুলবেন। এমনি 
ভাবে তরুণ জওহরলালের মনে স্বাধীনতার বীজ অস্কুরিত 
হয়েছিল। বিলাতে পড়বার সময়ে তিনি সৈনিক সেজে 
কুচকাওয়াজ করতেন, বন্দুক চালাতেন | তখন ভার কলেজের 
অধ্যক্ষ পিতা মতিলালকে লিখেছিলেন, তরুণ জওহরলালকে 
সামরিক পোশাকে খুবই সুন্দর দ্রেখায়। কিন্তু দেশের 
স্বাধীনতা-যুদ্ধে তিনি যে সৈনিকের পোশাক পরেছিলেন, তা 
ছিল খদ্দরের সাদা পায়জামা আর কোর্তা। যখন তিনি 
স্বাধীনতা-সংগ্রামের প্রধান সেনাপতি, তখনও তার ছিল 
এ পোশাক ! তার অস্ত্র ছিল দেশবাসীর এঁক্য ও শক্তি, 
Sta বর্ম ছিল দেশবাসীর অকুণ্ঠ ভালোবাসা । 

পণ্ডিত মতিলাল ছিলেন রক্ষণশীল দলভুক্ত । তখনও 
Af স্বাধীনতার কথা তারা ভাবতে পারতেন না। কিন্তু 

জওহরলাল বিলাতে বিপিনচন্দ্র পাল, লালা লজপৎ রায় 
প্রভৃতির বক্তৃতা শুনে চরমপন্থীদের মত ভাবতে শুরু 
করেছিলেন | ইংরেজবিদ্বেষী কঠোর মনোভাব ধীরে ধীরে 
তাকে অধিকার করতে লাগল । এই মতভেদের জন্য 
পিতা-পুত্রে তর্ক-বিতর্কও কম হয়নি। কিন্তু শেষ পর্যন্ত 
বিলাস-ব্যসনে অভ্যন্ত জওহরলাল কঠিন সংগ্রামের পথই 
বেছে নিলেন। 
পরে তিনি লিখেছিলেন__-আরামের আশ্রয় নয়, 
£খের আঘাতই সত্যিকার মনুষ্যত্বকে ফুটিয়ে তোলে । 
বিলাসলালিত জওহরলাল ভবিষ্যতে কি কঠিন পরিশ্রীমক্ষম 
হতে পেরেছিলেন, তার পরিচয় পাই তার নির্বাচন- 
সফরগুলির বর্ণনায় : 
তিনি লিখেছেন, একটি নির্বাচনী সফরে চার মাসের 
মধ্যে তিনি চল্লিশ হাজার মাইল পথ অতিক্রম করেছিলেন 
এরোপ্লেনে, রেলে, মোটরে, লরীতে, ঘোড়ার গাড়িতে, 
গরুর গাড়িতে, সাইকেলে, নৌকোয়, ঘোড়া-হাতী-উটের 
পিঠে আর পায়ে হেঁটে । প্রতিদিন অন্ততঃ ১২টি সভায় 
বক্তৃতা দিয়েছিলেন__সবস্থদ্ধ প্রায় ১ কোটি লোক তা 
শুনেছিল। আর এই সুত্রে কয়েক লাখ লোকের সঙ্গে 
তার ঘনিষ্ঠ পরিচয় ঘটেছিল । 
সৈনিক জওহরলাল তার রাজনৈতিক জীবনে চাষী মজুর 
মধ্যবিত্ত সকলের প্রাণ স্পর্শ করতে পেরেছিলেন। এই 

শক্তির মূলে ছিল তার নিরহংকার উদার মন। তিনি 
ংগ্রেসের সভাপতি হয়েও নিজেকে কংগ্রেসের সেবকমাত্র 
ভাবতেন। উত্তরপ্রদেশের চাষীরা জানত, তিনি তাদেরই 
একজন । তারা জানত, বিপদের দিনে তিনি যত দূরেই 
থাকুন, নিশ্চয়ই তাদের পাশে এসে দীড়াবেন | 

হিন্দু-মুসলমান উভয়েই ছিল তীর অনুরক্ত। মুক্তি- 
গ্রামের সৈনিক হিসাবে তার চোখের সামনে কোনো 
ভেদাভেদ ছিল না । বহু মুসলমান কায়েদে-আজম জিনা 
সাহেবের চেয়ে জওহরলালকেই শ্রদ্ধা করতেন বেশী। 
তার পরিচয় পাওয়া যাবে বিহারে সাম্প্রদায়িক দাঙ্গার সময়ে 
এই বিহারবাসী মুসলমানটির কথোপকথন থেকে__ 

প্রশ্ন__বিহারে পাহারার ব্যবস্থা কি কলকাতার চেয়ে 
ভাল? 

উত্তর-_নেহেরুজী বোঝাবার পর খুব ভাল কাজ 
হয়েছে। বিহারের যে কোনো জায়গায় গেলে বুঝতেন 
কি রকম কড়াকড়ি ব্যবস্থা । তার তুলনায় কলকাতার 
কোনো ব্যবস্থাই নেই। (কলকাতায় তখন মুসলিম 
লীগের মন্ত্রিসভা ছিল। ) 

প্রশ্ন_বিহারে ফিরে ত যাচ্ছেন! সেখানে গিয়ে কি 
উপায় হবে ? 

উত্তর--সেখানে কারু কিছু Bafta AE | নেহেরুজী 
আমাদের বলেছেন, সকলকেই সরকারী খরচায় বাড়িঘর 

আবার তৈরী ক'রে দেবেন। কাজেই আমাদের ভাবনার 
কিছু নেই। এখন পর্যন্ত নেহেরুজী যা বলেছেন, তার 
সবই col করা হয়েছে । তিনি যখন বলেছেন, তখন 
আমাদের একটা ভাল ব্যবস্থা নিশ্চয়ই হবে! 

afte সীমান্তপ্রদেশ ভ্রমণের সময় বুটিশের চক্রান্তে 
এবং মুসলিম লীগের প্ররোচনায় ছুষটবুদ্ধি মুসলমানরা 
তাকে আঘাত করেছিল, তবু একথা সত্য যে, হাজার হাজার 
মুসলিম অন্তরে অন্তরে তাকে পরম বন্ধু বলে জানত 
অন্যতম শ্রেষ্ঠ মুসলমান নেতা সীমান্তপ্রদেশের প্রাক্তন 
প্রধান মন্ত্রী ডাঃ খান সাহেব নেহেরুকে রক্ষা করবার জন্য 
নিজের জীবনও বিপন্ন করেছিলেন। ফলে তার ওপর 
আঘাতও কম হয় নি। সীমান্ত-গান্ধী আবদুল গফুর 
খাঁ ত জওহরলালকে ভাইয়ের চেয়েও বেশী ভালবাসতেন 
এই সর্বজনমান্য সরলপ্রাণ মুসলমান নেতার জওহর- 
প্রীতি সম্বন্ধে কত গল্পই না প্রচলিত আছে! বিখ্যাত 
মুসলমান কবি ইকৃবালও জওহরলালের প্রতি খুব অনুরক্ত 
ছিলেন। Tera পণ্ডিতজীকে ডেকে পাঠিয়ে তার 
আদর্শের প্রতি তিনি শ্রদ্ধাজ্ঞাপন করেছিলেন | 

একদিন সীমান্ত প্রদেশের বেশীর ভাগ মুসলমানই 
ভারতের যুক্তিসংগ্রামের শ্রেষ্ঠ সৈনিক জওহরলালকে কি 
সম্মানই না দেখিয়েছেন! তাকে পেয়ে সীমান্তবাসীদের 
আনন্দ আর ধরত না। কারণ জওহরলালের চেষ্টাতেই 

ভারতরত্ব জওহরলাল 


এখানকার উপজাতিগুলির উপর ৰুটিশের বোমাবর্ষণ বন্ধ 
হয়েছিল। এই স্বাধীন খণ্ড-জাতিগুলির মধ্যে কয়েকদিন 
কাটিয়ে জওহরলালও কম আনন্দ পান নি! ভারতের সঙ্গে 
তাদের সেই প্রথম যোগাযোগ স্থাপিত হয়েছিল | 

নেতাজীর প্রেরণায় আজাদ হিন্দ, ফৌজের মধ্যে 
হিন্দু-মুদলিম এক্য সম্ভবপর হয়েছিল ব’লেই এই সৈন্য- 
দল জওহরের এত প্রিয় ছিল। Sta নামে উৎসর্গীকৃত 
একটি faces মণিপুরে স্বাধীনতার জন্যে যুদ্ধ করেছিল। 
এদের বীরত্বের কাহিনী শুনে নেহেরু এতই উৎসাহিত 
হয়েছিলেন যে, লাল কেল্লায় শাহ্‌ নওয়াজ, ধীলন আর 
শেহগলের বিচার হবার সময় তিনি বহুকাল পরে 
ব্যারিস্টারের পোশাক প’রে তাদের পক্ষ সমর্থন করেছিলেন। 
এদের মুক্তির ব্যাপারে তার প্রচেষ্টা কম উল্লেখযোগ্য 
নয়! 

সেনাদলের নিয়মানুবতিতা তার চরিত্রে মজ্জাগত । 
তার চাল-চলন, হাব-ভাব খাঁটি সৈনিকের মত। Sis 
বক্তৃতা শুনলে মনে হত স্বাধীন দেশের কোনো সেনাপতির 
বক্তৃতা শুনছি। শ্রদ্ধানন্দ পার্কে তার award যেদিন 
শুনেছিলাম_-আপকা! আখোকা সামূনে বৃটিশ সাত্রাজ_ 
চুর চুর কর্কে গির পড়ত! হয়__সে দিন মনে এক 
অপূর্ব উত্তেজনার সঞ্চার হয়েছিল। 

আর একদিনের কথা । পণ্ডিত জওহরলাল নেহেরুকে 

সৈনিক জওহরলাল 


আমরা কংশ্রেদ অফিসে প্রশ্ন করেছিলাম, জাপান যদি 
আমাদের আক্রমণ করে, তবে আপনি কি করবেন ? 
তিনি স্পষ্ট ভাষায় বলেছিলেন, সে ক্ষেত্রে আমি 
নিজে গেরিলা বাহিনী গড়ে জাপানকে প্রাণ দিয়ে রুখব ! 
এই va খাঁটি সৈনিকের কথা। কোনো সংগ্রাম, 
কোনো সংঘর্ষকে তিনি ভয় করতেন না। স্বাধীনতার 
বেদীযুলে ধার জীবন উৎসর্গাকৃত, তার এগিয়ে চলার 
পথে বাধা কোথায় ? পর্বত-সমুদ্র, মৃত্যুভয়, নিম্পেষণ 
তার বিক্রমের সামনে পরাভূত হয়ে AS | 

পরে সৈনিক জওহরলাল আহ্বান পাঠিয়েছিলেন দেশের 
তরুণদের কাছে, মাতৃভূমির সেবার সৈনিক হবার জন্যে | 
বৃটিশ ভারতীয় বাহিনী রূপান্তরিত হয়েছিল ভারতীয় 
বাহিনীতে | 

জওহরলাল অহিংসা ও শান্তির পূজারী ছিলেন । তবু 
দেশ রক্ষার জন্যে স্থলে, জলে, অন্তরীক্ষে তিনি ভারতীয় 
বাহিনীকে শক্তিশালী ক'রে তুলতে প্রাণপণ চেষ্টা 
করেছিলেন। তিনি সৈন্যবাহিনীর ভূমিকাকে, দেশরক্ষায় 
জওয়ানদের আত্মদানকে, কখনও ছোট ক'রে দেখেন নি। 

নেপোলিয়নের মত জওহরলাল ভয় কাকে বলে কোনে 
দিনই জানতেন না। ঘোড়ায় চড়া, দুর্গম পথে যাত্রা, 
বিমানযোগে হাজার হাজার মাইল অতিক্রম, পুলিশের 
গুলির সামনে বুক পেতে দাড়ানো, নিশ্চিত মৃত্যুর মুখে 
পা বাড়ানো--ছোটবেল! থেকে মৃত্যু পর্যন্ত তার নিত্য- 
নৈমিত্তিক কাজ ছিল। কোনো বাধা পেলেই তিনি 

নির্ভাঁক জওহরলাল 


চঞ্চল হয়ে উঠতেন, যতক্ষণ না তাকে জয় করতে 
পারতেন, ততক্ষণ তার মনে শান্তি থাকত না। অপূর্ব 
সাহস আর আত্মত্যাগের পরিচয় তিনি জীবনের প্রতি পদে 
দিয়েছিলেন বলেই মহাত্মা গান্ধী তাকেই ভারতনায়ক 
রূপে বরণ ক'রে নিয়েছিলেন। মহাত্মার মতে, তিনিই 
ছিলেন ভারতের কর্ণধার হবার সর্বাপেক্ষা উপযুক্ত ব্যক্তি। 

পাহাড়ে চড়ার শখ জওহরলালের ছোটবেলা থেকেই। 
হিমালয়-অভিযানের গল্প প’ড়ে তার আশ যেন আর মিটত 
না। তা ছাড়া ভু-স্বৰ্গ কাশ্মীরের লোক হিসেবে পাহাড়ের 
প্রতি টান থাকা বোধহয় তার পক্ষে ছিল স্বাভাবিক । তরুণ 
বয়সে কাশ্মীর থেকে এক সঙ্গীকে নিয়ে তিনি হিমালয়ের 
দুর্গম পথে পা বাড়িয়েছিলেন। তুষারমণ্ডিত গিরিশুঙ্গ 
তাকে হাতছানি দিয়ে ডেকেছিল। বহু cat স্বীকার ক'রে 
সেই প্রচণ্ড ঠাণ্ডায় তিনি ১১,৫০০ ফুট উঁচুতে উঠেছিলেন 
পায়ে হেঁটে । কখনও কখনও বরফ-পিছল পথে দড়ি ধরে 
ধ'রে তাকে উঠতে হয়েছিল। হিমালয়ের অপূর্ব সৌন্দর্য, 
কাশ্মীরের পার্বত্যভূমি তার মনকে প্রচণ্ডভাবে আকর্ষণ 
করেছিল। তাই বিচিত্র কর্মের ফাকে তিনি কয়েক 
দিনের জন্য পাহাড়তলিতে বেড়িয়ে আসতেন ; দুর্গম গহন 
কঠিন পথের আহ্বানকে এই নিভাঁক বীর কেমন ক'রে 
উপেক্ষা করবেন ? 

মৃত্যুর মুখোমুখি হাসিমুখে দড়াবার আনন্দ তার 

আজন্ম । কেন্িজ কলেজ থেকে ট্রাইপস পেয়ে সবেমাত্র 
বেরিয়েছেন তিনি । তখন তাকে ডাক দিল ইউরোপের 
পাহাড়গুলি। তিনি নরোয়েতে বেড়াতে গিয়েছিলেন | 
সঙ্গে ছিলেন এক ইংরেজ AH পাহাড়ে ঘুরে ঘুরে তার! 
ক্লান্ত ও ঘর্মাক্ত হয়ে হোটেলে ফিরে এলেন। ইচ্ছে 
হলো জান করবার । কিন্তু স্নানের কোনও ব্যবস্থাই নেই 
সেখানে । হোটেলের মালিক বলল, কাছেই একটা 
হিমবাহ আছে, তা থেকে প্রচণ্ড বেগে জল পড়ছে, 
ইচ্ছে করলে ওঁর! সেখানে স্নান করে আসতে পারেন । 
তাতেই রাজি। ছুই বন্ধু আনন্দে তৎক্ষণাৎ তোয়ালে 
নিয়ে চললেন স্নান করতে । জওহরলাল সেই বরফের 
মত ঠাণ্ডা জলে নামলেন | জল গভীর নয়, কিন্তু ঠাণ্ডায় 
হঠাৎ তার TH ছুটে। জমাট হয়ে গেল। তিনি পিছলে 
পড়লেন। সঙ্গে সঙ্গে তার সমস্ত দেহ যেন বরফ হয়ে 
গেল। উঠবার মত তার শক্তি রইল না। জলের 
NWS তাকে দ্রুতবেগে টেনে নিয়ে চলল। সম্মুখেই 
গভীর খাত, এক নিমেষেই তিনি সেই খাতে আবর্তের 
মধ্যে তলিয়ে যেতেন_যদি না তাকে তার ইংরেজ 
বন্ধুটি উপর থেকে তীর পায়ে ধরে টেনে তুলতেন। 

যাঁকে মৃত্যুও কোনদিন ভয় দেখাতে পারে নি, Sta 
কাছে কারাদণ্ডের ভয় ত কিছুই নয় ! প্রথমবার গ্রেপ্তারের 
সময়ও তিনি অবিচলিত ছিলেন | | 

ংগ্রেস-অফিসে বসে তিনি তখন কাজ করছেন। 
জওহরলাল খবর পেলেন, পুলিশ এসেছে, বাড়ি ঘেরাও 
করা হয়েছে। তিনি নিভীঁক ও স্থির চিত্তে নিজের কাজ 
ক'রে যেতে লাগলেন । পুলিশের লোকেরা তার শান্ত ভাব 
দেখে অবাক হয়ে গেল। আর একবার পুলিশের দল তার 
সামনে গ্রেপ্তারী পরোয়ানা! হাজির করার সঙ্গে সঙ্গে তিনি 
হেসে বলে উঠলেন__“বহুৎ দিনে! সে আপকা ইন্তাজার 
থা।”  আপনাদেরই অপেক্ষা করছিলাম অনেকদিন 
থেকে। 
স্যার সাফাৎ আমেদ Acs বিরুদ্ধ দলীয় লোকেরা যখন 
ছুরিকাঘাত করল, বড়লাট তখন নেহেরু-প্রযুখ কংগ্রেপ- 
নেতাদের নিরাপত্তার জন্য সশস্ত্র রক্ষীর ব্যবস্থা করেছিলেন | 
কিন্তু অসমসাহসী জওহরলাল এ প্রস্তাব গ্রহণ করেন নি। 
তিনি অকুষ্ঠিতভাবে তার কাজ ক'রে গেছেন, আততায়ীর 
অস্ত্র তার কর্তব্য পালনে fea ঘটাতে পারে নি। 
কয়েকবার তার প্রাণনাশের Wags ধরা পড়েছিল। কিন্তু 
এসব শুনে তিনি কিছুমাত্র বিচলিত হন নি। 
সীমান্ত প্রদেশের উপজাতিদের মধ্যে গেলে তার প্রাণ- 
সংশয় হ'তে পারে ভেবে অনেকেই জওহরলালকে নিরস্ত 
করার চেষ্টা করেছিলেন | কিন্তু তিনি ছিলেন অচল অটল। 
একবার যা করবেন ঠিক করেছেন, মাথায় বজ্রাঘাত হলেও 
তা তিনি করবেনই। লোকের ভয় অমূলক ছিল না। 

কুচক্রীর নির্দেশে গুণ্ডার দল সর্বজনমান্য নেতার অঙ্গে নিষ্ঠুর 
আঘাত হানল। রক্তধারা গড়িয়ে পড়ল তীর প্রতিভাদীপ্ত 
মুখমণ্ডল বেয়ে। তবু অজেয় বীর বন্ধ করলেন না তাঁর 
ংকল্পিত দুর্গম পথবাত্র৷ | কোনে রকম আত্মরক্ষার ব্যবস্থা 
না রেখে তিনি বিপদের মুখে ঝাঁপিয়ে পড়লেন। 

তার সাহস দেখে দুর্ধর্ষ পাঠান-আফ্রিদিরাও মুগ্ধ 
হয়ে তাকে শ্রদ্ধা জানাল। স্ৃত্যুপণ ক'রে তিনি এই 
স্বাধীন দেশের লোকদের হাতে বন্ধুত্বের রাখী বেঁধে 
এলেন | 

কাশ্মীর রাজ্যের প্রজার বিদ্রোহ za করেছে। তার! 
আর অপমান অত্যাচার সইবে না। কাশ্মীরের বাঘ শেখ 
আবদুল্লা। তাদের নেতা । জওহরলালের প্রাণে পৌঁছল 
এই viel তিনি ছুটে গেলেন তার প্রিয় স্বদেশে, 
অত্যাচারীর উদ্যত খড়গকে রুখবার জন্য ৷ কাশ্মীর সরকার 
তার পথ রোধ ক'রে Hie কাশ্মীর পুলিশ তাকে 
আঘাত করল। কিন্তু সকল বাধা EL ক'রে এগিয়ে 
চললেন জওহরলাল । দেশীয় রাজ্যের পুলিশ সভয়ে 
পথ ছেড়ে দিল। খাঁর কাশ্মীর প্রবেশের অনুমতি 
ছিল না-_তিনি তার কেন্দ্স্থলে পৌঁছে মুক্তির বাণী দিয়ে 
এলেন SAAS জনগণকে । অত্যাচারীর শাসন-দণ্ড নিষ্ফল 
হয়ে গেল। 

বিহারে হিন্দু-মুস্লিম দাঙ্গার সময় হিন্দুদের ডেকে 


৩২ 


নভাঁক জওহরলাল 


পণ্ডিতজী বললেন, তোমরা আগে আমার স্কৃতদেহের ওপর 
দিয়ে মাড়িয়ে যাবে, তারপর একজন মুসলমানকে স্পর্শ 
করতে পারবে। মুসলমান নেতাদের কথা দুরে থাক্‌, 
ক'জন হিন্দুনেতার মুখেই বা এমন নিভাঁক, এমন Vata 
বাণী শোনা যায় ? 

হে বিপ্লাবের অগ্রদূত! আমরা তোমায় প্রণাম 
করি। তোমার মত অচঞ্চল নিষ্কম্প হৃদয়ে যেন আমরা 
দেশমাতৃকার সেবা ক'রে ধন্য হই! আমাদের সামনে 
বিপদসংকুল পথ, পিছনে “aa উদ্যত অস্ত্র_আমাদের 
শক্তিমন্ত্রে দীক্ষিত কর! হে বিজয়ী বীর ! নবজীবনের 
atts আমরা তোমার অক্ষয় আদর্শের ধ্বজ! বহন 
ক'রে সত্যের পথে, ত্যাগের ও মুক্তির তীর্থ-যাত্রার পথে 
অগ্রসর হই ! তোমাকে আমরা পুরোধারূপে পেয়েছিলাম, 
এই আমাদের গর্ব। হে নিভাঁক নেতা, ভারতের স্বাধীনতা- 
যুদ্ধের সেনাপতি, নব ভারতের নির্মাতা! তোমার 
অমর আত্মা আমাদের প্রেরণা দিক! আমরা সমবেত কণ্ঠে 
দিথিদিক আলোড়িত ক'রে উচ্চারণ করি-_ণ্জয় হিন্দ, ! 
জয় ভারতমাতার জয় !” 


কাছের মায়ং Besa 


aia 001 


যে মানুষটির যশ জগৎজোড়া, যাঁর কাধে ভারতবর্ষের 
শত সমস্যার গুরুভার চাপানো! ছিল, তাকে কাছ থেকে 
দেখলে আশ্চর্য লাগত_-কত সহজ মানুষ, কী আমুদে আর 
কতখানি উদারপ্রাণ! কঠিন কর্মের অবসরে জওহরলাল 
যখন ছোট ছেলেমেয়েদের নিয়ে খেলাধুলো৷ করতেন, তখন 
ভাবতেই পারা যায় না, একটু আগে এই মানুষের 


৩৪ 


কাছের মানুষ জওহরলাল 


বজ্হুংকারে সারা বৃটিশ সাত্রাজ্যও কেঁপে উঠেছিল। 
ছোটরাও তাকে চমৎকার খেলার জঙ্গী বলেই জানত। 
পণ্ডিতজীর মত ঘোড়ায় চড়তে, সণতার কাটতে, দৌড়র্কাপ 
করতে ক'জন ওস্তাদ ছিল? চুল পাকলে কী হবে, মনটি ছিল 
তার চিরসবুজ | 

গল্পের ছলে তিনি ছোটদের ইতিহাস, ভূগোল, 
বিজ্ঞান এমন সুন্দরভাবে বুঝিয়ে দিতে পারতেন যে, তারা 
সেই শিক্ষা কখনো ভুলত না। নানাদেশে বেড়িয়েছেন 
জওহরলাল | সেই সব গল্প শোনবার জন্য তার পরিবারের 
ছেলেমেয়েরা ব্যাকুল হয়ে থাকত । বিজয়লন্মমীর মেয়েরা 
ছিল মামাজীর SASS | তার আদর্শেই তারা অনুপ্রাণিত | 
এমন কি পুলিশ গ্রেপ্তার করতে এলে পণ্ডিতজী যেমন 
অচঞ্চল থাকেন-_চন্দ্রলেখা, নয়নতারা, এরাও তীর সেই 
স্বভাব নকল করতে পেরেছিল | ছোট ছেলেমেয়েদের কী 
ভাবে মানুষ করতে হয় পণ্ডিত জওহরলাল তা খুব সুন্দর 
ভাবেই জানতেন । তীর স্ত্রী-বিয়োগের পর কন্যা ইন্দিরাকে 
মানুষ ক'রে তোলবার ভার তিনি নিজেই নিয়েছিলেন। 
সেই আদর্শে শিক্ষা পেয়েছিলেন বলেই ইন্দিরা আগন্ট- 
আন্দোলনের সময় এলাহাবাদে পুলিশের গুলিকে তুচ্ছ 
ক'রে নিজের কাজ চালিয়ে যেতে পেরেছিলেন, আর আজ 
তিনি ভারতের প্রধানমন্ত্রী | 

জওহরলাল ও তীর বোনেদের মধ্যে যে কতখানি 


৩৫ 


ভারতরত্ব জওহরলাল 


ভালবাসা! ছিল, তা চোখে ন! দেখলে বিশ্বাস কর! যায় না। 
国平 বিজয়লক্ষমী পণ্ডিত লিখেছেন, জওহরের মত দাদা 
পাওয়া তার জীবনের সবচেয়ে বড় আশীর্বাদ । Pate 
দাদার নাম করতে কী AAS না অনুভব করতেন। সত্যিই, 
এমন জগদ্বরেণ্য সহোদর লাভ করা ক'জনের ভাগ্যে ঘটে ? 
শিশুদের জওহরলাল প্রাণ উজাড় করে ভাল- 
বেসেছিলেন। তিনি হয়েছিলেন সার! ভারতের শিশুদের 
চাচাজী। তাই তার শুভ জন্মদিনটি উৎসর্গ হয়েছে, 
ভারতের শিশু-দিবসরূপে | : 
স্ত্রীর সঙ্গে জওহরলালের স্থনিবিড় সম্পর্কের কথা ত. 
আজ সারা জগতে ছড়িয়ে পড়েছে। পরমান্ুন্দরী, 
 স্থশিক্ষিত| ধনীর ছুলালী কমলা । আদর্শ স্বামী পেয়ে তিনি 
দীনের বেশে, দেশের জন্য সমস্ত দুঃখ বরণ ক'রে হাসিমুখে 
তার জীবন নিঃশেষ করে গেলেন স্বদেশের ভাই-বোনেদের 
সেবায়। পুলিশের লাঠি, কারাগারের বীভৎসতা, শারীরিক. 
AQ, কিছুই এই বীর রমণীকে Sta কর্তব্যপথ থেকে 
বিচলিত করতে পারে নি। তার জীবনের এই অসামান্য, 
ত্যাগের গুলে ছিলেন জওহরলাল নিজে । সত্যিকার, 
ভালবাদা মানুষকে কতখানি ত্যাগ করতে শেখায়, এরাই 
ছিলেন তার শ্রেষ্ঠ দৃষ্টান্ত। স্বামী যতোবার কারাগারে 
গেছেন, প্রতিবারই তিনি হাসিমুখে বিদায় দিয়েছেন. 
দুরারোগ্য ব্যাধিতে কমল! ভূগছেন-_জওহরলাল রাজনৈতিক. 


৩৬ 


কাছের Thea জওহরলাল 


কর্মের চাপে তীর প্রতি যথারীতি মনোযোগ দিতে পারছেন 
না। তবু এই মেয়েটি কোনোদিন কারো কাছে নালিশ 
জানান নি; নীরবে স্বামীর আদর্শকে জীবনে বরণ ক’রে 
নিয়ে পরপারে চলে গিয়েছেন | কমলার বিচ্ছেদ জওহরের 
জীবনে চরম শোকের ব্যাপার । এমন সাথীকে হারিয়ে 
তার অন্তর অনেকখানি শুন্য হয়ে গেল। তবু তিনি নিষ্কম্প 
চিত্তে বয়ে চললেন স্বাধীনতা-সংগ্রামের পতাকা, নিজের 
স্থুখ-স্বাচ্ছন্দ্য সব কিছুকে উপেক্ষা ক’রে। পণ্ডিত 
জওহরলাল তার আত্মজীবনীর উৎসর্গপন্রে লিখেছেন 
‘To Kamala Who is no more. কমলার উদ্দেশে-__যে 
কমলা আর নেই। কিন্তু ভারতের মুক্তি-সংগ্রামের ইতিহাসে 
কমলা নেহেরুর নাম অক্ষয় হয়ে রইল। শুধু স্বামীর 
খ্যাতিতে Sta খ্যাতি নয়_-পরশমণির স্পর্শে তার জীবন 
'সোন! হয়ে গিয়েছিল । কত না গৌরবের সঙ্গে জওহরলাল 
(সেই কাহিনী তার বইগুলিতে লিপিবদ্ধ করেছেন । 

রুগণা স্ত্রীর স্বত্যুশয্যায় বসে জওহরলাল তাকে বই 
পড়ে শোনাচ্ছেন দৌলের দিন সকলের সঙ্গে 
আনন্দ উৎসবে মেতেছেন, প্রিয়তমা কন্যার বিবাহ- 
বাদরে তাকে আশীর্বাদ করছেন, নাতি রাজীবকে কোলে 
নিয়ে ছবি-তোলাচ্ছেন__কতভাবেই কাছের মানুষ জওহর- 
লালকে আমরা দেখেছি। ন্নেহপ্রবণ পিতা, কর্তব্যরত 
স্বামী, পরিবারের পরামর্শদাতা, শিশুদের বন্ধু_নানারূপে 


৩৭ 


ভারতরত্ব জওহরলাল 


তার অন্তরঙ্গ পরিচয় পেয়ে আমর! বিস্মিত হয়েছি । 
কত সজীব ছিল এই মন, কত স্বাভাবিক ! রাজনীতিকের 
গুরুগাস্তীর্য এক মুহুর্তে ঝেড়ে ফেলে তিনি সহজেই আনন্দের 
রসে ডুবে যেতে পারতেন | 

একবার শরৎচন্দ্র বস্তুর বাড়িতে ভারতীয় নেতাদের 
বৈঠক হচ্ছিল। সেই সভায় agers দিলীপ রায় কয়েক- 
খানি গান গেয়ে শ্রোতাদের আনন্দবর্ধন করলেন । গান 
গাইবার সময়েও কয়েকজন নেতা নিজেদের মধ্যে আলাপ- 
আলোচনা চালিয়ে যাচ্ছিলেন । জওহরলাল বিরক্ত হয়ে 
তাদের বল্লেন__আপনার! গান VATS যদি না চান্‌ ত চুপ 
ক'রে থাকুন__অন্যদের গুন্তে দিন্‌ । রাজনীতির কঠিনতম 
সমস্যার যিনি সমাধান করেন, তিনি কত সহজে সঙ্গীতের 
রসে ডুবে যেতে পারেন, তা দেখলে অবাক্‌ লাগে। 

ডাঃ পট্টভি সীতারামাইয়া তার Feathers & Stones 
বইয়ে আহ্মদনগর দুর্গে জওহরলালের দৈনন্দিন জীবনের 
ভারী সুন্দর একটি ছবি এঁকেছেন। তাতে Sta চরিত্রের 
বৈশিষ্্যও ফুটে উঠেছে। সীতারামাইয়| লিখেছেন 

শক্তি এবং রুচির সর্বতোমুখিতায় জওহরলাল যে 
সর্বশ্রেষ্ঠ, একথা সহজেই বলা চলে। অন্য কারো ঘুম ভেঙে 
ওঠার আগেই তিনি বাগানে আসেন, বীজ ফেলেন, মাটি 
খৌড়েন, চার! পৌতেন, জল ঢালেন, নিড়ানি দেন। প্রখর 
রৌদ্রে মাথায় কেবল হ্যাট আর প্রবল বর্ষায় গায়ে কেবল 


৩৮ 

বর্ধাতি নিয়েই তিনি এখানে, ওখানে, সর্বত্র ঘুরে বেড়ান। 
তিনিই একমাত্র মানুষ, ধার স্বাস্থ্যের বিন্দুমাত্র অপ্রাচুর্খ নেই। 
তিনিই সৰ্বপ্ৰথমে রোগীদের দেখা-শোনা। করেন, তাদের 
পথ্যের নির্দেশ দেন, ব্যবস্থা করেন, লঘুগুরু নানা আলাপ- 
আলোচনায় তাদের সময় কাটান, সাহায্য করেন, আনন্দ 
দেন। ছোট! হাজরি, লাঞ্চ, চা বা ডিনারের ঘন্টা বাজার 
আগেই তিনি হেসেলে আসেন, তৈরী করেন চা আর কফি, 
টোস্ট শুকনো হবে কি মাখন দেওয়া হবে করেন তার 
তদারক, সাজান টেবিল, লক্ষ্য করেন বন্ধু-বান্ধবদের কি চাই, 
না চাই। প্রচুর ভ্রমণ এবং প্রচুরতর পঠনের ফলে মানুষ ও 
aw সম্পর্কে তার জ্ঞানের ভাগারটি এমন পূর্ণ হয়ে উঠেছে যে 
তা থেকে তিনি যথাসম্ভব সুন্দরভাবে গল্প-কাহিনী রচন। 
করেন, বলেন__হোক না তা কোনো ভিয়েনীজ ডাক্তার কিংবা 
ইউ. পি-র ম্যাজিস্ট্রেট সম্পর্কে। স্পেন থেকে চীন, Gate 
শিখর আলবিয়ন থেকে বাত্যাবিক্ষুন্ধ সিংহল, লেডী এস্টর 
থেকে. মাদাম চিয়াং-কাই-শেক, ক্লিভেন্ডেন গোষ্ঠী থেকে 
কমিউনিস্ট কৃষ্টি, প্রস্তর যুগ থেকে ইন্পাত ও প্লাটিনামের 
যুগ, হারে! আর কেম্বিজ হস্টেল থেকে স্বরাজ ভবন ও 
কমলা হাসপাঁতাল__অভিজ্ঞতার তাঁর কী অতল গভীরতা, 
দৃষ্টির কী প্রসারতা। যদিও রাজনীতি সম্পর্কে তিনি কদাচিৎ 
আলাপ করেন। 

পৃথিবীর আর কোন রাজনৈতিক নেতার জীবনে এতখানি 
বৈচিত্র্য খুঁজে পাওয়া যায় না। শিল্প, সাহিত্য, বিজ্ঞান, 
খেলাধুলা, দুঃসাহসিক কাজ__সব কিছুই তার কাছে অত্যন্ত 


va 

প্রিয়। পরিপূর্ণ মানব বলতে. আমরা যা বুবি-_পণ্ডিত 
জওহরলাল তারই প্রকৃষ্ট উদাহরণ | | 

যা কিছু অশোভন, যা কিছু অন্যায়, তা কখনই বরদাস্ত 
করতে পারেন নি জওহরলাল। সহজেই চটে উঠতেন, 
আবার পরমূহূ্তে মধুর হাসিতে তার মুখ ভরে উঠত। 
জনসভায় লোকেরা বিকট চীৎকার ক'রে যখন গণ্ডগোলের 
স্থষ্টি করত, তখন পণ্ডিতজী তাদের এমন ধমক দিতেন 
যে তারা লজ্জায় মাথা হেট করত। একবার বিহারের 
ছাত্রের তার বিরুদ্ধে বিক্ষোভ প্রর্দশন করেছিল |. তিনি 
কিছুমাত্র fel না wea তাদের সেই অশান্ত সভায় 
স্থিরভাবে সছুপদেশ দিলেন | পরে ছাত্রদের লজ্জিত হতে 
দেখে তিনি হাসতে হাসতে বললেন, ওসবে আমি কিছু 
মনে করি না-_আমাকে অত সহজে দমাতে পারবে না | 

এতখানি ধীশক্তি-সম্পন্ন শীর্ষস্থানীয় নেতা হয়েও 
পণ্ডিতজীর চপলতা লক্ষ্য করবার বিষয়। বক্তৃতা দিতে 
দিতে উত্তেজিত হয়ে হয়ত হঠাৎ টেবিলের ওপর লাফিয়ে 
উঠে দ্রাড়ালেন। জনতা দেখতে চাইছে-_তিনি 
মোটরের ছাদে উঠে বসলেন। এমন কি. তরুণদের 
মত হাতের আস্তিন গুটিয়ে গুগাজাতীয় লোককে 
তেড়ে যেতেও তার বাধল না। অন্যায়কে সহ 
করা ছিল তীর স্বভাব-বিরুদ্ধ | ১৯৪২ সালের ৯ই 
আগস্ট যখন কংগ্রেল-নেতাদের গ্রেপ্তার করা হল-_ 

তাদের বন্দীনিবাসে নিয়ে যাবার সময় ছেলের দল এক 
স্টেশন-প্লাটফর্মে “ভারতমাতার জয়!” প্রভৃতি ঝলে 
চীৎকার করছিল। পুলিশ যখন তাদের লাঠিচার্জ করল, 
পণ্ডিতজী রেগে আগুন VA এই বলতে বলতে ছুটে 
গেলেন সেদিকে_To hell with the lathi charge. 
Dare you lathi charge the boys! তারপর পুলিশ 
অফিসারের বাধা পাওয়ায় রেল-কামরার জানালা দিয়ে 
লাফিয়ে পড়লেন। পুলিশের এক বড়কণা তাকে চেপে 
জড়িয়ে ধরায় জওহরলাল প্রাণপণে ছাড়াবার চেষ্টা করতে 
লাগলেন। ভার হাতের নাগালের মধ্যেই একজন 
কন্স্টেবল্‌ দাড়িয়ে ছিল। তার ঘাড়ে এসে পড়ল 
পণ্ডিতজীর প্রচণ্ড ঘুষি। শেষে কোনোমতে সবাই মিলে 
তাকে রেল-কামরায় ফিরিয়ে আনল। 

আহমদৃনগর দুর্গে জওহরলাল, মৌলানা আজাদ, আসফ 
আলি, গোবিন্দবল্লভ পন্থ, ডঃ প্রফুল্ল ঘোষ, বল্লভভাই, 
লালবাহাদুর শাস্ত্রী প্রভৃতি একসঙ্গে বন্দী ছিলেন। তোমরা 
সবাই শুনে অবাক হবে, এদের সকলের জন্য রান্নার 
ভার ছিল জওহরলালের ওপর । পাউরুটি সেকা, ওমৃলেট 
তৈরি করা, কুটনো কোটা, কুকার ধরানো, সব কিছুই 
তাকে করতে হ’ত। নতুন নতুন খাবার তৈরী ক'রে তিনি 
জাতীয় নেতাদের অবাক ক'রে দিতেন | 

আবার ব্যাডমিণ্টন-কোর্টেও তীকে নিয়মিতভাবে দেখা 

যেত। বরাবরই ব্যায়াম-অভ্যাস ও খেলাধুলার পক্ষপাতী 
ছিলেন তিনি । তার জীবনের কতগুলি অমূল্য বছর জেলের 
ভেতর কেটেছে। একদিনের জন্যও তিনি ব্যায়াম বাদ. 
দেননি। শীর্ধাদন প্রভৃতি যৌগিক প্রক্রিয়াতেও তিনি 
ছিলেন অভ্যন্ত। তাই প্রৌঢ়ত্বে উপনীত হয়েও তার স্বাস্থ্য 
তরুণের মত মজবুত ছিল। 

হাজার হাজার মাইল বিমানযোগে বা অন্যভাবে ভ্রমণ 
তাকে ক্লান্ত করতে পারে নি। সংযত জীবনযাত্রার ফলে 
এমনই সুন্দর স্বাস্থ্যের তিনি অধিকারী হ'তে পেরেছিলেন 

জওহরলালের বাগান করবার ছিল ভয়ানক শখ | বন্দী- 
নিবাসের অনুর্বর ভূমিকেও পরম WE ফুলের শোভায় 
তিনি সাজিয়ে তুলতেন। সবকিছুই তিনি নিজের হাতে, 
করতেন। পিঁটুনিয়া, Vine, কত রকম মরশুমি ফুলই না! 
তিনি সেখানে ফুটিয়েছেন। জাতিকে গড়বার জন্য যাঁর সমস্ত 
শক্তি নিয়োজিত হয়েছে__সামান্য ফুলের চারার প্রতি 
তার CAR দেখলে অবাক হতে হয়। সামান্য কাজটিও 
তিনি স্চারুরূপে সম্পন্ন করতে পারতেন বলেই বিরাট 
বিরাট পরিকল্পনাও তাঁর হাতে সফল হ’তে পেরেছে। ব্রিজ, 
খেলাতেও তিনি ছিলেন যেমন পটু, জগতের ইতিহাস 
রচনাতেও তিনি ছিলেন তেমনি সুদক্ষ । শুধু ইতিহাস 
রচনা করেন নি তিনি, তিনিই ছিলেন ইতিহাসের এক 
যুগের সর্বাধিক জনপ্রিয় নায়ক। 


৪২ 

কংগ্রেসের আদর্শ অহিংস সংগ্রামের পথে স্বাধীনতা 
লাভ, শান্তির পথে দেশের সমৃদ্ধি সাধন। জওহরলাল 
সৈনিকের মতই সে আদর্শ জীবনে মেনে নিয়েছিলেন | 
ভার চরিত্রের ওপর মহাত্মা গান্ধীর প্রভাব ছিল অসামান্য । 
জওহরলাল দেশরক্ষা, প্রভৃতি ব্যাপারে সশস্ত্র বাহিনীর 
প্রয়োজনীয়তা স্বীকার করলেও নিজের জীবনে অহিংসা- 

মন্ত্রের সুদৃঢ় পরিচয় দিয়েছেন। স্বাধীন ভারতের 
অধিনায়কত্ব গ্রহণ করার পরেও তিনি শত্রুর অপরাধকেও 
ক্ষমার চক্ষেই দেখেছেন । ভালবেসে BSS দমন করবার 
আশায় তিনি প্রাণও বিপন্ন করেছেন। গান্ধীজার সঙ্গে 
তার অনেক বিষয়ে মতভেদ থাকা, সত্বেও ছু'জনারই নৈতিক 
আদর্শ ছিল মহান্। তাদের পরস্পরের সম্পর্কও ছিল 
বড় মধুর। 
গান্ধীজী Stes আদর ক'রে ডাকতেন «জওহর”__মণি- 
মুক্তার চেয়েও মূল্যবান তিনি। আর পণ্ডিতজী মহাত্মাকে 
বর্তমান জগতের সর্বশ্রেষ্ঠ মানব জ্ঞানে আন্তরিক ভক্তি 
করতেন | সময়ে সময়ে মহাত্মার কাজের বিরুদ্ধে সমালোচনা 
করলেও তিনি মনে জানতেন ও মুখে স্বীকার করতেন-_ 
গান্ধীজী ভারতের সর্বময় নেতা। জওহরলাল নাস্তিক ও 
বিজ্ঞানবাদী, আর গান্ধীজী প্রার্থনাশীল ভগবদৃভক্ত। তবু 
ছু'জনে একই সঙ্গে ভারতের স্বাধীনতার ভিত্তি সুদৃঢ় করে 
তুলেছেন। তাই জওহরলাল ছিলেন গান্ধীজী ও জনগণের 
মধ্যে সজীব সেতু | 
গাহ্ধীজীর আদর্শে তিনি কতখানি বিশ্বাসী ছিলেন, তা 
তার প্রথম পুলিশের লাঠি খাওয়ার ঘটনায় প্রমাণিত হয়। 
| তিনি লিখেছেন, “প্রথম ছুটি জোর আঘাতের পর আত্ম- 
রক্ষার স্বাভাবিক তাগিদে পা ছুটি আপনা-আপনি ফুটপাতের 
দিকে এগিয়ে গেল, কিন্তু পরমুহূর্তে মনের মধ্যে প্রশ্ন জাগল 

_আমি কি এতই কাপুরুষ? পা থেমে গেল, যেখানে. 
দাড়িয়ে ছিলাম, সেখানেই দীড়িয়ে রইলাম ৷” তার অঙ্গ 
ক্ষতবিক্ষত হয়ে গেল__সমস্ত শরীরে রইল তীব্র বেদনা | 
শোভাযাত্রার পুরোভাগে চলেছেন জওহরলাল ; অশ্বারোহী 
সৈন্যের দল তাদের আক্রমণ করল । কঠিন আঘাত পেয়েও 
তাঁরা নিশ্চল হয়ে দাড়িয়ে রইলেন | এমনি ক'রে আঘাত, 
সহ্য করবার শক্তি সঞ্চয় করেছেন জওহরলাল । আঘাতের 
বদলে আঘাত ফিরিয়ে দেওয়া অপেক্ষাকৃত সহজ, কিন্তু 
অটল হয়ে তা নিভাঁকভাবে গ্রহণ কর! অসাধারণ মানসিক. 
শক্তির পরিচায়ক | 

শ্রমিক এবং কৃষকদের বন্ধু ছিলেন জওহরলাল। পুটথি- 
পড়া সাম্যবাদে তিনি বিশ্বাসী ছিলেন না। তার মতবাদ- 
দৃঢ়তর ভিত্তির ওপর প্রতিষিত ছিল। ইংরেজী ১৯২৯ সালে 
প্রথম যেবার তিনি কংগ্রেসের সভাপতি হন, সেই বছরেই 
তিনি নিখিল ভারত ট্রেড-ইউনিয়নেরও সভাপতি নির্বাচিত 
হন। তারই প্রচেষ্টায় ভারতের কৃষাণ ও মজদুর সংস্থাগুলি 
স্বাধীনতা-সংগ্রামের শরিক হয়েছিল এবং স্বাধীনতা-- 

গ্রামকে দিয়েছিল এক প্রচণ্ড শক্তি। 

২৬শে জানুয়ারি-_-প্রজাতন্ত্র দিবস। কিন্তু ভারত 
যখন স্বাধীন হয় নি, ভারতে যখন প্রজাতন্ত্রের প্রতিষ্ঠার 
কথা ছিল স্বপ্রের অতীত, তখন এঁ দিনটি ছিল স্বাধীনতা- 
দিবস | 

১৯৩০ সালের ২৬শে জানুয়ারি তারিখে ভারতের 
সর্বত্র প্রথম পূর্ণ স্বাধীনতার দাবি জানানো হয়েছিল। 
তাই ২৬শে জানুয়ারি হয়েছিল স্বাধীনতা-দিবস। এঁদিনটি 
পালনের জন্য কতো নরনারী যে একদিন কতো নির্যাতন 
হেলায় উপেক্ষা করেছেন, তার ইয়ত্তা নেই। পরাধীন 
ভারতে প্রতি ২৬শে জানুয়ারি তারিখে সারা দেশে 
স্বাধীনতা দিবস পালনের পরিকল্পনা স্বয়ং জওহরলালের। 
লাহোর কংগ্রেসের সভাপতিরূপে যখন তিনি পূর্ণ 
স্বাধীনতার প্রস্তাব গ্রহণ করলেন_-তখন থেকেই এই 
স্বাধীনতা-দিবসের অনুষ্ঠান শুরু হ’ল। পরে আমর! 
যখন ১৯৪৭ সালের ১৫ই আগস্ট স্বাধীনতা পেলাম, 
তখন থেকে ১৫ই আগস্ট হলো স্বাধীনতা-দিবস। 
আর সেই অমর ২৬শে জানুয়ারি? সেই শুভ দিনেই 
১৯৫০ সালে ভারতে প্রতিষ্ঠিত হলো প্রজাতন্ত্র । তাই 
এখন ২৬শে জানুয়ারি প্রজাতন্্রদিবদ রূপেই পালিত 
হয়। 

জওহরলালের ধর্ম ছিল দেশের বন্ধন-মুক্তি। তিনি 
হিন্দুর ক্রিয়াকলাপ, আচার-অনুষ্ঠানের পক্ষপাতী ছিলেন না । 
তার ঈশ্বর দেশমাতৃকা, প্রাণ দিয়ে দেশসেবাই তার পুজা- 
অর্চনা । মৌলানা আজাদের সঙ্গে তার প্রায়ই তর্ক বাধত। 
lar ছিলেন প্রগাঢ় ইঈশ্বর-বিশ্বাসী। জওহরলাল 
“ঈশ্বর” কথাটি ব্যবহার করতে চাইতেন না৷ তবু ছু'জনার 

মনের মিল ছিল যথেষ্ট। মুখে ধর্ম ধর্ম না করলেও 
পণ্ডিতজীর সারা জীবন অখণ্ড ধর্ম-জীবন ছাড়া আর কি 
বল! যেতে পারে? যে পরাধীন, যে নিগীড়িত__তার 
কাছে বন্ধন-মুক্তিই যে সবচেয়ে বড় ধর্ম ! 
বহুবার বহুদিন ধরে কারাজীবন যাপন করা সত্ত্বেও 
জওহরলালের অন্তরের সরনতা কিছুমাত্র কমে নি, বন্দী- 
নিবাসের একঘেয়ে জীবনে তিনি পশুপাখীদের সঙ্গে অন্ত- 
রঙ্গ হয়ে বৈচিত্র্য খুঁজে বের করতেন। দিনের পর দিন 
লক্ষ্য করেছেন কাঠবিড়ালী আর টিকৃটিকিকে__পাখীদের 
যাওয়া-আসা। তারায় ভরা আকাশের দিকে তাকিয়ে 
স্বাধীনতার প্রতিজ্ঞাকে মনে মনে দৃঢ়তর ক'রে তুলেছেন। 
তার দরদী মন রাজনীতির ক্ষেত্র ছাড়িয়েও অনেক. সময় 
অনেক দূরে গিয়ে পড়েছে। বিরাট এবং ক্ষুদ্রের অপরূপ 
সামঞ্জস্ত ঘটেছে তার জীবনে । ব্যক্তিগত জীবনের সুখ- 
দুঃখ ছাপিয়ে কখনও শোধিতের আর্তনাদ তার বুকে 
CAAT. বেজেছে__আবার কখনও হাস্ত-পরিহাসে তিনি 
ARIA আনন্দের প্রস্রবণ বইয়ে দিয়েছেন। 
জওহরলালের মত স্বাধীনচেতা লোক পৃথিবীতে খুব 
কমই জন্মেছেন। তখনও ভারত, স্বাধীনতা পায় নি। 
ইউরোপে দোর্দগুপ্রতাপ হিটলার-সুসোলিনীর যুগ । হিটলার 
“ও মুসোলিনী ছিলেন গণতন্ত্রের বিরোধী । তারা ছিলেন 
-ফাপিবাদী । আর নেহেরু ছিলেন গণতন্ত্রে গভীর বিশ্বাসী | 

সেই সবেমাত্র কমলা মারা গেছেন ইউরোপে ॥ 
তীর শেষকৃত্য সমাপন ক'রে দেশে ফিরছেন জওহরলাল 
শুন্য রিক্ত হৃদয় নিয়ে। ইতালির রাজধানী রোম হয়েই 
ফিরতে হবে। জওহরলাল রোমে পৌঁছলে প্রবল 
প্রতাপশালী মুসোলিনী স্বয়ং তার সঙ্গে দেখা করবার 
জন্য আগ্রহ প্রকাশ করলেন, বললেন, অন্য কোনও: 
উদ্দেশ্য নেই ভার, শুধু জওহরলালের পত্রীবিয়োগে তাকে 
একটু শোকজ্ঞাপন করতে চান। 

কিন্তু নেহেরুর কাছে বারবার দূত পাঠানো সত্বেও 
তীর সে চেষ্টা ব্যর্থ হ'ল । জওহরলাল দৃঢ়পণ করেছিলেন, 
যে বর্বর লোকটা নিরীহ হাবসিদের ওপর অকথ্য অত্যাচার 
করতে পারে, যে গণতন্ত্রের ঘোর শত্রু, তার সঙ্গে কখনই 
দেখা করবেন না তিনি । ইতালির রাজধানীতে ব’সে কেউ 
ইতালির সর্বময় কর্তা দিনর মুসোলিনীকে যে এইভাবে 
অপমান করতে পারে, তা কল্পনাতীত। 'মুসোলিনীর 
জীবনে এমন অপমান আর বোধ হয় ঘটে.নি ! 

বিদেশে যিনি এইরকম মনের দৃঢ়তা ও সাহস দেখাতে 
পারতেন, স্বদেশেও তিনি সকল বাধানিষেধকে হেলায় 
উপেক্ষা করবেন, তাতে আশ্চর্য কি ?-_হোক্‌ না সে 
স্বদেশ পরাধীন ! কোন শহরে ম্যাজিক্রেট জওহরলালকে 
প্রবেশ করতে বাধা দিলে তিনি সেই আদেশ সদর্পে অগ্রাহ্য 
করতেন। প্রায়ই বলতেন, I kick at such orders. 

এলাহাবাদের ম্যাজিস্ট্রেট একবার তাকে হুকুম দেন, তিনি 
কোন সভায় যোগ দিতে, বক্তৃতা করতে 'বা খবরের কাগজে 
বিবৃতি দিতে পারবেন নাঁ। জওহরলাল তৎক্ষণাৎ তাকে 
লিখে পাঠালেন, তিনি কি করবেন বা না করবেন, সে 
সম্বন্ধে ম্যাজিস্ট্রেটের পরামর্শ নেবার দরকার তার হয় না। 
এই তেজোৃপ্ত স্বভাবের ফলে তাকে বহুবার পুলিশের 
লাঞ্ছনা সহ করতে হয়েছে । সবই তিনি হাসিমুখে aw 
করেছেন। কারণ, তিনি বলতেন, দেশের স্বাধীনতার 
জন্যে সবার আগে চাই ব্যক্তির স্বাধীনতা । 

কিন্তু জেলের ভেতর বসে যখন তিনি শুনেছিলেন, 
পুলিশের লাঠির আঘাতে তার বৃদ্ধা জননী জ্ঞান হারিয়ে 
রক্তাক্ত দেহে পথের ওপর পড়ে গেছেন__তখন মর্মপীড়িত 
পুত্রের আত্মা বিদ্রোহ ক'রে উঠেছিল। প্রাণস্পর্শী ভাষায় 
আত্মচরিতে তিনি লিখেছেন_-প্ঘটনার কয়েকদিন পরে 
জেলের ভেতর যখন খবর পেলাম__-আমার বৃদ্ধা মা 
পুলিশের প্রহারে জ্ঞানশুন্যা অবস্থায় রাস্তার ধারে 
পড়ে ছিলেন, তখন ভাবলাম, আমি সেখানে উপস্থিত 
থাকলে জানি না অহিংস নীতি আমাকে কতদুর আটকে 
রাখতে পারত ! হয়ত দীর্ঘ বারে! বছরের বন্ৃপ্রয়াস-লব্ধ 
শিক্ষা, এক মুহূর্তেই ভুলে যেতাম !” 

একমান পরে মাথায় ব্যাণ্ডে-বাধা অবস্থায় 
জওহরলালের মা! স্বরূপরাণী এলেন কারাগারে ছেলের সঙ্গে 

দেখা করতে ! মায়ের সেই গর্বোন্নত শিরের দিকে তাকিয়ে 
হয়ত জওহরলালের অন্তরের জ্বালা প্রশমিত হয়েছিল । 
দীর্ঘ, বৈচিত্র্যহীন, কঠোর কারাবাসের মধ্যেও Sta 
কবি-মন কেমন WTA পাথেয় সঞ্চয় করত, তার পরিচয় 
আমরা পাই তার অনিন্দ্য্ন্দর লেখায়। আলিপুর জেলের 
দৈনন্দিন জীবন বর্ণনা করতে গিয়ে তিনি লিখেছেন__ 
“আমার ভাগ্যে যে পরিবেশটুকু জুটেছিল, তার মধ্যে 
সবুজের কোন চিহ্ন ছিল না। গাছ কোথায় জন্মাবে ? 
ছোট আঙিনাটুকু আগাগোড়া সিমেন্ট দিয়ে গাথা__কঠিন 
পাথরের মত নিস্পন্দ, নিষ্প্রাণ, একমাত্র প্রাণের চিহ্ন 
পাঁচিলের ওপর দিয়ে ছু'একটি গাছের মাথা চোখে 
পড়ত। আমি যখন প্রথম এখানে আসি, তখন সেই 
গাছগুলির পাতাও শুকিয়ে ঝরে গিয়েছিল। সারাদিন 
চেয়ে থাকতাম সেদিকে......*** হঠাৎ একদিন দেখি 
তাদের রিক্ততা ঘুচে গেছে__ছু'একটি ক'রে সবুজ পাতা 
দেখা দিচ্চে ; মনে হ’ত এ এক অপূর্ব সুন্দর রূপান্তর | 
একটি গাছের ওপর চিলের বাসা ছিল lesa থেকে 
দেখতাম, পক্ষি-মাতা খাবার জোগাড় করে এনে ছানাদের 
খাওয়াচ্ছে__একটু একটু ক'রে তাদের ডানা মেলে উড়তে 
শেখাচ্ছে****০০১, এদের জীবনযাত্রা দেখতে দেখতে 
আমার মন ভরে উঠত।” যখন এই কারাজীবন খুব 
একঘেয়ে লাগত, তখন তিনি নানা কাজের মধ্যে নিজেকে 


৫০ 


বিজয়ী জওহরলাল 
ডুবিয়ে দিতেন। এইভাবে মন আবার সজীব হয়ে 


উঠত। 

এই প্রসঙ্গে তোমাদের একটি গল্প বলি। একবার এক 
অপরাধীকে বহু বছরের জন্যে কারাদণ্ডে দণ্ডিত করা হয় । 
তাকে রাখা হ'ল এক অন্ধকার কুঠুরির মধ্যে । সে বুঝল 
এই নরকে কিছুদিন থাকলেই তাকে পাগল হয়ে যেতে 
হবে। সে খুঁজে পেতে পকেট থেকে চারটি পিন্‌ বার 
করল | তারপর সেগুলিকে সে সেই অন্ধকার ঘরের মেঝেয় 
ছড়িয়ে দিল। চারটি পিন্‌ খুঁজে বের করতে তার বহুদিন 
লেগে গেল। আবার সেগুলি সে মাটিতে ছড়িয়ে ফেল্ল। 
আরো কিছুদিন কাটল তার অনুসন্ধানে । অপরাধীর 
মেয়াদ ফুরোবার পর সকলে বিস্ময়ে দেখল, তার মস্তিষ্ক ত 
ঠিক আছেই, উপরন্তু তার স্বাস্থ্যহানিও ঘটেনি। 

আমাদের জওহরলালের দীর্ঘ কারাবাসের বেশির ভাগই 
কেটেছে পুস্তক-রচনায়। সাহিত্যের ক্ষেত্রে, রাজনীতির 
ইতিহাসে তার সে দান অমূল্য । যেসব মনীষী আর 
ত্যাগীর জেলে বসে লেখা চিঠি ও বই অমর হয়ে আছে__ 
পণ্ডিত জওহরলাল তাদের অন্যতম | 

শুধু আমাদের দেশের ঢুরবস্থাই যে তার চিত্তকে 
আলোড়িত করত তা নয়, পৃথিবীর যে কোনো জায়গাতেই 
সবল ছুর্বলের ওপর অত্যাচার করলে সেখানেই Sta মন 
ছুটে যেত। যখন ফাসিবাদী জেনারেল ফ্রাঙ্কে! স্পেনের 

অসহায় নরনারীর ওপর বোমাবর্ষণ করেছে, তখন তিনি 
নিজে সেখানে ৃত্যুভয় তুচ্ছ করে ছুটে গেছেন | সেখানে 
ঃস্থদের আন্তরিক সহানুভূতি জানিয়েছেন-_ অত্যাচারের 
প্রতিবাদ করেছেন । সেখানে দেশ-বিদেশের যেসব মানুষ 
ফাসিবাদের হাত থেকে গণতন্ত্রকে বাঁচাবার জন্যে লড়াই 
করেছিল, তাদের জন্য প্যারিসে ও লণ্ডনে তিনি বহু 
সভা-সমিতি করেছেন। হাজার হাজার চীনা-শিশ ও 
নর-নারীদের যখন জাপানীরা হত্যা করেছিল, জওহরলাল' 
তখন ছুটে গিয়েছিলেন চুংকিং-এ, পরাধীন ভারতের সঙ্গে 
উৎগীড়িত চীনের আন্তরিক যোগ স্থাপনের জন্য । জগতের 
বঞ্চিতদের কল্যাণের জন্য তিনি জীবন পণ করেছিলেন বলেই 
বঞ্চিতরাও তাকে আপন জন জ্ঞানে শ্রদ্ধা-ভক্তি করত, 
প্রাণ দিয়ে ভালোবাসত। পৃথিবীতে যেখানেই মানুষ 
স্বাধীনতার জন্য আন্দোলন করত, অন্যায় ও অবিচারের 
বিরুদ্ধে মাথ৷ তুলে দ্াড়াতো, সেখানেই জওহরলাল তার 
সমর্থনে তীর দৃঢ় হস্ত প্রসারিত করতেন । - তাই এশিয়ায়, 
আফ্রিকায়, ইউরোপে, আমেরিকায়, ওসেয়ানিয়ায়, সর্বত্রই 
ছিল তার অদ্ভূত জনপ্রিয়তা ত! ছিল যে কোন রাষ্ট্র- 
নায়কের ঈর্ধার FS | 
তাই নেহেরু ছিলেন স্বাধীনতার প্রতীক, গণতন্ত্রের' 
প্রতীক, সমাজতন্ত্রের প্রতীক, মানবতার প্রতীক। এমন, 
মানুষ ক'জন জন্মেছে এই পৃথিবীতে ? 

机 

সাত বছর বাদে ব্যারিস্টার হয়ে ১৯১২ সালে ভারতে 
ফিরলেন নেহেরু | তখন তার বয়স ২১ বছর । তিনি যখন 
ইংলগ্ডে ছিলেন, তখন তিনি চরমপন্থী ভারতীয় রাজনৈতিক 
নেতাদের প্রভাবে পড়েছিলেন। দেশে যখন ফিরলেন, 
তখন বঙ্গভঙ্গ রদ হয়েছে, ভারতের রাজধানী কলকাতা 
থেকে স্থানান্তরিত হয়েছে দিল্লীতে, সন্ত্রানবাদে কিছুটা! 

ভাটা পড়েছে, মর্লে-মিণ্টো শাসন-সংস্কার ব্যবস্থা হয়েছে 
চালু । তাই তখন ভারতীয় রাজনীতিতেও কিছুটা ভাটা 
পড়েছে বলা চলে। তিনি এঁ বছরই ডিসেম্বর মাসে 
ভারতীয় জাতীয় কংগ্রেসের বীকিপুর অধিবেশনে যোগ 
দিলেন। এই অধিবেশন তার ভালে! লাগে নি। সাহেবী 
পোশাক-পর! কেতাদুরস্ত একদল ইংরেজী-শিক্ষিত অভিজীত- 
শ্রেণীর মজলিস ছাড়া আর কী-ই বা ছিল এ অধিবেশনে | 
এদের মধ্যে কোথায় সে দেশপ্রেমের অগ্নিমন্ত্র ; কোথায় 
সর্বত্যাগের সে উদ্দীপনা? Beare থেকে ভারতীয় 
রাজনীতির কথা তিনি ভাবতেন | ভারতের স্বাধীনতার জন্য 
সংগ্রামে ঝাপিয়ে পড়বেন, এই সংকল্পও তার ছিল। কিন্তু 
এই কি সে পরিবেশ? নেহেরুর মনটা দমে গেল। 

পর বৎসর ১৯১৩ সালে গান্ধীজীর কথা নেহেরু প্রথম 
শুনলেন। শুনলেন, অহিংস সত্যাগ্রহের কথা ; শুনলেন 
দক্ষিণ আফ্রিকার শ্বেতাঙ্গ সরকারের বিরুদ্ধে কয়েক হাজার 
মাত্র ভারতীয় অহিংস সত্যাগ্রহের হাতিয়ার নিয়ে কি 
বীরত্বপূর্ণ সংগ্রামই না করেছে! নেহেরু তার তরুণ 
মনের অন্ধকার আকাশে যেন ক্ষণিকের বিদ্যুৎ-ছটা দেখতে 
পেলেন। 

১৯১৪ সালে বাধলে! প্রথম বিশ্বযুদ্ধ । গান্ধীজী দেশে 
ফিরে এলেন। ১৯১৬ সালে হ’লো লখ.নৌয়ে কংগ্রেসের 
ও মুসলিম লীগের অধিবেশন । কংগ্রেসের অধিবেশনে 

কংগ্রেসের নরমপন্থী ও চরমপন্থী নেতারা আবার হাত 
মেলালেন। সেই সঙ্গে তাদের সঙ্গে এসে যোগ দিল 
মুনলিম atte ৷ গান্বীজীর সঙ্গেও প্রথম সাক্ষাৎ হ’লো 
নেহেরুর। ভারতের রাজনৈতিক আন্দোলনের পট- 
ভূমিকাটা অনেকখানি নেহেরুর মনের মতো হয়ে 
উঠলো | 

প্রথম বিশ্বযুদ্ধে অংশগ্রহণ ক'রে ভারতবর্ষ ইংলগুকে 
জনবল ও ধনবল দিয়ে সাহায্য করেছিল | তার বিনিময়ে সে 
চাইলো স্বরাজ-_পূর্ণ স্বাধীনতা নয়, শাসনব্যবস্থায় পরিপূর্ণ- 
রূপে অংশগ্রহণের অধিকার । বিজয়ী ইংলণ্ড ভারতের 
সে দাবী ঘ্বণাভরে উপেক্ষা করলো । চাপিয়ে দিলো 
নির্যাতনমূলক আইন রাউলাট বিল্স্। এই বিল কার্যক্করী 
হ’লে ভারত হয়ে উঠবে একটি বন্দীশিবির । প্রতিবাদের ঝড় 
উঠলো সারা দেশে । গান্ধীজী নিলেন নেতৃত্ব । দেশের 
সর্বত্র ধর্মঘট পালনের সিদ্ধান্ত ঘোষিত হ'লো। ve 
এপ্রিল তারিখে সারা দেশে সত্যাগ্রহ পালিত হলো । 
কোথাও কোথাও তার আগেই সত্যাগ্রহ ও ধর্মঘট পালিত 
হয়েছিল। পুলিস সেখানে গুলী চালালো। স্বাধীনতা- 
যোদ্ধাদের শোণিতে ভারতের মাটি রঞ্জিত হলো । পুলিশী 
নির্যাতনের বিরুদ্ধে প্রতিবাদ উঠলো সারা দেশে । কিন্তু 
সে প্রতিবাদকে উপেক্ষা করেই উদ্ধত ইংরেজ সরকার 
পাঞ্জাবের জালিয়ানওয়ালাবাগে ঘটালো এক বীভৎস 

হত্যাকাণ্ড। ইংরেজ বাহিনীর গুলিতে বৈশাখা মেলার 
জন্য সমবেত হাজার হাজার নরনারী ও শিশুর রক্তে 
জালিয়ানওয়ালাবাগের রুদ্ধ প্রান্তরে রক্তগঙ্গা বইলো। 
ভারতবাসী রক্তন্নান করলো বিংশ শতাব্দীর ভারতীয়দের 
প্রথম স্বাধীনতা-সংগ্রামে । ক্রুদ্ধ ভারতবাসী ইংরেজের 
এই নৃশংস গুদ্ধত্যের জবাব দেওয়ার জন্য প্রস্তুত হলো। 
জওহরলালও ঝাঁপিয়ে পড়লেন এই সংগ্রামে । সাহেবী 
পোশাকে সজ্জিত মুষ্টিমেয় ইংরেজী-শিক্ষিত বিজ্ঞ জনের 
মজলিস নয়__এই ধরনের রাজনৈতিক আন্দৌলনই যে 
তিনি চেয়েছিলেন ! গান্ধীজী কুটিশের বিরুদ্ধে সংগ্রামের 
জন্য রচনা করলেন তার দেশব্যাপী অহিংস সত্যাগ্রহের 
কর্মসুচী । ভারতের হিন্দু-মুসলমান সকলে এঁক্যবদ্ধ হয়ে 
গান্ধীজীর পশ্চাতে এসে দাড়ালো । ওঁ সময় তুরস্কে 
ইংরেজরা মুসলমানদের ধর্মনেতা খলিফাকে সিংহাসনচ্যুত 
করেছিল। তার বিরুদ্ধে ভারতীয় মুসলমানরা আন্দোলন 
শুরু করেছিল। মুসলমানদের এ দাবীকেও গান্ধীজী 
ভারতীয় সংগ্রামের অঙ্গীভূত ক'রে নিলেন। গুরু 
হলো অহিংস সত্যাগ্রহ ও খিলাফত আন্দোলন। এই 
সংগ্রামে তরুণ জওহরলালও রইলেন অন্যতম সেনানীর 
ভূমিকায় | 

এই সময়েই তিনি পেলেন ভারতীয়দের শক্তির এক 
প্রধান উৎসের সন্ধান। ১৯২০ সালের মে মাসে 

এলাহাবাদের কাছে Wal নদীর তীরে কয়েকশত কৃষক 
এসে জমায়েত হয়েছিল। তারা জমিদারদের অত্যাচার 
ও অবিচারের বিরুদ্ধে তাদের সংগ্রামে জওহরলালের 
সাহায্য চাইলো । নেহেরু তাদের সঙ্গে গেলেন তাদের 
গ্রামে। নেহেরুর গ্রামে পদার্পণ এই প্রথম। যে 
দেশের আশি ভাগ লোক গ্রামে থাকে আর কৃষিকার্য করে, 
তাদের না চিনে ভারতকে চেনা যাবে কেমন ক'রে ? 
জওহরলাল আবিষ্কার করলেন এক নূতন ভারত । দেখলেন 
কৃষকদের শোচনীয় দারিদ্র্য ও দুঃসহ অবস্থা, দেখলেন 
তাদের সংগ্রামের শক্তি, তাদের এঁক্যবদ্ধতা। তিনি নিজে 
পরে লিখেছেন, ওদের ওই অবস্থা দেখে নিজের আরামের 
জীবন ও শহরের ক্ষুদ্র রাজনীতি সম্পর্কে তীর All এসে 
গেল। ভারতের স্বাধীনতা-সংগ্রামে এরাই যে শক্তির 
প্রধান উৎস, তা বুঝতে তীর বিন্দুমাত্র বিলম্ব হ’লো all 
তিনি কৃষকদের সংঘবদ্ধ ও সংগঠিত হ'তে আহ্বান 
জানালেন | তিনি তাদের মধ্যে প্রচার করলেন অহিংস 
সত্যাগ্রহের রণকৌশল। তিনি তাদের বোঝালেন, তারাই 
প্রকৃত ভারত, ভারতের প্রকৃত শক্তি, ভারতের স্বাধীনতা- 
সংগ্রামের শ্েষ্ঠ শরিক। কৃষকদের সান্নিধ্যে এসে 
নেহেরু নিজের মধ্যেও এক অভাবনীয় শক্তির সন্ধান 
পেলেন | র্‌ 

এর অল্পদিন বাদেই তিনি শ্রমিকদের শক্তি সম্পর্কেও 


৭ 


ভারতরত্ব জওহরলাল 


সচেতন হলেন। শ্রমিকরাও নেহেরুর মধ্যে তাদের 
একজন নেতাকে খুঁজে পেলো। নেহেরু কংগ্রেস 
সংগঠনের সঙ্গে দেশের কৃষক-সংগঠন ও শ্রমিক-সংগঠন- 
গুলিকে যুক্ত করতে চাইলেন। এজন্য তাকে কম 
প্রতিরোধের সম্মুখীন হ'তে হয় নি। শেষ পর্যন্ত তার 
এই চেষ্ট| সার্থক হলো। কংগ্ৰেস হয়ে উঠলো কৃষক, 
মজদুর, Pits, মধ্যবিত্ত, উচ্চবিত্ত সকল ভারতীয়ের মিলিত 
সংগ্রামের প্রতিষ্ঠান | 

ইতিমধ্যে মণ্টফোর্ড শাসন-সংস্কারব্যবস্থা চালুহয়েছিল। 
তাতে আরও কিছুসংখ্যক ভারতীয়কে শাসন-ব্যবস্থায় 
অংশগ্রহণের ACMA দেওয়া হয়েছিল। কংগ্রেস নূতন 
আইন অনুসারে অনুঠিত নির্বাচন বয়কট করলো। 
জওহরলাল কংগ্রেসের বাণী ও কর্মসূচী প্রচার ক'রে 
বেড়াতে লাগলেন গ্রাম থেকে গ্রামান্তরে-_ভারতের এক 
প্রান্ত থেকে অপর এক প্রান্তে । ১৯২১ খ্রীষ্টাব্দে অহিংস 
AME ও অসহযোগ আন্দোলন তীব্র আকার ধারণ 
করলো । ইংরেজ সরকারের নিগীড়ন উপেক্ষা করে দলে 
দলে ছাত্ররা স্কুলকলেজ থেকে বেরিয়ে এলো, দলে দলে 
উকিল-মোক্তাররা ইংরেজের আদালত ত্যাগ করলেন, 
অনেক বিশিষ্ট ভারতীয় স্বণাভরে ইংরেজের দেওয়! সম্মান 
ও খেতাব বর্জন করলেন। বিদেশী দ্রব্য বর্জন চললো 
পূৰ্ণোদ্যমে | মাদকদ্রব্যের দোকানগুলিতে পিকেটিং চললো! ॥ 

সারা দেশ এক অভূতপূর্ব উত্তেজনায় ও উদ্দীপনায় 
কাপতে লাগলো | 

ইংরেজ সরকারও ভয় পেলো। এই দেশব্যাপী 

অহিংস আন্দোলন যে কোন মুহুর্তে যে সশস্ত্র অভ্যুত্থানে 
পরিণত হতে পারে, সে সম্পর্কে তাদের উদ্বেগের সীমা 
রইল al) তাদের আতঙ্ক কোথায় গিয়ে পৌছেছিল, 
তা একটা ছোট্ট ঘটনা থেকে বেশ বোঝা যায়। ১৯২৯ 
সালের মে মান। মতিলালের কন্যা ও জওহরলালের } 
ভগিনী বিজয়লন্সনীর বিয়ে । এই বিয়ে উপলক্ষে ভারতের 
প্রথম সারির নেতার! সকলেই এলাহাবাদে আসছেন। 
ফলে একটা রাজনৈতিক বৈঠকও হওয়ার সম্ভাবনা ও সুযোগ 
আছে। বিয়ের তারিখ ছিল ১০ই মে । আর ১১ই মে 
ছিল ১৮৫৭ খ্রীষ্টাব্দের দিপাহী-বিদ্রোহের স্থৃতি-দিবস। 
তাই ইংরেজ শাসকদের আতঙ্কগ্রস্ত afore এই ধারণা 
দেখ! দিলো যে, বিবাহট। উপলক্ষ্য মাত্র, আদল উদ্দেশ্য 
এলাহীবাদে একট! ব্যাপক সশস্ত্র অভ্যুত্থান ঘটানো। 
এলাহাবাদের ইংরেজ মহলে গুজবটা ছড়িয়ে পড়লো | 
ইংরেজ সরকারও সব দিক্‌ থেকে বিদ্রোহ প্রতিরোধের 
জন্যে তৈরী Ve যাই হক, বিয়ের দিনে আশঙ্কিত 
অভ্যুত্থান খন ঘটলো না, তখন ইংরেজ সরকার স্বস্তির 
নিঃশ্বাস ফেললো এবং তাদের দমননীতিকে তীব্র থেকে 
তীব্রতর ক'রে তুললো । অনেক কংগ্রেদ নেতা গ্রেপ্তার 

হুলেন। নেহেরুকে গ্রেপ্তারের ভয় দেখানো৷ হলেও 
আপাততঃ তেমন কিছু করা হ’লো all ইতিমধ্যে 
_ সরকার ইংলগ্ডের যুবরাজ প্রিন্স অব ওয়েল্সের ভারত- 
সফরের ব্যবস্থা PACA | উদ্দেশ্য ভারতবাসীর মনে আবার 
রাজভক্তির জোয়ার Witt | কংগ্রেস সে সাধে বাদ 
aca | প্রিন্স অব ওয়েল্সের সফর-সংক্রান্ত সকল 
অনুষ্ঠান বর্জন করবার জন্য দেশবামীর প্রতি আহ্বান 
জানালো কংগ্রেস । নভেম্বর মাসে প্রিন্স অব ওয়েল্স্‌ 
এসে পৌঁছলেন বোম্বাইয়ে। তিনদিনব্যাগী হাঙ্গামা ও 
গোলযোগ দিয়ে তাকে অভ্যর্থনা জানানো! হলো! । হাঙ্গামা 
নিবারণের জন্য পুলিসকে গুলী চালাতে হলো । গান্ধীজী 
হিংসার এই আকস্মিক আত্মপ্রকাশে বিচলিত হয়ে শান্তি 
পুনঃপ্রতিষ্ঠিত না হওয়া পর্যন্ত অনশন করলেন। শাস্তি 
প্রতিষ্ঠিত হলো । কিন্তু প্রিন্স অব ওয়েলস্‌ যেখানেই 
গেলেন, সেখানেই জনহীন রাজপথগুলি তাকে অভ্যর্থনা 
- জানালো । তার আগমনে যেসব উৎসব-অনুষ্ঠান হলো, 
সেগুলির একটিতেও একজনও, ভারতীয় যোগ দিল না । 
১৯শে নভেম্বর তারিখে কংগ্রেস বেআইনী ঘোষিত হলো | 
ডিসেম্বরের গোড়াতে কংগ্রেসের নেতৃস্থানীয় নেতার! 
অনেকেই কারারুদ্ধ হলেন। মতিলাল ও জওহরলাল, 
পিতাপুত্রেও এ সময় গ্রেপ্তার হলেন। তীদের উভয়েরই 
Rac কারাদণ্ড Vail মতিলাল, জওহরলাল ও 

অন্যান্য কংগ্রেসনেতারা প্রায় সকলেই তখন জেলে 
গান্ধীজী ছিলেন বাইরে । ১৯২২ সীলের ফেব্রুয়ারি মাসে 
একটি দুর্ঘটনা ঘটলো । উত্তরপ্রদেশের : গোরখপুরের 
কাছে চৌরিচৌরায় উত্তেজিত জনতা থান! পুড়িয়ে দিলো 
এবং এই অগ্নিকাণ্ডে ২২ জন পুলিস প্রাণ হারালো । 
গান্ধীজী জনতার এই হিংসাত্মক আচরণে ক্ষুব্ধ হলেন এবং 
ঘোষণা করলেন যে, অহিংস সত্যাগ্রহ তিনি প্রত্যাহার 
করছেন, কারণ অহিংস সংগ্রামের জন্য দেশবানী এখনও 
ABS নয়। গান্বীজীর এই সিদ্ধান্তে দেশবাসী স্তম্ভিত 
হলো | কংগ্রেসের নেতাদের অনেকেই বিক্ষু্ষ হলেন | 
মতিলাল ও জওহরলাল উভয়েই গান্ধীজীর এই সিদ্ধান্তকে 
সমর্থন জানাতে পারলেন না। এইভাবে স্বাধীনতা- 
সংগ্রামের এক অধ্যায় শেষ হলো | গান্ধীজীকে ইংরেজ 
সরকার গ্রেপ্তার করলো । বিচারে তার ছ/বছরের কারাদণ্ড 
হলো | ইতিমধ্যে ইংরেজ সরকার আবিষ্কার করলো 
জওহরলালকে যে অপরাধে দণ্ডদান করা হয়েছিল, সে 
অপরাধ জওহরলাল করেন নি। স্তুতরাং তিনমান বাদেই 
তাকে ছেড়ে দেওয়া হলো । জওহরলাল মুক্তি পেলেন। 
বহুবার তাঁকে কারাবরণ করতে হয়েছে। তিনি মোট 
সাতবার কারারুদ্ধ হয়েছিলেন, এবং তীর জীবনের দশটি 
বছর কারা-প্রাচীরের অন্তরালে কেটেছিল। ) 

জওহরলাল কারাগার থেকে বাইরে এসে সর্বাগ্রে 


৬১ 


ভারতরত্ব জওহরলাল 


"আবার কংগ্রেস-সংগঠনকে শক্তিশালী ক'রে তোলার কাজে 
মন দিলেন। তিনি গান্ধীজীর সিদ্ধান্তকে সর্বান্তঃকরণে মেনে 
নিতে না পারলেও উপযুক্ত সৈনিকের মতোই গান্ধীজীর 
নির্দেশ মেনে চললেন | এ সময়ে এলাহাবাদে কিছু কিছু 
বস্ত্রব্যবসায়ী বিদেশী কাপড় বিক্রি করছিল। জওহরলাল 
তার প্রতিরোধ করতে সচেষ্ট হলেন। ফলে ইংরেজ 
সরকার আবার তাকে জুলুম ও ভীতিপ্রদর্শন প্রভৃতির 
অভিযোগে গ্রেপ্তার করলো | বিচারে জওহরলালের 
একুশ মাসের কারাদণ্ড হলো | ১৯২৩ সালের জান্ুরারি 
মাসে ইংরেজ সরকার একবার মহান্ুভবতা দেখাবার চেষ্টা 
করলো৷ এবং রাজনৈতিক বন্দীদের যুক্তি দেওয়ার সিদ্ধান্ত 
নিলো । জওহরলালও মুক্তি পেলেন। 

জওহরলাল কারাগার থেকে মুক্তি পেয়ে দেখলেন, 
রাজনৈতিক দিক্‌ থেকে ভারতে যেন একট! অবসাদ ও 
নৈরাশ্যবোধ এসেছে। কংগ্রেস দ্বিধা-বিভক্ত হয়েছে। 
মুসলিম লীগ জাতীয় আন্দোলন থেকে দুরে সরে গেছে 
এবং সাম্প্রদায়িকতার বিষ ছড়াচ্ছে। জওহরলাল দ্বিধা- 
বিভক্ত কংগ্রেসকে এঁক্যবদ্ধ করবার চেষ্টা করেও ব্যর্থ 
হলেন। মতিলাল, দেশবন্ধু চিত্তরঞ্জন প্রভৃতি দেশবরেণ্য 
‘নেতারা স্বরাজ্য দল’ গড়ে তুললেন এবং আইনসভায় 
প্রবেশের সিদ্ধান্ত নিলেন। 

ভারতে কেবল ইংরেজ-শাসনই ছিল না। ভারতে 

ছিল প্রায় ছ’শ দেশীয় রাজ্য। এগুলি ইংরেজ-প্রতুত্ব 
মেনে চললেও আভ্যন্তরীণ ব্যাপারে ছিল স্বৈরাচারী । 
বৃটিশ ভারতের তুলনায় দেশীয় রাজ্যগুলির জনসাধারণের 
অবস্থা ছিল আরও শোচনীয়। দেশীয় রাজ্যগুলির 
শোচনীয় অবস্থার আস্বাদন জওহরলাল AS পেলেন। 
এই সময়ে পাঞ্জাবের একটি ছোট দেশীয় রাজ্যে-_নাভায়__ 
আন্দোলন চলছিল। এই আন্দোলন নিজের চোখে 
'দেখবার জন্য জওহরলাল ও তার বন্ধু কেশবদেও মালব্য 
নাভায় গিয়েছিলেন। Stal নাভায় ঢুকবার সঙ্গে সঙ্গেই 
তাদের ওপর দেশীয় রাজ্যের সরকারের কাছ থেকে নাভায় 
প্রবেশ সম্পর্কে নিষেধাজ্ঞা এলো । জওহরলাল জানালেন, 
তারা এই নিষেধাজ্ঞা পাওয়ার আগেই নাভায় প্রবেশ 
করেছেন ; তাছাড়া, তারা আন্দোলনকারী নন, তীর! 
দর্শকমাত্র । কিন্তু এই কৈফিয়তে দেশীয় রাজ্য সরকার 
ABS হ’লো না। তাদের গ্রেপ্তার ক'রে হাজতে 
‘ঢোকানো হলো । কেবল হাজতে রাখা হলো না): 
সাধারণ অপরাধীর মতো তার হাতে হাতকড়া লাগানো 
Veil আর সেই হাতকড়া এটে দেওয়া হ’লো তার 
সহ্ঘাত্রীর হাতকড়ার সঙ্গে । এইভাবে রেলস্টেশন থেকে 
তাদের রাজ্যের রাজধানীতে হাটিয়ে আনা হলো । তাদের 
তিনদিন জেলের একটি ছোট কুঠরিতে আটক রাখা হলো | 
সেই কুঠরিটির একটি বীভৎস বর্ণনা নেহেরু তীর 


৬৩ 


ভারতরত্ব জওহরলাল 


আত্মজীবনীতে লিখে রেখে গেছেন। শেষ পর্যন্ত তাদের 
আদালতে হাজির কর! হলো । দেখা গেলো আদালত 
তো নয়, বিচারের প্রহ্ন | তাদের বিরুদ্ধে আনা হয়েছে 
ষড়যন্ত্রের অভিযোগ ৷ পক্ষকাল বিচারের প্রহসন চললো | 
শেষে তাদের ছু বছরের সশ্রম কারাদণ্ড হলো । অবশ্য, 
জওহরলালের গ্রেপ্তারের সংবাদ বৃটিশ ভারতেও 
পৌছেছিল। নাভার দেশীয় রাজ্য সরকার জওহরলালের 
নাম না জানলেও বৃটিশ ভারতে এই তরুণ নেতা 
যে কতোখানি জনপ্রিয়, দিল্লীর ইংরেজরা তা জানতো | 
তাই তার! নাভ রাজ্যের বৃটিশ রেসিডেণ্টকে জওহরলালকে 
অবিলম্বে মুক্তি দেওয়ার ব্যবস্থা করবার জন্য ' নির্দেশ 
দিলো | জওহরলাল ও তীর সহযাত্রীর! মুক্তি পেলেন। 
কিন্তু নাভ! রাজ্যের অপরিচ্ছনন কারাগার থেকে 
জওহরলাল টাইফয়েডের জীবাণু সঙ্গে নিয়ে এলেন। ফলে 
কঠিন টাইফয়েড রোগে আক্রান্ত হলেন। নাভ দেশীয় 
রাজ্যের এই অভিজ্ঞতা থেকে জওহরলাল বুঝেছিলেন, 
অসংখ্য ভারতবাসী দেশীয় রাজ্যগুলিতে কি শোচনীয় 
অবস্থায় না আছে। তাই তিনি দেশীয় রাজ্যগুলিতে 
আন্দোলন যাতে বিস্তারলাভ করে, এবং কংগ্রেন যাতে 
এ সব আন্দোলনকে সমর্থন ও সাহায্য করে, সেজন্য 
তৎপর হয়েছিলেন । এ বিষয়েও কংগ্রেসের মধ্যে তাকে 
কম সংগ্রাম করতে হয় নি। অবশ্য, অনেক কিছুর মতোই 

শেষ পর্যন্ত তিনিই জয়ী হয়েছিলেন। দেশীয় রাজ্যগুলির 
অধিবাসীরা ঘে ভারতবাসী, এদের রাজনৈতিক অধিকারলাভ 
" ছাড়া ভারতবাসীরা যে প্রকৃত রাজনৈতিক অধিকার লাভ 
করতে পারে না, তা জওহরলালই কংগ্রেসের নেতাদের 
বুঝিয়েছিলেন। ১৯২৩ খ্রীষ্টাব্দে জওহরলাল নিখিল 
ভারত কংশ্রেপ কমিটির সাধারণ সম্পাদক নির্বাচিত হলেন। 
কিছুদিন আগে তিনি এলাহাবাদ পৌরসভার সভাপতিও 
নির্বাচিত হয়েছিলেন | 

১৯২৬ সালের মার্চ মাসে জওহরলাল স্ত্রী ও কন্যাসহ 
ইউরোপ ভ্রমণে যান। চৌদ্দ বছর বাদে ফের তিনি 
ইউরোপে এলেন। এই চৌদ্দ বছরে তিনি নিজেও 
যেমন অনেক বদলে গিয়েছিলেন, তেমনি বদলে গিয়েছিল 
ইউরোপ | একটি বিশ্বযুদ্ধ ঘটে গিয়েছে ইউরোপে, 
অনেক সাম্রাজ্যের পতন ঘটেছে-_জার্ধানি, asp, 
রাশিয়া ও তুরস্ক থেকে রাজতন্ত্র চিরবিদায় নিয়েছে, হাঙ্গেরি 
চেকোসেভাকিয়া, যুগোস্ণভিয়া প্রভৃতি অনেক নূতন 
রাষ্ট্রের উদ্ভব হয়েছে। রাশিয়াতে প্রতিষ্ঠিত হয়েছে পৃথিবীর 
প্রথম সমাজতন্তীরাষ্ট্র। প্রতিষ্ঠা হয়েছে প্রথম বিশ্বসংস্থা 
লীগ অব নেশন্স্‌। বিশ্ব-রাজনীতি আমরণ জওহরলালকে 
আকর্ষণ করেছে, ভারতের স্বাধীনতার জন্যে তিনি সংগ্রাম 
করেছেন সত্য, তবে বিশ্ব-রাজনীতির প্রবাহ থেকে তিনি 
ভারতকে কখনও বিচ্ছিন্ন ক'রে দেখেন নি। পৃথিবীর 

রাজনৈতিক ও অর্থ নৈতিক পরিবর্তনের ধারার সঙ্গে ভারতের 
_ ভাগ্যও যে অবিচ্ছেগ্ভভাবে জড়িত, সেকথা তিনি যেমনটি 
বিশ্বান করতেন, তেমনটি কংগ্রেসের মধ্যে আর কেউ বিশ্বাস 
করতেন না। আর বিশ্ব রাজনীতি ও অর্থনীতির কেন্দ্রস্থল 
ছিল ইউরোপ | তাই ইউরোপ-সফরকে তিনি অপরিহার্য 
রাজনৈতিক fan ও অভিজ্ঞত| বলে মনে করতেন। 
জওহরলালই সর্বপ্রথম ভারতীয় জাতীয় কংখ্রেসকে অন্যান্য 
পরাধীন দেশগুলির সংগ্রামী জনসাধারণের সঙ্গে এক 
সারিতে আনেন এবং Atal বিশ্বে সাত্রাজ্যবাদবিরোধী যে 
সংগ্রাম চলছে, তার শরিক ক'রে তোলেন 1 ১৯২৭ সালের 
ফেব্রুয়ারি মাসে বেলজিয়ামের রাজধানী ক্রসেলস্‌ শহরে 
নির্যাতিত জাতিনমূহের সম্মেলন হয়, তাতে কংগ্রেসের 
প্রতিনিধিরূপে জওহরলাল যোগ দেন। এই সম্মেলনে 
চীনের মাদাম স্থন ইয়াৎ-সেন ও ভিয়েতনামের হো চি 
মিনের মতো! বিখ্যাত এশীয় নেতারা উপস্থিত ছিলেন। 
বিভিন্ন দেশের বহু কমিউনিস্ট নেতাও এই সম্মেলনে 
যোগ দিয়েছিলেন। সোভিয়েট ইউনিয়নকে তখন পরাধীন 
দেশগুলি সাআজ্যবাদী শক্তির একটি প্রধান শত্রু বলে মনে 
করতো ৷ জওহরলালও সোভিয়েট ইউনিয়নের প্রতি 
আকৃষ্ট হয়েছিলেন। তবে ভার সমাজতন্ত্রবাদ ছিল 
অহিংস--সোভিয়েট বিপ্লবের মতো রক্তাক্ত পথে তা 
আসবে একথা তিনি কখনো বিশ্বাস করতেন না। 

জওহরলাল এই সম্মেলনে যে ভাষণ দেন, তা ভারতের 
এই তরুণ নেতার প্রতি বিশ্বের রাজনৈতিক নেতাদের দৃষ্টি 
আকর্ষণ করে। এই সম্মেলনে জওহরলাল কেবল 
ভারতের মুক্তি সংগ্রামের সমস্তাকেই তুলে ধরেন নি, 
তিনি বিশ্বের অন্যান্য দেশের মুক্তি সংগ্রামের সমস্তাগুলি 
মশ্পর্বে মচেভন হম এবং গেই অব ATT! খেকে অনেক 
কিছু শেখেন। পিতা মতিলালও কয়েক মাস বাদে 
ইউরোপ যান। তখন Sal পিতাপুত্রে সপরিবারে যান 
সোভিয়েট ইউনিয়ন সফরে । বুটিশ পার্লামেন্টের 
কমিউনিস্ট সদস্য শাপুরজী সকলৎওয়ালা মস্কো স্টেশনে 
তাদের স্বাগত জানান। মতিলাল ও জওহ্রলালকে 
সোভিয়েট ইউনিয়নের প্রেসিডেন্ট ও পররাষ্ট্র মন্ত্রী সাদর 
অভ্যর্থনা করেন। অনেক বিষয়ে সোভিয়েট রাষ্ট্রে 
কর্মধারা পিতা ও পুত্রকে মুগ্ধ করে । পোভিয়েট ইউনিয়ন 
সম্পর্কে জওহরলাল যে বন্ধুত্বপূর্ণ মনোভাব নিয়ে সেদিন 
ফিরেছিলেন, 可 | তীর মৃত্যু পর্যন্ত 可 ছিল। আর তা-ই 
একদিন ভারত-োভিয়েট সৌন্রান্রের সৌধ গড়ে তুলেছিল। 

ছয়-সাত মাস থাকবার পরিকল্পন৷ নিয়ে জওহরলাল 
ইউরোপে গিয়েছিলেন। কিন্তু তার প্রায় ছু বছর ইউরোপে 
কেটে গেল। তিনি ১৯২৭ সালের ডিসেম্বর মাসে ভারতে 
ফিরলেন। তিনি দেশে ফিরলেন নূতন রাজনৈতিক 
gst ও wife নিয়ে। অসহযোগ আন্দোলন 

প্রত্যাহারের পর যে নৈরাশ্যবোধ ও অবসাদ তিনি বোধ 
করছিলেন, তা এখন পুরোপুরি কেটে গিয়েছিল 1 ইতিমধ্যে 
ভারতীয় রাজনীতিতেও অনেক পরিবর্তন ঘটেছিল। 
১৯২৬ সালের নভেম্বর মাসেই কেন্দ্রীয় ও প্রাদেশিক 
আইনসভাগুলির নির্বাচন শেষ হয়েছিল এবং জাতীয় দল 
রূপে ভারতীয় বহু নেতা সংসদীয় রাজনীতিতে যোগ 
দিয়েছিলেন। ফলে কংগ্রেসের সেই সংগ্রামী শক্তি ও 
সংগঠন আর ছিল না। গান্ধীজী সারাদেশে চরকায় সুতো 
কাটা আর অস্পৃশ্যতাবর্জন নিয়ে ঘুরে বেড়াচ্ছিলেন। বৃটিশ 
সরকারও এই আবহাওয়াকে স্থায়ী করবার জন্যে মণ্ট-ফোর্ড- 
ংস্কার অনুসারে যে ব্যবস্থা চালু হয়েছিল তার কার্ধকরিতা৷ 
সম্পর্কে খোঁজ-খবর নেওয়ার জন্য একটি কমিশন নিয়োগ 
করেছিল। এই কমিশনের সভাপতি ছিলেন স্যার জন. 
সাইমন। সাইমন কমিশনে কোন ভারতীয়কে সদস্তরূপে 
না নেওয়ায় ভারতে এই কমিশন নিয়োগের ফল হলো 
বিপরীত। ভারতবাসীরা৷ এক্যবদ্ধভাবে এই কমিশনের 
বিরুদ্ধে প্রতিবাদ জানালে! । এই কমিশন যে হিন্দু- 
মুলমান সকল ভারতীয়ের পক্ষেই অপমানজনক, তা. 
ভারতবানী মিলিতকণ্টে ঘোষণা করলো । 
ইউরোপ থেকে জওহরলাল ফিরে এসে কংগ্রেসের 
মাদ্রাজ অধিবেশনে যোগ দ্রিলেন। এই অধিবেশনে, 
তিনি স্বাধীনতা, যুদ্ধের বিপদ্‌ প্রভৃতি অনেক বিষয়ে প্রস্তাব, 

আনলেন, যা ইতিপূর্বে আর কখনও আন! হয় নি। 
প্রস্তাবগুলি বিন! বাধায় গৃহীত হয়ে গেল। জওহরলাল 
নিজেও অবাক হলেন। পরে তিনি বুঝেছিলেন 
কংগ্রেসে উপস্থিত সদস্তরা এইসব প্রস্তাবের সুদূরপ্রসারী 
তাৎপর্য বোঝেননি। তাই সেগুলির ওপর গুরুত্বও 
দেননি, তীর! বিনা বাধায় সেগুলি গৃহীত হ'তে দিয়েছিলেন | 
অবশ্য, গান্ধীজী এইসব প্রস্তাবে খুব খুশী হন নি। তিনি 
১৯২৮ সালের sol জানুয়ারি তারিখে জওহরলালকে 
লিখেছিলেন, “তুমি অনেক আগে এগিয়ে চলেছ | তোমার 
“বেশ কিছু সময় চিন্তা ক'রে এবং নিজেকে ধাতস্থ ক'রে 
এ বিষয়ে এগোনো উচিত।৮ গান্ধীজীর এই উপদেশ যে 
কতোখানি সত্যি, জওহরলাল তা শীঘ্রই বুঝেছিলেন। 
এঁ সময় জওহরলাল কংগ্রেসের সাইমন কমিশন বর্জনের 
প্রস্তাবটিও গ্রহণ করেন। তিনি Tae শ্রমিক আন্দোলন 
সম্পর্কেও সচেতন ও কৌতুহলী হয়ে ওঠেন। ইউরোপে 
শ্রমিক আন্দোলন রাজনৈতিক ক্ষেত্রে যে প্রধান ভূমিকা 
গ্রহণ করেছে ও করছে, সে বিষয়ে তিনি অবহিত 
হয়েছিলেন। শ্রমিক আন্দোলন সম্পর্কে তার এই 
আগ্রহ ও কৌতুহল শ্রমিক শ্রেণীর কাছে নুতন প্রেরণা 
'যোগালো। তার অজ্ঞাতেই ১৯২৮ সালে তিনি নিখিল 
ভারত ট্রেড ইউনিয়ন কংগ্রেসের সভাপতি নির্বাচিত 
হলেন। অবশ্য, এতোখাঁনি বাঁড়াবাড়ির জন্য তিনি 

প্রস্তুত ছিলেন না। গ্রামাঞ্চলেও কৃষকরা অশান্ত হয়ে 
উঠেছিল | উত্তর প্রদেশে ও গুজরাটে কৃষক আন্দোলন 
বেশ শক্তিশালী হয়ে উঠেছিল। গুজরাটের বরদৌলিতে 
কৃষকরা রাজস্ব বুদ্ধির প্রতিবাদে সংঘবদ্ধ আন্দোলন শুরু 
করেছিল এবং শেষ পর্যন্ত সরকারকে রাজন্ব হ্রাস করতে 
বাধ্য করেছিল। জওহরলাল এই ঘটনাকে অভিনন্দন 
জানিয়ে লিখেছিলেন, “বরদৌলি ভারতীয় কৃষাণদের আশা, 
শক্তি ও বিজয়ের নিশানা হয়ে উঠেছে ।” 

সাইমন কমিশন এলো ভারতে । সারা ভারতে 
সাইমন কমিশনের বিরুদ্ধে প্রতিবাদের ঝড় বইলো। 
সাইমন ফিরে যাওঃ ধ্বনিতে ভারতের আকাশ-বাতাস পূর্ণ 
Rall সাইমন কমিশনের সদস্যরা ভারতের যেখানেই 
গেলো, এ একই ধ্বনি তাদের অভ্যর্থনা জানালে! । তারা 
তিতিবিরক্ত হয়ে উঠলো । এমন কি রাত্রিতে শৃগালের 
ডাকের মধ্যেও তারা এ ধ্বনির was শুনলে! । সাইমন 
কমিশন বর্জনের জন্য দেশবাসীকে উদ্বুদ্ধ ও সংঘবদ্ধ করবার 
জন্য জওহরলাল সারা দেশে ঘুরে বেড়ালেন, অসংখ্য 
সমাবেশে ভাষণ দিলেন। ইংরেজ সরকারও এইসব সভা! 
সমিতি ও বিক্ষোভ প্রদর্শনের বিরুদ্ধে কঠোর দমন নীতি, 
প্রয়োগ PACA | বহু জায়গায় পুলিশ লাঠি চালালো, 
গুলি চালালো । পাঞ্জাবের সর্বভারতীয় নেতা লালা 
লজপৎ রায়কে একজন ইংরেজ পুলিন অফিসার এমনভাবে 


৭০ 


স্বাধীনতাযুদ্ধে জওহরলাল 

প্রহার করলো যে, তার ফলেই কয়েকদিন বাদে তার মৃত্যু 
ঘটলো । দেশে বিক্ষোভের উত্তাল তরঙ্গ বইলো। 
লখ্‌নৌ-এ জওহরলালও পুলিসের হাতে গুরুতরভাবে 
মার খেলেন। বহু লোক পুলিসের লাঠিতে ও গুলিতে 
আহত হলো । যে পুলিস অফিদার লালা লজপৎ রায়ের 
মৃত্যুর কারণ হয়েছিল, পাঞ্জাবের সন্ত্রাসবাদীরা তাকে হত্যা 
করলেন, দিল্লীর আইনসভা ভবনে বোমা ফাটালেন । 
ংলাদেশেও সন্ত্রাসবাদী আবার জেগে উঠলেন। 
সরকারের দমননীতি কঠোর থেকে কঠোরতর হলো । 
পুলিসের লাঠিচার্জ ও গুলি চালানো নিত্যনৈমিত্তিক ব্যাপার 
হয়ে দাড়াল । জেলগুলি ভরে গেলো । বাংলাদেশে 
পাটকলগুলিতে ধর্মঘট হলো । কলকাতায় ঝাড়্দাররা 
হরতাল করলো। বোম্বাইয়ে লক্ষাধিক শ্রমিক ধর্মঘট 
করলো | ১৯২৯ সালের মার্চ মাসে দেশের বহু বিখ্যাত 
শ্রমিক নেতাকে সরকার গ্রেপ্তার করলো এবং তাদের বিরুদ্ধে 
বড়বন্ত্র ও রাজন্রোহের মামলা আনলো । জওহরলাল 
নিখিল ভারত ট্রেড ইউনিয়ন কংগ্রেসের সভাগতিরূপে 
অভিযুক্ত ব্যক্তিদের সমর্থনে এগিয়ে এলেন_চাদা সংগ্রহ 
ক'রে তহবিল গড়ে তুললেন, বহু শ্রেষ্ঠ আইনজীবীকে 

অভিযুক্তদের পক্ষ সমর্থনে নিয়োগ করলেন। 
ভারতে রাজনৈতিক ঝড় যখন প্রচণ্ড আকার ধারণ 
করেছে, তখন দেশের সর্বদলীয় নেতারা মতিলালের 

সভাপতিত্বে একটি কমিটি নিয়োগ করলেন। এই কমিটির 
কাজ হবে, ভারতের জন্য সংবিধান রচনা ৷ এই কমিটি কিন্ত 
স্বাধীনতার পরিবর্তে ডোমিনিয়ন স্টেটাসকেই তদের 
দ্াবীরূপে স্থান দিলেন। জওহরলাল পূর্ণ স্বাধীনতার 
দাবীতে এর বিরোধিতা করলেও মতিলাল ডোমিনিয়ন 
স্টেটাসকেই লক্ষ্যরূপে গ্রহণ করলেন। তাছাড়া, এই 
কমিটিতে জমিদারদের অধিকার রক্ষার জন্য সর্বাঙ্গীণ ব্যবস্থা 
রাখার প্রস্তাব গৃহীত হওয়ায় জওহরলাল তারও তীব্র 
প্রতিবাদ জানালেন | তিনি কমিটি থেকে পদত্যাগও করতে 
চাইলেন। কিন্তু শেষ পর্যন্ত সকলের অনুরোধে পদত্যাগ 
থেকে বিরত রইলেন। কিন্তু পিতা ও পুত্রের মধ্যে 
মতপার্থক্য একটি চরম পর্যায়ে এসে পৌছল। গান্ধীজী 
এইসব আলোচনা থেকে দূরেই রইলেন! তিনি সাম্প্রদায়িক 
এক্য, অহিংসা, অস্পৃশ্ঠতাবর্জন, মাদকদ্রব্য ও বিদেশী 
দ্রব্য বর্জন প্রভৃতি বিষয়ে সারাদেশে ঘুরে ঘুরে প্রচার 
করতে লাগলেন। জওহরলালও দেশের বিভিন্ন স্থানে 
ঘুরে ঘুরে কৃষক ও শ্রমিকদের সংঘবদ্ধ হতে, সাহ্প্রদারিক 
মনোভাব ত্যাগ করতে, সন্ত্রাসবাদের পথ বর্জন করতে, 
স্বাধীনতার দাবী তুলতে দেশবাসীকে আহ্বান জানালেন | 
১৯২৮ সালের ডিসেম্বর মাসে কলকাতায় কংগ্রেসের 
অধিবেশন হুলো। এই অধিবেশনে কংগ্রেসের সভাপতি 
হলেন মতিলাল। সর্বদলীয় সম্মেলনের প্রস্তাব যাতে কংগ্রেদ 

গ্রহণ করে, সেজন্যে মতিলাল প্রাণপণ চেষ্টা করতে 
লাগলেন। শেষ পর্যন্ত একটা আপোস হ’লো । সর্বদলীয় 
সম্মেলনে তিনি ভারতের জন্য যে ডোমিনিয়ন স্টেটাস 
দাবী করেছেন, ইংরেজ সরকার যদি তা এক বৎসরের 
মধ্যে মেনে নেয়, তবে ভারত ডোমিনিয়ন স্টেটাস নেবে । 
নইলে ভারত পুর্ণ স্বাধীনতার জন্য সংগ্রাম শুরু করবে | 

পর বৎসর, ১৯২৯ সালে, জওহরলাল কংগ্রেসের 
সভাপতি মনোনীত হলেন। জওহরলাল ডোমিনিয়ন 
'স্টেটাসের উপযোগিতায় feat ছিলেন না। পুর্ণ 
স্বাধীনতাই দাবী করলেন তিনি। তাই তাঁর সভাপতি 
মনোনয়নে কংগ্রেসের নরমপন্থীদের মধ্যে একটু গঞ্জন 
উঠলো | গান্ধীজী বললেন, “নিঃসন্দেহে জওহর চরমপন্থী, 
সাময়িক পরিপার্খের তুলনায় তার চিন্তা অনেক অগ্রগামী'। 
কিন্তু তার মধ্যে বে বিনয় ও বাস্তবতাবোধ আছে, তাতে 
(কোনও বিষয়কে সে চূড়ান্ত অবস্থায় আনবে না। হীরকের 
মতো! সে বিশুদ্ধ। তার সততা সকল সংশয়ের Bea 
তার হাতে জাতি নিরাপদ 1” 

এদিকে ১৯২৯ সালের অক্টোবর মাসে বৃটিশ সরকার 
ঘোষণা করলো যে, ভারতের সাংবিধানিক অগ্রগতির 
লক্ষ্য হ’ল ডোমিনিয়ন স্টে্টাস। তৎকালীন বড়লাট 
লর্ড আরুইন ভারতীয় নেতাদের লণ্ডনে গোল টেবিল 
বৈঠকে মিলিত হওয়ার জন্য আমন্ত্রণও জানালেন। 

কিন্তু ওই ডোমিনিয়ন স্টেটাস ভারত কৃবে পাবে, দে 
সম্পর্কে কোনও উল্লেখ ছিল না। অথচ কংগ্রেসের 
দাবী ছিল এক বৎসরের মধ্যে ডোমিনিয়ন স্টেটাস 
না পেলে কংগ্রেস পূর্ণ স্বাধীনতার জন্য সংগ্রাম করবে। 
এক বৎসর প্রায় উত্তীর্ণ হলো। তাই কংগ্রেস 
যে এখন নিজের প্রতিশ্রুতিমতে| পুর্ণ স্বাধীনতার জন্য 
সংগ্রামে অবতীর্ণ হবে, তার আভাস পাওয়া গেল পূর্ণ 
স্বাধীনতার সমর্থক ও প্রচারক জওহরলালকে কংগ্রেসের 
সভাপতিপদে মনোনয়নে । তবু কংগ্রেস কিছুটা আপোসের 
মনোভাব নিয়ে একটি প্রস্তাবও গ্রহণ করলো । তাতে, 
বলা হ’লো, লণ্ডনে যে গোল টেবিল বৈঠক হবে, তা 
ডোমিনিয়ন স্টেটাসের স্বীকৃতির ভিত্তিতেই হবে, তাতে 
কংগ্রেসের প্রতিনিধিদের প্রাধান্য থাকবে, সকল রাজনৈতিক 
_ বন্দীকে মুক্তি দিতে হবে, এবং ভারত যেন ইতিপুর্বেই 
ডোমিনিয়ন স্টেটাস পেয়েছে, এই মনোভাব নিয়েই 
ভারতের শাসনকার্ধ পরিচালিত হবে। কিন্তু কংগ্রেসের 
এই প্রস্তাবে জওহরলাল খুশী হলেন_না। পূর্ণ স্বাধীনতার: 
চেয়ে কম কিছুতেই তিনি সুখী হতে পারলেন al | 
তিনি পদত্যাগের কথ! ভাবলেন । তবে কংগ্রেসে দলাদলির 
স্থষ্টি হবে ভেবে তিনি 可 থেকে বিরত হলেন। তাই তিনি 
এই প্রস্তাবে শেষ পর্যন্ত সই করলেন। কিন্তু সই 
করবার পর ভাবলেন, পূর্ণ স্বাধীনতার দাবীই যখন 

পরিত্যক্ত হয়েছে, তখন কংগ্রেন সভাপতির পদ নিয়ে, 
লাভ কি? তিনি কংগ্রেসের পরবর্তা অধিবেশনে সভাপতি 
হবেন না বলেই স্থির করলেন। শেষ পর্যন্ত গান্ধীজীর 
একটি পত্র তাকে তার এই সংকল্প থেকে বিরত 
করলো । কিন্তু কংগ্রেসের এই প্রস্তাবও বৃটিশ সরকারের. 
কাছে গ্রহণযোগ্য হল all ২৯শে ডিসেম্বর মতিলাল, 
বল্লভভাই প্যাটেল, মিঃ জিন্না, তেজবাহাছুর সাগ্রু সহ 
গান্ধীজী বড়লাটের সঙ্গে দেখা করলেন। বড়লাট 
জানালেন, ডোমিনিয়ন স্টেটাসের আলোচনার কোনও. 
কথা নেই, তবে রাজবন্দীদের তিনি মুক্তির ব্যবস্থা করতে, 
পারেন | 

বৃটিশ সরকারের গোল টেবিলের প্রস্তাব যে নিছক 
agi, তা বুঝতে ভারতবাসীদের দেরি হ’লো al) 


. সকলের দৃষ্টি এখন নিবদ্ধ হলে! কংগ্রেসের লাহোর 


অধিবেশনের দিকে-_যে অধিবেশনে সভাপতিত্ব করবেন, 
জওহরলাল নিজে | পাঞ্জাবের লাহোরে অনুষ্ঠিত কংগ্রেসের 
এই অধিবেশন একটা যুগকে চিহ্নিত করেছে । ভারতের 
বিভিন্ন অঞ্চল থেকে প্রায় ত্রিশ হাজার প্রতিনিধি ও 
দর্শক এই অধিবেশনে যোগ দিলেন। শ্বেত অশ্বপৃষ্ঠে 
আমীন নবনির্বাচিত সভাপতি জওহরলালকে নিয়ে এক" 
বিরাট শোভাযাত্রা অসংখ্য মানুষের হর্ষধ্বনির মধ্যে 
রাজপথগুলি অতিক্রম করেছিল । মাতা স্বরূপরানী এই 

শোভাযাত্রা দেখবার জন্যে পথিপার্থে উপস্থিত ছিলেন। 
তিনি পুত্রের উপর পুষ্পবৃষ্টিও করলেন। কংগ্রেসের 
‘অধিবেশনে জওহরলাল তীর দৃষ্টিভঙ্গি ও মতকে সুস্পন্ট- 
ভাবে ভারতবাসীর সামনে তুলে ধরলেন। তিনি 
জানালেন, তিনি প্রজাতন্ত্র, তিনি সমাজতন্ত্র, তিনি 
ভারতের পূর্ণ স্বাধীনতায় বিশ্বাসী । তিনি ঘোষণা করলেন, 
ভারতের বহুবিধ ATT আছে-_সংখ্যালঘু সম্প্রদায়ের 
সমস্যা, দেশীয় রাজ্যের সমস্যা, কৃষকদের সমস্যা, শ্রমিক- 
দের সমস্তা। কিন্তু ভারত পূর্ণ স্বাধীনতা পেলেই 
সে সব সমস্যার সমাধান হয়ে যাবে। তিনি স্বাধীনতার জন্য 
দেশবাসীকে কঠোর সংগ্রাম করতে প্রস্তুত হতে আহ্বান 
জানালেন। লাহোরের এই অধিবেশনেই কংগ্রেস 
পুর্ণ স্বাধীনতা, লাভের জন্য সংগ্রামের শপথ গ্রহণ করলে! | 
৩১শে ডিসেম্বর তারিখে মধ্যরাত্রিতে স্বাধীনতার এই 
দাবী চুড়ান্তরূপে ঘোষিত হ’লে! এবং বন্দে মাতরমৃ্‌ 
ধ্বনির মধ্যে স্বাধীন ভারতের প্রতীকরূপে Besta হ’লো 
faa পতাকা | 

মতিলাল, যিনি এতোদিন ছিলেন নরমপন্থী, যিনি 
ছিলেন ডোমিনিয়ন স্টেটাসে বিশ্বাসী, তিনিও পূর্ণ স্বাধীনতার 
দাবীতে পুত্রের সঙ্গে একমত হলেন। তিনি কংগ্রেস 
সদস্যদের কেন্দ্রীয় ও প্রাদেশিক আইনসভাগুলি ত্যাগ 
করে বেরিয়ে আসবার জন্যে আহ্বান জানালেন। 

কংগ্রেন কমিটিকে একটি আইন অমান্য এবং প্রয়োজন 
বোধে বিভিন্ন স্থানে ট্যাক্সবন্ধ আন্দোলনের কর্মসূচী 
রচনা করতে বলা হলো । স্থির হলো, ভারত যতোদিন 
স্বাধীনতা লাভ না করবে, ততোদিন প্রতি বৎসর ২৬শে 
জানুয়ারি দিনটি স্বাধীনতা দিবসরূপে সারা দেশে উদযাপিত 
হবে। 

সংগ্রামের জন্য দেশ দ্রুত প্রস্তুত হলো । আবার 
গান্ধীজীই হলেন সংগ্রামের সেনাপতি । গান্ধীজী লবণ 
আইন অমান্য দিয়েই সংগ্রামের সূত্রপাত করবেন, স্থির 
করলেন। এমন একটা সামান্য ব্যাপার দিয়ে যে দেশব্যাপী 
স্বাধীনতা সংগ্রামের সুচনা হ'তে পারে, তা অনেকের 
কাছে অবিশ্বীস্ত মনে হলো | অনেকের কাছে হাস্তকরও 
মনে হলো । ১৯৩০ শ্রীষ্টাব্দের ১২ই মার্চ তারিখে 
গান্ধীজী ডাণ্ডিতে লবণ আইন আনুষ্ঠানিকভাবে অমান্য 
করলেন। গান্ধীজী তার আশ্রম থেকে ডাণ্ডি পর্যন্ত 
প্রায় ২০০ মাইল পথ পদব্রজেই হেঁটে গেলেন। এই 
পদযাত্রায় তিনি পথের ধারে সমবেত অসংখ্য মানুষকে 
অহিংস সংগ্রামের বাণীতে উদ্বুদ্ধ করলেন। বিদ্যুৎ 
তরঙ্গের মতো সংগ্রামের ঢেউ দেশের এক প্রান্ত থেকে 
অন্ত প্রান্ত পর্যন্ত ছড়িয়ে পড়লো! | একটি স্ফুলিঙ্গ থেকেই যে 
অগ্নিকাণ্ড ঘটতে পারে-_তা গান্ধীজী দেখালেন। এ তো 
সামান্য আইন অমান্য নয়, এ যে বৃটিশ শাসনের বিরুদ্ধে 

'দেশব্যাগী জেহাদ | মতিলাল, যিনি গান্ধীজীর এই সংগ্রামের 
কর্মসূচীতে বিশেষ আস্থাবান্‌ ছিলেন না, তিনিও বিচলিত 
হলেন | তিনিও সর্বত্যাগী সন্্যাসীর মতো! এই আন্দোলনে 
ঝাঁপিয়ে পড়লেন। তার এলাহীবাদের বাসভবনটি তিনি 
ROME দান করলেন এবং নিজেরা একটি নুতন 
বাড়িতে উঠে গেলেন। এই বাসভবনটি আনন্দভবন 
নামে পরিচিত ছিল। এখন এর নাম হ’লে স্বরীজ-ভবন। 

সরকারও প্রথমে এটাকে একট! হাস্যকর ব্যাপার 
মনে করেছিল । কিন্তু শীঘ্রই বুঝলো৷ এর তাৎপর্য কি। 
শুরু হ'লে! কঠোর দমননীতি। দমননীতি কঠোর থেকে 
কঠোরতর হ'তে লাগলো যতোই এই আইন অমান্য 
আন্দোলন শহর থেকে শহরে, গ্রাম থেকে গ্রামে, 
ভারতের দুরতম পল্লীতেও ছড়িয়ে পড়লো । ১৪ই 
এপ্রিল তারিখে জওহরলালকেও গ্রেপ্তার করা হলো | 
বিচারে ভার ছ মাসের কারাদণ্ড হলো। ৫ই মে 
তারিখে গান্ধীজীও গ্রেপ্তার হলেন। জওহরলালের পত্নী 
কমলা ছিলেন অন্থস্থা। তিনিও এই আন্দোলনে দৈহিক 
ছুর্বলতাকে ছেড়ে ফেলে ঝাঁপিয়ে পড়লেন। ৫ই জুন 
তারিখে মতিলালকে গ্রেপ্তার করা হলো। নৈনি জেলে 
পিতা-পুত্রের ঘটলো সাক্ষাৎ । অসংখ্য নরনারী হাসিমুখে 
কারাবরণ করলেন। কারাগীরগুলি উপছে পড়লো | 
ইংরেজ সরকার প্রমাদ গণলো। 

এখন ইংরেজ সরকার আপোসের মনোভাব দেখালো! 1 
এ বিষয়ে কংগ্রেসের বাইরে যেসব বিশিষ্ট নেতা ছিলেন, 
তাঁরা কংগ্রেস ও সরকারের মধ্যে একটা আপোস 
abit জন্যে উদ্যোগী হলেন। বড়লাট গ্ান্ধীজী, 
মতিলাল ও জওহরলালের সঙ্গে সাক্ষাৎ করতে রাজী 
হলেন। তাদের পুণার কাছে কিরকিতে আনা হলো । 
সেখানে গান্ধীজীর সঙ্গে মতিলাল ও নেহেরু যাতে 
আগে আলোচনা করতে শা পারেন, সেজন্য পৃথকভাবে 
তাদের রাখা হয়েছিল। কিন্তু মতিলাল গান্ধীজীর সঙ্গে 
আলোচনা করবার . জন্য গীড়াগীড়ি করতে লাগলেন | 
শেষ পর্যন্ত তার দাবী মেনে নেওয়া হ'লো। এই 
সময় বল্লভভাই প্যাটেলও গ্রেপ্তার হয়েছিলেন । তিনিও 
এসে পৌছলেন। 

বড়লাটের সঙ্গে আলোচনায় কোনও ফল হ’লো না। 
এ'রা সকলেই ভারতের পূর্ণ স্বাধীনতা দাবী করলেন। 
ইংরেজ সরকার 可 | মেনে নিতে রাজী হ’লো ন|। আবার 
তারা জেলে ফিরে এলেন। মতিলাল জেলে কিছুদিন 
বাদে ATS হয়ে পড়লেন। ফলে তাকে মুক্তি দেওয়া 
হ’লো । জওহরলালও তার জেলের মেয়াদ শেষ করে 
বাইরে এলেন! কিন্তু মাত্র আটদিন বাইরে থাকবার 
পর আবার তাকে জেলে ফিরতে হলো । এবার ছু 
বছরের জন্য কারাদণ্ড হলো । তিনি জরিমানা দিতে 

অস্বীকার করায় জেলের মেয়াদ বাড়লো আরও পাঁচ 
মাস। 

এদিকে লণ্ডনে গোল টেবিল বৈঠক বসেছিল। কংগ্রেস 
এই বৈঠকে যাতে যোগ দেয়, সেজন্য ১৯৩১ সালের 
জানুয়ারি মাসে গাহ্ধীজীকে ও কংগ্রেসের প্রধান প্রধান 
নেতাদের মুক্তি দেওয়া হ’লো। জওহরলালও মুক্তি 
পেলেন। এই সময় মতিলাল আরও অসুস্থ হয়ে 
পড়েছিলেন। জওহরলাল জেল থেকে বেরিয়েই বাবার 
কাছে এলেন। কয়েকদিন বাদেই ৬ই ফেব্রুয়ারি তারিখে 
মতিলালের মৃত্যু হ’লো | ৃ 

ফেব্রুয়ারি মাসের মাঝামাঝি গান্ধীজী কংগ্রেসের পক্ষ 
থেকে লণ্ডনে গোল টেবিল বৈঠকে যোগ দিতে গেলেন । 
এ ব্যাপারে জওহরলালের আন্তরিক সমর্থন ছিল না! । 
কারণ, এ ধরনের বৈঠকে কোনও ফল হবে না, অধিকন্তু 
এতে আন্দোলনের তীব্রতা কমে যাবে, তিনি তা ভালো- 
ভাবেই জানতেন। Vets তা-ই। গান্ধীজী শুন্যহাতে 
গোল টেবিল বৈঠক থেকে ফিরে এলেন। কিন্তু 
ইতিমধ্যে জওহরলালকে আবার গ্রেপ্তার করা হয়েছিল। 
সরকার তার দমননীতিও আবার তীব্র ক'রে তুলেছিল। 
গান্ধীজী আবার আইন অমান্য আন্দোলন শুরু করবেন, 
স্থির করলেন। কিন্তু ইংরেজ সরকার তাকে সে স্থযোগ 
দিল না, ১৯৩২ সালের ৪ঠা জানুয়ারি তারিখে গ্রেপ্তার 

করলো। কংগ্রেদ বেআইনী ঘোষিত হ’লে|। কংগ্রেস- 
নেতাদের প্রায় সবাইকে গ্রেপ্তার করা হলে! । 
জওরহলালের ছুই GMS গ্রেপ্তার হলেন। তাদের 
প্রত্যেকের এক বছরের কারাদণ্ড হলো 1 জওহরলালের 
বৃদ্ধা মা-ও পুলিসের হাতে cme হলেন। কয়েক মাসের 
মধ্যে প্রায় আশী হাজার লোক কারারুদ্ধ VA | 

১৯৩২ সালের আগস্ট মাসের শেষে জওহরলালের 可 
অত্যন্ত AFL হয়ে পড়লেন । তাই সরকার জওহরলালকে 
মেয়াদের কয়েকদিন আগেই মুক্তি দিলেন। জওহরলাল 
জেল থেকে বেরিয়েই মার কাছে ছুটে এলেন। ছেলেকে 
কাছে পেয়ে A অনেকটা BR হয়ে উঠলেন । : জওহরলাল 
এবার পাঁচ মাস জেলের বাইরে ছিলেন। ১৯৩৩ সালের 
ফেব্রুয়ারি মাসে তাঁকে আবার গ্রেপ্তার কর। VENI 
এবার তাঁকে এলাহাবাদ থেকে আনা হ'লে! কলকাতায় । 
তিনি বন্দী রইলেন আলিপুর GIA জেলে । এবার 
তাঁর কারাদণ্ড হ’লো দু বছরের জন্যে । এখানে তার 
স্বাস্থ্যের দ্রুত অবনতি হতে থাকায় মে মাসে তাকে 
দেরাদুন জেলে নিয়ে যাওয়া হ'লো। এই সময় তীর 
স্ত্রীর স্বাস্থ্যের খুবই অবনতি হয়েছিল | 

ইতিমধ্যে আইন অমান্য আন্দোলনে ভাটা পড়েছিল । 
গান্ধীজীও আন্দোলন প্রত্যাহারের সিদ্ধান্ত করেছিলেন | 
বিদেশ থেকে যেসব সংবাদ আসছিল, তাও জওহরলালের 

উদ্বেগের কারণ হয়েছিল। জাপান নির্লজ্জভাবে চীনের 
ওপর আক্রমণ চাঁলাচ্ছিল, জার্মানিতে নাৎসী দলনায়ক 
হিটলার ক্ষমতা অধিকার করেছিল, লীগ অব নেশন্স্‌ ঠুটো 
জগন্নাথের মতো বসে ছিল। এই সমস্ত ব্যাপারই 
জওহরলালকে কারাপ্রাচীরের অন্তরালে ব্যাকুল করে 
তুলেছিল। কারান্তরালের ব্যাকুল উদ্বেগপূর্ণ দিনগুলি 
তিনি গ্রন্থ রচনায় অতিবাহিত করেছিলেন। এরই ফল 
তার বিখ্যাত ইতিহাস গ্রন্থ Glimpses of World 
History ও আত্মজীবনী |) প্রথম গ্রন্থখানি তিনি তার 
কিশোরী কন্যা ইন্দিরাকে লেখা পত্রগুচ্ছের আকারে 
লিখেছিলেন। এই বইখানি লেখা হয়েছিল ১৯৩০ থেকে 
১৯৩৩ সালের মধ্যে । ১৯৩৪ সালের জুন মাস থেকে 
তিনি শুরু করেছিলেন Sta আত্মজীবনী । 

দিনে দিনে কমলার স্বাস্থ্যের আরও অবনতি ঘটছিল, 
তার দুর্বল দেহ আরও দুর্বল হয়ে পড়ছিল। ১৯৩৪ 
সালের আগস্ট মাসে জওহরলালকে এলাহাবাদ জেলে আনা 
হ'ল। তিনি তীর অসুস্থ স্ত্রী ও রুগণা মাকে দেখবার জন্যে 
কয়েকদিনের জন্যে শর্তাধীনে মুক্তি পেলেন। দশদিন 
তিনি জেলের বাইরে ছিলেন। আবার তাঁকে কারাগারে 
ফিরে আসতে হ’লে! । এবার তাঁকে নৈনি জেলে রাখা 
হ’লো, যাতে তিনি প্রয়োজন হ'লে অন্থস্থা স্ত্রীকে 
দেখতে যেতে পারেন। কমলাকে ভাওলি স্বাস্থ্যাবাসে 

স্থানান্তরিত করা হ’লে স্ত্রীর কাছাকাছি রাখবার উদ্দেশ্যে 
জওহরলালকে নৈনি জেল থেকে আলমোড়া জেলে 
আনা হয়। প্রায় তিন সপ্তাহ বাদে তাকে একবার 
ক'রে Bld সঙ্গে দেখা করতে দেওয়া হতো । ১৯৩৫ 
সালের মে মাসে কমলাকে চিকিৎসার জন্য ইউরোপ 
নিয়ে যাওয়া হলো । জওহরলালের কারাগারের দিনগুলি 
আরও দুঃসহ হয়ে উঠলো | অবশেষে মেয়াদ ফুরোবার 
চার মাস আগেই তিনি কারাগার থেকে মুক্তি পেলেন। 
যুক্তি পেয়েই জার্মানি রওনা হয়ে গেলেন। কমলা একটু 
সুস্থ বোধ করলে তিনি একবার ইংলণ্ডেও ঘুরে এলেন। 
ইতিমধ্যে বৃটিশ সরকার ১৯৩৫ সালের নূতন ভারত 
শাসন আইন পাস করেছিল। এই আইন ১৯৩৭ সাল 
থেকে চালু হওয়ার কথা ছিল। ১৯৩৬ সালের জানুয়ারি 
মাসে কমলাকে লোপানের কাছে একটি স্বাস্থ্যাবাসে আনা 
হলো । তীর স্বাস্থ্যের উন্নতি না হ'লেও আর বিশেষ 
অবনতি ঘটে নি। এদিকে ভারতে জওহরলালকে ১৯৩৬-৩৭ 
সালের জন্য কংগ্রেসের সভাপতি মনোনীত করা হয়েছিল। 
এই অবস্থায় রুগণা স্ত্রীকে ফেলে দেশে চলে আসতে 
জওহরলাল দ্বিধাবোধ করছিলেন। কিন্তু কমলা তীকে 
দেশে ফিরে যাওয়ার জন্যে বললেন। কারণ, তিনি 
জানতেন, সবার উর্ধ্বে দেশ । এই দেশের জন্যে তিনি 
নিজেও তো কম ত্যাগ স্বীকার করেন নি। তাই 

জওহরলাল ১৯৩৬ সালের wel ফেব্রুয়ারি তারিখে 
বিমানে দেশে ফিরবেন স্থির হলো । কিন্তু হঠাৎ কমলা 
অত্যন্ত অসুন্থ হয়ে পড়লেন। কন্যা ইন্দিরা এ সময়ে 
ইউরোপেই পড়াশুনো করছিলেন । তিনিও মায়ের কাছে 
এসে ছিলেন। ঠিক ২৮শে ফেব্রুয়ারি তারিখেই স্বামী 
ও কন্যার কোলে মাথা রেখে কমলা পরপারে চলে 
গেলেন। কমলার শেষকৃত্য সমাপন ক'রে নিতান্ত শুন্য 
হৃদয়ে জওহরলাল দেশে ফিরলেন। 

দেশে ফিরে জওহরলাল দেখলেন, রাজনৈতিক, 
আবহাওয়া আরও খারাপ । নেতাদের মধ্যে সংগ্রামের 
ইচ্ছা যেন উবে গেছে। ১৯৩৫ সালের ভারত শাসন 
আইনে বৃটিশ সরকার য| দিয়েছে, তাতেই যেন নেতারা 
আপাততঃ ASS হয়েছেন। এই শাসন THE ১৯৩৭ 
সালের ৯লা এপ্রিল থেকে চালু হবে এবং কেন্দ্রীয় ও. 
প্রাদেশিক আইনসভাগুলিতে নির্বাচন হবে। নির্বাচিত 
সদস্যের সংখ্যা অনেক বাড়ানো হয়েছে এবং প্রদেশ- 
গুলিতে গভর্নরের হাতে প্রচুর ক্ষমতা দেওয়া হলেও, 
নির্বাচিত সদস্ভর| সেখানে মন্ত্রিসভা গঠন করে প্রাদেশিক 
শাসনে অংশ নিতে পারবেন। ভোটারের সংখ্যা নিতান্ত 
সীমাবদ্ধ হ'লেও 可 প্রায় তিন কোটির মতো ছিল। তাই, 
দেশের দলগুলি প্রাদেশিক আইনসভার সংখ্যাগরিষ্ঠতা 
অর্জন ক'রে শাসন ক্ষমতা লাভ করতে উৎসাহিত হয়ে 

Bal কংগ্রেসও নির্বাচনে নামবার সিদ্ধান্ত নিয়েছিল । 
জওহরলাল এই নির্বাচনের বিরোধী ছিলেন না, তবে 
'আইনসভায় প্রবেশ বা মন্ত্রিসভা গঠনের বিরোধী ছিলেন | 
Sta নিজের মত ছিল কংগ্রেস নির্বাচনে জয়ী হয়ে আইন- 
সভাগুলি বর্জন করবে এবং এই নুতন শাসন-ব্যবস্থাকে 
‘অচল করে দেবে। তিনি বললেন, “এখন আমরা জন- 
সাধারণের সঙ্গে যোগসূত্র হারিয়েছি । কংগ্রেসের AMT 
সংখ্য। পাঁচ লক্ষের নিচে নেমে গেছে। এই নির্বাচনে 
অংশ গ্রহণ ক'রে আমরা জনসাধারণের সঙ্গে আবার 
সংযোগ সাধন করবো এবং জনসাধারণকে কংগ্রেসের লক্ষ্য 
সম্পর্কে সচেতন ক'রে তুলবে! ।” জওহরলাল পূর্ণ স্বাধীনতা 
এবং একটি গণতান্ত্রিক সমাজতান্ত্রিক ভারত রাষ্ট্রের আদর্শের 
কথ! প্রচার করতে লাগলেন | 

কিন্তু প্রাচীনপন্থী নেতার! জওহরলালের সঙ্গে একমত 
হতে পারলেন না। কংগ্রেসের কার্যনির্বাহক সমিতিতে 
প্রাচীনপন্থীদেরই ছিল প্রাধান্য । তারা জওহরলালের এই 
মতের বিরোধিতা করতে লাগলেন | এই অবস্থায় জওহরলাল 
কংগ্রেসের সভাপতি পদ থেকে ইস্তফা দিয়ে নির্বাচনী 
“অভিযানে ও তীর নিজন্ব মতপ্রচারে আত্মনিয়োগ করতে 
চাইলেন. কিন্তু গান্ধীজী আবার তাঁকে এ বিষয়ে বিরত 
করলেন | কংগ্রেস নির্বাচনে জয়ী হ'লেও প্রদেশে প্রদেশে 
অন্ত্রিসভা গঠন নিয়ে AVS হবে না, এমন আশা জওহরলাল 

এখনো করতে লাগলেন। নির্বাচনে কংগ্রেস বিপুল 
ভোটে বিজয়ী হলো । দেখা গেল, প্রাদেশিক শাসনে 
গভর্নর হস্তক্ষেপ করবেন না, এরকম প্রতিশ্রুতি দিলে 
ংগ্রেস প্রদেশগুলিতে মন্ত্রিসভা গঠনে ইচ্ছুক | জওহরলাল 
নিজের অনিচ্ছাসত্েও শেষ পর্যন্ত এই সিদ্ধান্তকেই মেনে, 
নিলেন | বড়লাট প্রতিশ্রুতি দিলেন যে, গভর্নর অযথা মন্ত্ি- 
সভার কাজে হাত দেবেন A | ফলে কংগ্রেস ১১টি প্রদেশের 
মধ্যে সাতটিতে নিরন্কুশ সংখ্যাগরিষ্ঠতা পেয়ে মন্ত্রিসভা গঠন 
করলো | সিন্ধু ও আসামেও কংগ্রেস সংখ্যাগরিষ্ঠতা 
লাভ করেছিল । সেখানেও তার! অন্যান্য দলের সঙ্গে 
মিলিত হয়ে মন্ত্রিসভা গঠন করলো । কেবল পাঞ্জাব ও 
বাংলাদেশে মুসলিম লীগ মন্ত্রিসভ। গঠিত হলো । অন্যান্য 
প্রদেশে মন্ত্রিসভায় ঠাই না পেয়ে মুসলিম লীগ হতাশ, 
হ'লো। কংগ্রেসকে হিন্দু সংস্থা এবং মুসলিম লীগকে 
মুসলমানদের একমাত্র রাজনৈতিক দল কলে দাবী 
করতে লাগলো। কংগ্রেস মন্ত্রিসভাগুলি বিভিন্ন প্রদেশে 
মুসলমানদের উপর অবিচার অত্যাচার করছে, এমন ধুয়াও ' 
তুললো | 

ংগ্রেসী মন্ত্রিসভার কাজে জওহরলাল HES হতে 
পারলেন না। ১৯৩৮ সালের এপ্রিল মাসে গান্ধীজীকে 
একটি পত্রে তিনি জানালেন, “আমরা এতো পরিশ্রম 
করে জনসাধারণের মনে যে ঠাই ক'রে নিয়েছিলাম, 

তা আমরা হারাচ্ছি। আমরা সাধারণ রাজনীতিকের 
স্তরে নেমে পড়ছি I” | 

১৯৩৭ সালে জওহরলাল Ga ও মালয় সফর করে 
ফিরে এলেন। ১৯৩৮ সালে তীর মা মারা গেলেন । 
সংসারের সঙ্গে তীর শেষ বীধনটুকুও প্রায় ছিন্ন হয়ে 
এলো। এই সময়ে ইউরোপে রাজনৈতিক মঞ্চে GS 
পটপরিবর্তন চলছিল । স্পেনে জেনারেল SICA ইতালি 
ও জার্মানির সাহায্যে প্রজাতন্ত্রের উচ্ছেদ ঘটিয়ে ফাঁসিবাদী 
একনায়কতন্ত্র প্রতিষ্ঠা করতে চেষ্টা করছিল। সেখানে 
চলছিল প্রচণ্ড গৃহযুদ্ধ । হিটলার-শাসিত জার্মানি 
চেকোল্লোভাকিয়। গ্রাস করতে উদ্যত হয়েছিল। জওহরলাল 
আবার ইউরোপকে চাক্ষুষ দেখবার জন্য ইউরোপ যাত্রা 
করলেন ॥ হিটলার তাঁকে জার্মানিতে আমন্ত্রণ জানালে 
তিনি তা ঘ্বণাভরে প্রত্যাখ্যান ক'রে স্পেন ও চেকৌ- 
প্লোভাকিয়া পরিদর্শনে গেলেন। তিনি ইংলণ্ড, জেনেভা 
প্রভৃতি ইউরোপের নানা জায়গায় ঘুরে বেড়ালেন। 
তিনি ফেরবার পথে মিশরের জাতীয়তীবাদী নেতাদের সঙ্গে 
দেখা করলেন | 

১৯৩৮ সালে আবার তাকে কংগ্রেসের প্রেসিডেন্ট 
করবার কথা৷ উঠলে তিনি বেনামীতে একটি প্রবন্ধ লিখে 
বললেন, একজনের একীদিক্রমে বার বার প্রেসিডেন্ট হওয়া 
উচিত নয়। এতে একনায়কতন্ত্র দেখা দিতে পারে। 

এবার কংগ্রেসের প্রেসিডেন্ট হলেন gem বস্তু । 
ইউরোপ থেকে ফিরে জওহরলাল লুধিয়ানায় অনুষ্ঠিত 
নিখিল ভারত দেশীয় রাজ্য প্রজা সম্মেলনের অধিবেশনে 
সভাপতিত্ব করলেন। স্বাধীন ভারত রাষ্ট্র প্রতিষ্ঠার জন্য 
দেশীয় রাজ্যের জনসাধারণের সহযোগিতাও যে একান্ত 
দরকার, সে বিষয়ে জওহরলাল প্রথম থেকেই সচেতন 
ছিলেন। ১৯৩৯ সালে তিনি স্বল্পকালের জন্যে সিংহল 
সফরেও যান। 

১৯৩৯ সালের আগস্ট মাসে ইউরোপের রাজনৈতিক 
আকাশ মেঘাচ্ছন্ন হয়ে উঠলো । আবার একটি বিশ্ব যুদ্ধের 
দুন্দুভি রব আকাশে বাতাসে শোনা যেতে লাগলো । 
এই সংকট মুহুর্তে দেশ ছেড়ে যাওয়ার ইচ্ছা জওহরলালের 
ছিল না। তবু একবার চীন সফরে যাওয়ার জন্যে তিনি 
খুবই উদৃগ্রাব হয়ে উঠলেন। এখানে জাতীয়তাবাদীরা 
স্বাধীনতা রক্ষার জন্য জাপানের বিরুদ্ধে যুদ্ধ করছিল। 
তাদের এ যুদ্ধ ছিল স্বদেশের স্বাধীনতা রক্ষার qi তাই 
চীনাদের প্রতি জওহরলালের সমর্থন ও সহানুভূতি ছিল। 
আক্রমণকারী জাপানের প্রতি তার ঘ্বণাই ছিল স্বাভাবিক | 
তাই বিমানে ক'রে জওহরলাল চীন সফরে গেলেন । . 
কিন্তু চীন দেশে ছু সপ্তাহের বেশি কাটাতে পারলেন 
না। ইউরোপে জার্মানির সঙ্গে ইংলণ্ড ও ফ্রান্সের 
যুদ্ধ বেধে গেল। আর সেই যুদ্ধে ইংরেজ সরকার 

ভারতকে ভারতবাসীদের সম্মতি না নিয়েই জড়িত 
করলো । 

এর অর্থ ছিল বুটিশ সরকার আজও ভারতকে 
তার সম্পত্তি ব’লেই মনে করে। কংগ্রেস বারে বারে 
ফাপিবাদ ও নাৎসীবাদের তীব্র নিন্দা ক'রে এসেছে।. 
এই যুদ্ধে বৃটেন ও ফ্রান্সের প্রতি তার নীতিগত 
সমর্থনও আছে। কিন্তু যুদ্ধে যদি অংশ গ্রহণ করতে হয়, 
তবে ভারতবাসী তা নিজের ইচ্ছা! ও অভিরুচিতেই করবে__ 
Zit সরকারের ইঙ্গিতে বা নির্দেশে নয়। এই নিয়ে 
ইংরেজ সরকারের সঙ্গে কংগ্রেসের বিরোধ বাধলে | 

এই বিরোধের ফলে কংগ্রেস মন্ত্রিসভাগুলি ত্যাগ 
করলো | দেশে আবার রাজনৈতিক অচল অবস্থা দেখা 
দিলো। কংগ্রেস প্রাদেশিক মন্ত্রিসভাগুলি ত্যাগ করায় 
মুসলিম লীগ ‘মুক্তি দিবস” পালন করলো-__অর্থাৎ ভারতের 
মুদলমানরা নাকি হিন্দুদের অবিচার ও অত্যাচারের হাত 
থেকে মুক্তি পেলো। তারা এখন মুসলিম-প্রধান 
এলাকা নিয়ে পাকিস্তান’ নামে পৃথক রাষ্ট্র গঠনের দাবীও 
তুললো | 

ভারতীয় রাজনীতি ক্রমেই ঘোরালো৷ হয়ে উঠলো | 
এদিকে জাপান ও মাকিন যুক্তরাষ্ট্রের মধ্যে যুদ্ধ বেধে 
গেলো । মাকিন যুক্তরাষ্ট্র ইংলণ্ড ও ফ্রান্সের পক্ষে যোগ 
দিলো । গোড়ার দিকে জার্মানির সঙ্গে সোভিয়েট 

ইউনিয়ন মিত্রতার চুক্তি করলেও জার্মানি হঠাৎ সোভিয়েট 
ইউনিয়ন আক্রমণ করলো । এখন সোভিয়েট ইউনিয়নও 
ইংলণ্ড ও ফ্রান্সের সঙ্গে যোগ দিলো । যুদ্ধ ছড়িয়ে 
-_ পড়লো সার! বিশ্বে। জাপান দ্রুতগতিতে এগিয়ে ব্রল্মদেশে 
"এসে পৌছলো। নেতাজী স্তভীষচন্দ্র ভারত ছেড়ে 
গোপনে পালিয়ে গিয়ে জার্মানি ও জাপানের সঙ্গে যোগ 
দিলেন। তিনি জাপানের সাহায্যে ভারত থেকে ইংরেজ- 
দের বিতাড়িত করবার সংকল্প নিলেন। জাপ বাহিনী ও 
স্ভাষচন্দ্রের আজাদ হিন্দ, ফৌজ ভারতের প্রায় দ্বারপ্রান্তে 
এসে CHAI ভারত যাতে এশিয়ায় প্রধান রণাঙ্গন না 
হয়ে ওঠে, সেজন্যে কংগ্রেস অবিলম্বে ইংরেজদের ভারত 
ছেড়ে চলে যাওয়ার জন্য আহ্বান জানালো | ১৯৪২ 
সালের ৮ই আগস্ট তারিখে কংগ্রেস গান্ধীজীর বিখ্যাত 
ভারত ছাড়’ প্রস্তাব গ্রহণ করলো | সঙ্গে সঙ্গে গান্ধীজী- 
প্রযুখ কংগ্রেস নেতারা কারারুদ্ধ হলেন। জওহরলাল বন্দী 
হয়ে তার কয়েকজন সহকর্মীর সঙ্গে আটক রইলেন 
ARAM ছুর্গে। এই বন্দিদশীতেই জওহরলাল তার 
“ভারত আবিষ্কার” নামে বিখ্যাত গ্রন্থ রচন| করেছিলেন | 
নেতাদের বন্দী হওয়ার সংবাদে Ata দেশ বিক্ষোভে 
ফেটে পড়লো | দেশের বহু স্থানে হাঙ্গাম! দেখা দিল। এই 
হাঙ্গীম৷ বিদ্রোহের আকার গ্রহণ করলো । ইংরেজ সরকার 
কঠোরহস্তে এই বিদ্রোহ দমন করলেও তারা কংগ্রেসের 

সঙ্গে একট! মিটমাঁটের চেষ্টা করলে! ৷ স্বাধীন্তা সম্পর্কে 
নিশ্চিত প্রতিশ্রুতি না থাকায় তা ব্যর্থ হ'ল। 

শেষ পর্যন্ত কিন্তু যুদ্ধে ইংরেজরাই জয়ী হলো! যুদ্ধের 
পরে ইংলণ্ডে যে সাধারণ নির্বাচন হ’লে, তাতে ইংলগ্ডের 
শ্রমিক দল শাসন-ক্ষমতা পেল। শ্রমিক দল ভারত সম্পর্কে 
কিছুটা উদার নীতি গ্রহণ করলে! । কংগ্রেস নেতারা 
কারাগার থেকে মুক্তি পেলেন। জওহরলালকে আহঅদনগর 
দুর্গ থেকে নৈনি জেলে আনা হ’লে|। সেখান থেকে তাকে 
নিয়ে যাওয়া হ’লো বেরিলি জেলে, বেরিলি জেল থেকে 
আলমোড়া জেলে। সেখান থেকেই ১৯৪৫ সালে তিনি 
অবশেষে মুক্তি পেলেন। এইটিই তার জীবনের শেষ 
কারাবাস ও দীর্ঘতম কারাবাস। 

ভারতে আজাদ হিন্দ, ফৌজের সৈন্যদের বিচার শুরু 
করলো ইংরেজ সরকার | বিচার চললো! লাল কেল্লায় ৷ 
এইসব বন্দী সৈনিক বীরের সম্মানে দেশবাসীর কাছে 
অভ্যর্থনা পেল। জওহরলাল স্ুদীর্ঘকাল পরে ব্যারিষ্টারের 
পোশাকে এইসব দেশপ্রেমিক সৈনিকদের সমর্থনে আদালতে 
উপস্থিত হলেন | তিনি এদের জন্য তহবিল গড়ে তুললেন। 
আজাদ হিন্দ, ফৌজের সৈনিকরা মুক্তি পেল। 

এবার ১৯৪৬ খরীষ্টাব্দের জানুয়ারি মাসে ভারতেও 
সাধারণ নির্বাচন অনুষ্ঠিত হ'লো। এই নির্বাচনে কংগ্রেস 
সাধারণ আসনগুলিতে বিপুল ভোটে জয়লাভ করলে! | 

মুসলমানদের জন্য সংরক্ষিত আসনগুলিতে মুসলিম লীগ 
‘অধিকসংখ্যক আসন পেলেও কংগ্রেস তাতেও অনেক আসন 
পেল। এই সময় ভারতীয় নৌবাহিনীতে বিদ্রোহ দেখা 
দিল। ভারতীয় স্থল বাহিনী ও বিমান বাহিনীতে ঝড়ের 
লক্ষণ প্রকাশ পেল। বৃটিশ সরকার সন্ত্রস্ত হয়ে উঠলো 1 
ভারতে বৃটিশ মন্ত্রিসভার কয়েকজন সদস্যকে পাঠালো | 
মুদলীম লীগ ভারতবর্ষকে ছু টুকরো ক'রে মুসলিমপ্রধান 
অংশ নিয়ে পৃথক পাকিস্তান গঠনের দাবী করলো। 
মন্ত্রী মিশন মুসলিম লীগের দাবী অগ্রাহ্য ক'রে ভারতে একটি 
অখণ্ড যুক্তরাষ্ট্র গঠনের পরিকল্পনা গ্রহণ করলো | তবে 
এই পরিকল্পনায় হিন্দুপ্রধান অঞ্চলগুলিকে ‘ক’ শ্রেণীতে, 
মুসলিম-প্রধান অঞ্চলগুলিকে এ+ শ্রেণীতে আর বাংলা ও 
আসামকে “গ” শ্রেণীতে ফেলা হলো । এওঁ সকল বিভিন্ন 
শ্রেণীকে পরে নিজের ইচ্ছামতো অন্যান্য শ্রেণীর সঙ্গে একত্র 
থাকবার বা তা থেকে বেরিয়ে যাওয়ার অধিকার দেওয়া 
হ'লো। এর মধ্যে পাকিস্তানের কিছুটা সম্ভাবনা দেখে 
মুসলিম লীগ রাজী হ'লো। ভারতের জন্য একটি অন্তর্বতী 
সরকারের ব্যবস্থা Ve কিন্তু মুসলিম লীগ অন্তর্বর্তী 
সরকারে সকল মুসলিম মন্ত্রী নিয়োগের অধিকার দাবী 
করলে! | কংগ্রেস হিন্দু ও মুসলমানের মিলিত প্রতিষ্ঠান | 
তাই কংগ্রেস এই দাবী মেনে নিতে পারলো না । 

১৯৪০ সাল থেকে কংগ্রেসের সভাপতি নির্বাচন 

স্থগিত ছিল। এখন কংগ্রেসের সভাপতি হলেন 
জওহরলাল নেহেরু । জওহরলাল কংগ্রেসের সভাপতি 
নির্বাচিত হওয়ার এক মাস বাদেই বড়লাট তাকে অন্তর্বতী- 
কালীন সরকার গঠনের জন্য আহ্বান জানালেন। ইতি- 
মধ্যে মুসলিম লীগ মন্ত্রী মিশনের প্রস্তাব প্রত্যাখ্যান 
করলো এবং ১৬ই আগন্টকে প্রত্যক্ষ সংগ্রামের দিবস - 
ব’লে ঘোষণা করলো। এই সংগ্রাম বুটিশের বিরুদ্ধে 
ছিল না, ছিল ভারতের হিন্দু ও অমুসলমানদের বিরুদ্ধে । 
১৫ই আগম্ট জওহরলাল মিঃ feats সঙ্গে বোস্বাইয়ে দেখা 
করলেন। মুসলিম লীগের সঙ্গে আপোস-মীমাংসার চেষ্টা 
কিন্তু ব্যর্থ হলো। প্রত্যক্ষ সংগ্রাম দিবসে মুসলিম লীগ 
কলকাতায় ভয়ানক দার্গা-হাঙ্গামা বাধালো। এই দাঙ্গায় 
কলকাতায় প্রায় চার হাজার লোক মরলো ও বহু হাজার 
লোক আহত হ'লো। বহু দোকানপাট লুঠ হলো, 
বহু মন্দির-মসজিদ অপবিত্র হ’লো, বহু বাড়ি পুড়ে ছাই 
হ’লো। অক্টোবর মাসে আবার নোয়াখালিতে এবং বিহারের 
নানাজায়গায় এরকম নারকীয় দৃশ্যের অবতারণা ঘটলো | 

১৯৪৬ গ্রীষ্টাব্দের ৭ই সেপ্টেম্বর তারিখে অন্তর্বতী, 
সরকারের প্রধান মন্ত্রী রূপে জাতির উদ্দেশ্যে Sta উদ্বোধনী 
ভাষণ দিলেন জওহরলাল । তিনি দেশের সমস্ত রাজনৈতিক 
দলের সহযোগিতা চাইলেন, তিনি মুসলিম লীগকেও 
সরকারে যোগদানের জন্য আহ্বান জানালেন। শেষ পর্যন্ত 

যুসলিম লীগ অন্তর্বর্তী সরকারে যোগ দিল। ১৫ই অক্টোবর 
তারিখে মন্ত্রিসভা নূতন ক'রে গড়া VA | কিন্তু যুনলিম 
লীগ তার পাকিস্তানের দাবী ছাড়লো A ৷ মুসলিম লীগ গণ- 
পরিষদ ত্যাগ করার জন্য সকল লীগ সদস্যকে নির্দেশ দিলো | 
জওহরলাল তার জবাবে জানিয়ে দিলেন, মুসলিম লীগ গণ- 
পরিষদ বর্জন করলেও গণ-পরিষদের অধিবেশন চলতে থাকবে। 

এখন মুদলিম লীগের অনুপস্থিতিতেই গণ-পরিষদের 
অধিবেশন শুরু হ’লে|। মুসলিম লীগ মন্ত্রী মিশনের 
পরিকল্পনা ব্যর্থ হয়েছে ব'লে ঘোষ্ণ। করবার দাবী জানালো 
এবং গণ-পরিষ্দ ভেঙে দিতে বললো। কংগ্রেসও বললো” 
মুসলিম লীগ যদি গণ-পরিষদ বর্জন করে, তবে মুসলিম লীগ 
সরকার থেকেও বেরিয়ে যাক্‌। এই রকম যখন অবস্থা, 
তখন বৃটিশ সরকার ১৯৪৮ সালের জুন মাসের আগেই 
স্বাধীনতা দেওয়া হবে, এই কথা ঘোষণা করলো । 
মুসলিম লীগ আর স্থির থাকতে পারলো না। মুসলিম 
লীগ পাকিস্তান আদায়ের উদ্দেশে পাঞ্জাবে ata বাধালো | 

এই দাঙ্গার চেহারা দেখে সকলেই ভয় পেলেন। ভারত 
যে এক ভয়াবহ গৃহযুদ্ধের সম্মুখীন, এমন কথা৷ অনেকেরই 
মনে হ’লে৷। ইতিমধ্যে লর্ড লুইস মাউণ্টব্যাটেন ভারতের 
বড়লাট হয়ে এসেছিলেন । আগে থেকেই জওহরলালের 
সঙ্গে তীর পরিচয় ছিল। এখন তা আরও নিবিড় হলো | 
ভারতের এই রাজনৈতিক অবস্থায় সকলেই উদ্বিগ্ন 

হলেন। শেষ পর্যন্ত এই ভয়াবহ বিপদের হাত থেকে. 
বাঁচবার জন্য কংগ্রেপও ভারত বিভাগ মেনে নিলো | 
মাউণ্টব্যাটেন পরিকল্পনা অনুসারে, সিন্ধু, উত্তর-পশ্চিম 
সীমান্ত প্রদেশ, বেলুচিস্থান, পাঞ্জাবের পশ্চিম অংশ, 
বাংলাদেশের পুর্ব অংশ ও আসামের Des জেলা নিয়ে 
পাকিস্তান গঠনের প্রস্তাব গৃহীত Vea | বুটিশ সরকারও 
আইন ক'রে ১৯৪৭ সালের ১৫ই আগস্ট থেকে ভারতকে 
স্বাধীন ব'লে ঘোষণা করলো । ভারত স্বাধীনতা পেলো | 
স্বাধীন ভারতের প্রথম প্রধান মন্ত্রী হলেন জওহরলাল | 

১৪ই আগস্ট মধ্য রাত্রিতে বারোটা বাজার সঙ্গে 
সঙ্গে শুভ ১৫ই আগস্ট তারিখটি এলো এবং ভারত 
লাভ করলো তার বহৃবাঞ্ছিত স্বাধীনতা | এখনকার সংসদ 
ভবনে জওহরলাল বললেন, “বহু বৎসর পুর্বে আমরা _ 
নিয়তির সঙ্গে অঙ্গীকারবদ্ধ হয়েছিলাম_-এখন সেই 
অঙ্গীকার পরিপূর্ণরূপে না হ’লেও যথেষ্টরূপে পুরণ 

করবার সময় এসেছে ।*-*আমরা এই স্বাধীন ভারতের 
এক স্থমহান্‌ সৌধ গড়ে তুলবো, যাতে ভারতসন্তানরা সকলে 
বাস করতে পারবে ।” সকালে জওহরলাল স্বাধীন ভারতের 
প্রথম প্রধানমন্ত্রীৰপে শপথ গ্রহণ করলেন। স্বাধীন 
ভারত gris বিরুদ্ধে সকল বিদ্বেষের অবসান ঘটালো | 
তারই চিহ্নরূপে বৃটিশ ভারতের শেষ বড়লাট লর্ড 
মাউণ্টব্যাটেনকেই স্বাধীন ভারতের প্রথম বড়লাট হ'তে 
আহ্বান জানানো হলো | 

ভারতের স্বাধীনতার জন্য গত ছুই শতাব্দী ধরে 
অসংখ্য মানুষ সংগ্রাম করেছে । জওহরলালও নিজে 
কঠোর সংগ্রাম করেছেন ত্রিশ বৎসর ধরে । আজ সেই 
স্বাধীনতা এসেছে | 

শুধু স্বাধীনতাই আসে নি, এসেছে অসংখ্য দায়িত্ব, 

খ্য সমস্তা। ভারতের স্বাধীনতা শুধু আনন্দই বয়ে 
আনে নি, এনেছে কতো চোখের জল, এনেছে ভারত 
বিভাগ। ভারত বিভক্ত হ’লেই মুসলিম লীগের ক্ষুধা 
মিটবে, হিন্দু-মুসলমান আবার ভারতে ও পাকিস্তানে ভাই 
ভাই হয়ে বাম করবে__দেশ-নেতাদের এই স্বপ্ন দুদিনে 
ভেঙে গেল ৷ সাম্প্রদায়িকতার বিদ্বেষ-বিষের সঙ্গে জুঝতে 
হচ্ছে আজও-_জুঝতে হচ্ছে পাকিস্তানের সঙ্গে। এই 
সাম্প্রদায়িকতার বিদ্বেষের অনলেই বলিপ্রদর্ত হলেন 
জাতির জনক মহাত্মা গান্ধী। ১৯৪৮ সালের ৩০শে 

জানুয়ারি তারিখে এক হিন্দুর গুলিতেই তিনি নিহত 
হলেন। সেদিন জওহরলাল শোকে কাতর হয়ে 
বলেছিলেন £ “আমাদের জীবন থেকে আলো নিবে গেছে, 
সর্বত্রই শুধু অন্ধকার ।” সেই সঙ্গে তিনি একথাও 
বলেছিলেন, “আলো নিবে গেছে, একথা আমি বলেছি; 
এতে আমি কিছু ভুলও বলেছি। আমাদের এই দেশে 
যে আলো ভ্বলেছিল, তা কোনও সামান্য আলো! ছিল ai | 
যে আলে! বহু বহু বৎসর ধরে এই দেশকে আলোকিত 
করেছে, সেই আলো! আরও বহু বৎসর ধরে এই দেশকে 
আলোকিত করবে। হাজার হাজার বছর পরেও এই 
দেশে সেই আলো! দেখা যাবে এবং বিশ্ব তা দেখবে, তা 
অগণিত হৃদয়ে শান্তির বাণী বয়ে আনবে 1” 

গান্ধীজীর মৃত্যু জওহরলালের জীবনে ছিল প্রচণ্ডতম 
আঘাত। কারণ, গান্ধীজী কেবল তীর কাছে রাজনৈতিক 
নেতাই ছিলেন না, ছিলেন গুরু, পথপ্রদর্শক, পরামর্শ-দাঁতা, 
“feel! জীবনের গভীরতম নৈরাশ্যে, ছুঃসহতম 
বেদনায় বাপুজীর ANS তাকে দিয়েছে আশার আলো, 
দিয়েছে সহনের শক্তি। জওহরলাল গান্ধীজীর অন্ধ 
ভক্ত ছিলেন না; অনেক সময় ঘোর মতপার্থক্য ar 
তাদের। তবু গান্ধীজী জওহরলালকেই তার ভবিষ্যৎ 
উত্তরাধিকারী নির্বাচিত ক'রে গিয়েছিলেন । বলেছিলেন, 
“আমি যখন থাকব না, তখন সে আমারই 

ভাষায় কথা বলবে” গান্ধীজীর এই বিশ্বাস মিথ্যা 
হয় নি। 

জওহরলালের ছিল কণ্টক-মুকুট । এই মুকুট তিনি 
সানন্দেই মাথায় পরেছিলেন | ভারত স্বাধীনতা পেয়েছিল 
সত্য, কিন্তু তার সংগ্রাম তো শেষ হয় নি। এই 
সংগ্রাম দারিদ্র্যের সঙ্গে, অনগ্রসরতার সঙ্গে, অশিক্ষার সঙ্গে, 
অস্বাস্থ্যের সঙ্গে, সাম্প্রদায়িকতার সঙ্গে, প্রাদেশিকতার সঙ্গে | 
এই সংগ্রামে উপযুক্ত নেতৃত্ব দিয়েছিলেন জওহরলাল | 

ভারতে প্রায় Bel দেশীয় রাজ্য ছিল। সেগুলিতে 
তিনি ভারতের সার্বভৌমত্ব স্থাপন করেছিলেন । জুনাগড়, 
হায়দরাবাদ রাজ্য এই সার্বভৌমত্ব অস্বীকার করলে তিনি 
বলপ্রয়োগেও কুণ্ঠিত হলেন না । কাশ্মীর পাকিস্তান কর্তৃক 
আক্রান্ত হয়ে ভারতে যোগ দিলে কাশ্মীর রক্ষার দায়িত্ব 
তিনি সানন্দে গ্রহণ করেছিলেন। তীর প্রভাবেই ফরাসীরা 
শান্তিপূর্ণ ভাবে এদেশ ত্যাগ করলো । পর্তুগীজরা 
তাতে সন্মত না হ’লে তিনি তাদের বিতাড়িত করতে কুণ্ঠিত 
হলেন না। 

সাম্প্রদায়িকতা ও প্রাদেশিকতার কিছুমাত্র ছিল না! 
তীর মধ্যে। তাই যেখানেই তিনি সাম্প্রদায়িকতা ও 
প্রীদেশিকতার gated দেখেছেন, সেখানেই তিনি তা 
কঠোর হস্তে দমন করেছিলেন । ধর্মের গৌড়ামি তীর ছিল 
না। তাই ভারতকে তিনি ক'রে তুলেছিলেন ধর্মনিরপেক্ষ 

রাষ্ট্র । কেবল তাই নয়, ভারতকে তিনি ক'রে তুলেছিলেন 
পৃথিবীর একটি gees গণতান্ত্রিক সাধারণতন্্রী রাষ্ট্র । 
স্বাধীনতা লাভের আগে থেকেই গণ-পরিষদ ভারতের জন্য 
একটি স্বাধীন সার্বভৌম গণতান্ত্রিক রাষ্ট্রের সংবিধান রচনায় 
ব্যস্ত ছিল। এ সংবিধান ১৯৫০ সালের ২৬শে জানুয়ারি 
থেকে ভারতে চালু হ’লো। ভারতের প্রাপ্তবয়স্ক. 
সকল নরনারীই পেলে৷ ভোটাধিকার, পেলো! ব্যক্তি- 
স্বাধীনতা, বাক্‌-স্বাধীনতা, ধৰ্মীয় স্বাধীনতা, সাংস্কৃতিক 
স্বাধীনতা | 

ভারতের অনগ্রসরতা দূর করবার জন্য তিনি প্রাণপণে, 
চেষ্টা করলেন। ভারত যখন স্বাধীনতা পায় নি, 
তখনই তিনি পরিকল্পনা কমিশন গড়ে তুলেছিলেন এবং 
কিভাবে ভারতের অর্থনৈতিক পুনরুজ্জীবন সাধন করা৷ 
যায়, যে সম্পর্কে আগ্রহী হয়েছিলেন। তারই ফল 
পঞ্চবাধিক পরিকল্পনাগুলি। ১৯৫০ সালের মার্চ মাসে, 
পরিকল্পনা কমিশন গঠিত হ’লো, জওহরলাল নিজে হলেন 
এই কমিশনের সভাপতি | পনের মাসের অক্লান্ত পরিশ্রমের 
পর কমিশন প্রথম পঞ্চবার্ষিক পরিকল্পনার কর্মসুচী রচনা 
করলো। তারপর দেশে একের পর একটি পঞ্চবাধিক, 
পরিকল্পনা চালু! হয়েছে। এই পরিকল্পনাগুলি কি 
অর্থনীতি, কি শিক্ষা, কি সংস্কৃতি, কি স্বাস্থ্য, সকল দিক, 
থেকেই দেশকে অগ্রসর ক'রে তুলেছে। দেশে অসংখ্য; 

কলকারখানা, পথঘাট, বাঁধ, জলাধার, সেচ ব্যবস্থা, স্কুল- 
‘কলেজ, হাসপাতাল গড়ে উঠেছে | 

এজন্যে প্রয়োজন ছিল প্রচুর acta কিন্তু 
"আমাদের মতো দরিদ্র দেশে রাতারাতি এতো অর্থ 
সংগ্রহ করা সম্ভব ছিল না। তাই বিদেশী সাহায্যের 
প্রয়োজন হ’লো! | কেবল তাই নয়, বিদেশী মূলধন, বিদেশী 
যন্ত্রপাতি ও বিদেশী বিশেজ্ঞদের সাহায্য দরকার হলো | 
জওহরলালের নিপুণ পররাষ্ট্র নীতি তা সম্ভব করলো। 
যাতে পৃথিবীর সকল দেশ থেকেই ভারত সাহায্য ও 
সৌহার্দ্য পেতে পারে, সেজন্যে তিনি কমিউনিস্ট বা 
-অকমিউনিষ্ট কোনও জোটের সঙ্গে ভারতকে যুক্ত করলেন 
না। তিনি কমিউনিষ্ট ও অকমিউনিষ্ট দেশগুলির সঙ্গে 
স্থাপন করলেন সমান বন্ধুত্ব। যাতে কমিউনিস্ট ও 
-অকমিউনিস্ট  দেশগুলি পাশাপাশি শান্তিতে বসবাস 
করতে পারে, সেজন্য তিনি গ্রহণ করলেন সহাবস্থানের 
উদার নীতি। কোনও যুদ্ধ ঘটলে ভারতে বৈদেশিক 
সাহায্য ব্যাহত হবে। ভারত যদি যুদ্ধে জড়িয়ে পড়ে, 
তবে তার অর্থনীতি বিপন্ন হবে, সেজন্যেও তিনি ছিলেন 
যুদ্ধের বিরোধী ও শান্তির পূজারী । এইভাবে জওহরলাল 
পররাষ্ট্র নীতিতে জোটনিরপেক্ষতা» সহাবস্থান ও শান্তির 
-আদর্শকেই সর্বোচ্চে স্থান দিলেন 1 

এশিয়া ও আফ্রিকার দেশগুলিই দীর্ঘকাল ধরে 

এশিয়া ও আফ্রিকার দেশগুলি আজ দুর্বল ও শক্তিহীন, 
দরিদ্র ও অসমৃদ্ধ । তারা সাম্রাজ্যবাদের বিরুদ্ধে লড়ছে ; 
তারা উন্নত ও AE হ'তে চেষ্টা করছে। কিন্তু 
সাম্রাজ্যবাদ তাতে ক্রমাগত বাধা we করছে। তাই 
জওহরলাল ছিলেন এশিয়া ও আফ্রিকার দেশসমুহের এক্য 
ও সংহতিতে বিশ্বাসী । সাম্রাজ্যবাদের বিরুদ্ধে যে কোনও: 
দেশ যখনই সংগ্রাম করেছে বা স্বাধীনতা লাভ করেছে, 
তাকে জওহরলাল সর্বতোভাবে সমর্থন জানিয়েছেন | 
এশিয়া ও আফ্রিকার এক্য ও সংহতি সাধনের জন্য তিনি 
নানাভাবে সচেষ্ট ছিলেন। তিনি এশিয়ার বৃহত্তম দেশ 
চীনের সঙ্গে এজন্য নিবিড় বন্ধুত্ব ও এঁক্য গড়ে তুলতে 
প্রাণপণ চেষ্টা করেছিলেন। ভারত ও চীনের চেষ্টায় 
ইন্দোনেশিয়ার বান্দুংয়ে এশিয়া ও আফ্রিকার প্রধান 
দেশগুলির প্রতিনিধিরা মিলিত হয়ে গ্রহণ করেছিলেন 
পঞ্চশীলের নীতি। এই পঞ্চশীলে বলা হয়েছিল, প্রত্যেক 
দেশ অপর দেশের ভৌম অখণ্ডত| ও সার্বভৌমতা মেনে, 
চলবে ; কোনও দেশ কাউকে আক্রমণ করবে না; কোনও 
দেশ অন্য কোনও দেশের আভ্যন্তরীণ ব্যাপারে হস্তক্ষেপ 
করবে না, পরস্পরকে সমান চক্ষে দেখবে ; শান্তিপূর্ণ 
সহাবস্থান ও অর্থ নৈতিক সহযোগিতার নীতি মেনে চলবে। 
চীন পরে পঞ্চশীল থেকে বিচ্যুত হয়েছে, ভারতকে আক্রমণ, 

করতেও কুগ্ঠিত হয় নি। এশিয়া ও আফ্রিকার বিভিন্ন 
দেশের আভ্যন্তরীণ ব্যাপারে সে ক্রমাগত হস্তক্ষেপ করছে; 
শান্তি, সহাবস্থান ও সহযোগিতার নীতিকে অস্বীকার 
করেছে। কিন্তু ভারত বান্দুং সম্মেলনে ঘোষিত পঞ্চশীলের 
নীতি থেকে শত বিপদের ঝুঁকি নিয়েও বিচ্যুত হয় নি। 

ভারত দীর্ঘদিন ইংরেজদের দ্বারা শাসিত ও শোষিত 
হয়েছিল। তাই বৃটিশবিদ্বেষ ছিল ভারতবাসীর পক্ষে 
স্বাভাবিক । কিন্তু অহিংসার পূজারী জওহরলাল এই ধরনের 
বিদ্বেষকে প্রশ্রয় দেন নি। ভারত যাতে ইংলণ্ড ও বৃটিশ 
কমনওয়েল্থের বিভিন্ন দেশের সাহায্য ও সহানুভূতি 
পেতে পারে, সেজন্যে তিনি বৃটিশ কমনওয়েল্থের মধ্যে 
থাকতে রাজী হন। তবে এখন থেকে বৃটিশ কমনওয়েলথ 
হয়ে ওঠে কমন্ওয়েল্থ, অফ নেশন্স্‌ ! 

জওহরলাল চিরদিনই বিশ্ব রাজনীতি সম্পর্কে কৌতুহলী 
ছিলেন। বিশ্ব রাজনীতির গতি সম্পর্কে তিনি ছিলেন 
পরিপূর্ণরূপে সচেতন | তাই তিনি ভারতকে বিশ্ব রাষ্ট্র 
সংস্থার সক্রিয় সদস্তে পরিণত করেন। এই বিশ্ব সংস্থার 
ওপর তিনি যে বিশ্বাস ও আস্থা স্থাপন করেছিলেন, তা 
অনেক রাষ্ট্রনৈতাই করেন নি। বিশ্ব রাষ্ট্র সংস্থা প্রকৃত 
বিশ্ব সংস্থায় পরিণত হ’ক, বিশ্বের শান্তি, সম্বদ্ধি ও অগ্রগতি 
অক্ষুণ্ণ রাখুক, এই ছিল তীর চিরন্তন কামনা । এশিয়ার 
বৃহভম দেশ কমিউনিস্ট চানকে এই সংস্থায় স্থান দেওয়। 

হয় নি। চীনের শত শত্রুতা সত্বেও, এর বিরুদ্ধে 
জওহরলাল ক্রমাগত সংগ্রাম করেছেন। চীন বিশ্ব রাষ্ট্র 
ংন্থার সক্রিয় সদস্য হ’ক, বিশ্বে শাস্তি প্রতিষ্ঠায় সহযোগী 
হয়ে উঠুক, এই ইচ্ছা তিনি আন্তরিকভাবে পোষণ করতেন। 
দেশকে ATR করাকেই জওহরলাল একমাত্র লক্ষ্যরূপে 
দেখেন নি। দেশের অগণিত সাধারণ মানুষও সেই 
সম্বদ্ধির ভাগ পাবে, তাদের জীবনযাত্রার মান উন্নত হবে, 
তারা পাবে খাদ্য, বস্তু, গৃহ, শিক্ষা, স্বাস্থ্য ও জীবিকার সমান 
স্যোগ, এই ছিল জওহরলালের চিরকালের আদর্শ। তাই 
তিনি ছিলেন সমাজতন্ত্রে বিশ্বাসী | এই সমাজতন্ত্র 
আসবে জনসাধারণের শান্তিপূর্ণ সহযোগিতা ও অহিংস পথে, 
রক্তাক্ত বিপ্লবের পথে নয়, এই আদর্শেও তিনি অবিচল 
ছিলেন। তাই তিনি দেশে ধনী আরও ধনী হচ্ছে, দরিদ্র 
আরও দরিদ্র হচ্ছে ব'লে বহুবার খেদ প্রকাশ করেছিলেন, 
কংপ্রেসকে সমাজতন্ত্রের লক্ষ্যের দিকে দ্রুত এগিয়ে যাওয়ার 
অন্যে আহ্বান জানিয়েছিলেন। এক সময় কংগ্রেসের মধ্যে 
- অনেকেই ছিলেন সমাজতন্ত্রের বিরোধী | তাদের বিরোধিতা 
তিনি রোধ করেছিলেন। শেষ পর্যন্ত কংগ্রেস ভারতে 
সমাজতন্ত্র প্রতিষ্ঠার আদর্শকেই গ্রহণ করেছিল। 
জওহরলাল স্বাধীন ভারতের প্রথম প্রধান মন্ত্রী হয়ে- 
ছিলেন। ১৯৫০ সালের নুতন সংবিধান অনুসারে ১৯৫২, 
১৯৫৭ ও ১৯৬২ খ্রীষ্টাব্দে যে নির্বাচনগুলি হয়েছিল, 

‘দেগুলিতে কংগ্রেস বিপুল ভোটে বিজয়ী হয়েছিল এবং 
জওহরলাল একাদিক্রমে WI পর্যন্ত ভারতের প্রধান মন্ত্রী 
ছিলেন। এ গৌরব গণতান্ত্রিক দেশে খুব সামান্যসংখ্যক 
‘নেতার কপালেই জুটেছে। i 

পাকিস্তান তার জন্ম-মুহু'ত থেকেই ভারতের সঙ্গে 
শত্রুতা করছে। কাশ্মীর আক্রমণ করেছে, সংখ্যালঘুদের 
উপর উৎগীড়ন চালাচ্ছে, সীমান্তে গোলযোগ WL করছে, 
ব্যবসা-বাণিজ্য ও আদানপ্রদান বন্ধ করেছে। নেহেরু 
শান্তিপুর্ণভাবেই এসব সমস্তার মীমাংসার জন্যে সর্বদা সচেষ্ট 
ছিলেন। তাই জওহরলালের প্রধান মন্ত্রিত্বকালে পাকিস্তানের 
দিক্‌ থেকে খুব বড় রকমের কোনও বিপদ আসেনি | 

কিন্তু ভারতের বড় বিপদ এসেছিল সম্পূর্ণ একটি 
অপ্রত্যাশিত দিক থেকে, যা জওহরলালকে জীবন-দায়ান্ছে 
বিমূঢ় ক'রে দিয়েছিল, যা তার জীবনের শেষ কটি বছরকে 
অস্থিরতায় ভরে দিয়েছিল। জওহরলাল চীনের প্রতি 
যৌবনকাল থেকে অনুরক্ত ছিলেন | কারণ, চীন ভারতের 
মতোই আর একটি সুপ্রাচীন সুমহান দেশ। ভারতের সঙ্গে 
তার যোগাযোগ ও হ্ৃগ্যতাও সুপ্রাচীন কাল থেকে 
নিরবচ্ছিন্নভাবে চলে এসেছিল । তাই নবজাগ্রত চীনের 
উপর যখন জাপান আক্রমণ চালিয়েছিল, তখন ভারতের 
ব্যাকুলতার সীমা ছিল al | চীনের কুয়োমিন্তাং সরকারের 
প্রধান মার্শাল চিয়াং কাই-শেক ও তীর পত্নী মাদাম চিয়াং 

কাই-শেকের সঙ্গে জওহরলালের প্রীতির বন্ধন গড়ে 
উঠেছিল। এ বন্ধন ব্যক্তিগত ছিল না, ছিল চীনের সঙ্গে 
ভারতের বন্ধন। তাই মার্শাল চিয়াং যখন চীনের ভূখণ্ড 
থেকে বিতাড়িত হলেন, তখন ফরমোসায় প্রতিষ্ঠিত তার 
সরকারকে জওহরলাল স্বীকৃতি দেননি | জওহরলাল চীনের 
নূতন শাসক গোষ্ঠী কমিউনিস্ট নেতাদের সঙ্গেই বন্ধুত্ব গড়ে, 
তুললেন। : 
ভারত কমিউনিষ্ট চীনকে অন্যান্য বহু রাষ্ট্রের 
আগেই স্বীকৃতি দিল। চীনের প্রধান মন্ত্রী চৌ-এন 
লাই এবং জওহরলালকে একযোগে এশিয়া ও আফ্রিকার 
বিভিন্ন সমস্তা নিয়ে কাজ করতেও দেখা! গেল।, 
“হিন্দী-চীনী ভাই ভাই,__এই ধ্বনি এশিয়ার aa ও 
হতির ধ্বনি রূপে দেখা দিল। কিন্তু জওহরলালের 
আশা, উৎসাহ ও উদ্দীপনা হঠাৎ আলেয়ার আলোয় পরিণত, 
Vel চীন পরদেশের আভ্যন্তরীণ ব্যাপারে হস্তক্ষেপ 
করতে লাগলে! । কেবল তাই নয়, সে ভারতের সঙ্গে 
সীমান্ত নিয়ে বিরোধ xe করলো 1 ভারতের বহু 
হাজার মাইল তুখণ্ডকে নিজের ব’লে দাবী ক'রেই সে ক্ষান্ত 
হলো না। মানচিত্রের যুদ্ধ পরিণত হ’লো সশস্ত্র যুদ্ধে ৷ 
. ১৯৬২ সালে চীন নির্লভ্জভাবে ভারত আক্রমণ করলো | 
জওহরলাল তবু সমগ্র চীনা জাতিকে এজন্য অপরাধী 
করলেন না। তিনি ঘোষণা করলেন, “চীনের সরকার 

আমাদের আক্রমণ করেছে, আমরা তাদের প্রতিরোধ 
করবো” মতবিরোধ ও সীমান্ত বিরোধ থাকা সত্বেও চীন: 
যে ভারত আক্রমণ করতে পারে, তা ছিল জওহরলালের 
কল্পনারও অতীত। তাই চীনের বিরুদ্ধে ভারত সামরিক দিক্‌ 
থেকে আদে প্রস্তুত ছিল না। ফলে যুদ্ধক্ষেত্রে ভারত 
বিপন্ন হলো । ভারতের এই বিপদে ভারতকে সাহায্যের 
জন্য পৃথিবীর বহু দেশ এগিয়ে এলো । বহু দেশ এই বিবাদ 
মীমাংসার জন্য সচেষ্ট হলো । ভারত নিজেও wo 
চীনাদের প্রতিরোধের জন্য রুখে দাড়ালো! | ফলে চীনা 
বাহিনী নিজ থেকে যুদ্ধবিরতি ঘোষণা ক'রে কিছুটা পিছু 
হটে গেল। তবু ভারতের অনেকখানি ভূখণ্ড তার 
দখলে রয়ে গেল। সিংহলের প্রধান মন্ত্রী শ্রীমতী 
বন্দরনায়কের চেষ্টায় সিংহল, SH, সংযুক্ত আরব রাষ্ট্র ও. 
ঘানার রাষ্ট্ননায়করা চীন ও ভারতের বিরোধ মীমাংসার 
জন্য ‘কলম্বো প্রস্তাব দিলেন। ভারত এই প্রস্তাব মেনে, 
নিলো । চীন প্রথমে মেনে নিলেও পরে নানারকম 
ব্যাখ্যার জাল বুনে নুতন মতবিরোধের IS করলো এবং 
ভারতের অনেকখানি ভুখণ্ড গ্রাস ক'রে বসে রইলো | 

চীনের এই অপ্রত্যাশিত আক্রমণ জওহরলালের মধ্যে 
যে মানসিক সংকট স্থষ্টি করেছিল, তার আঘাত তিনি 
কাটিয়ে উঠতে পারেন নি। একটি রাষ্ট্র, যার বন্ধুত্বে তিনি 
বিশ্বাসী ছিলেন, তার এই আচরণ তাকে কিংকর্তব্যবিমুঢ় 

কারে দিয়েছিল। দেশেও তার শান্তি, সহাবস্থান ও 
জোটনিরপেক্ষ নীতির সমালোচনা কম হয় নি। তবু 
তিনি এই নীতিতেই অটল রইলেন । তিনি যেমন মাকিন 
যুক্তরাষ্ট্রের সঙ্গে বন্ধুত্ব YOR ক'রে তুললেন, তেমনি 
দুটতর ক'রে তুললেন সোভিয়েট ইউনিয়ন ও পূর্ব 
ইউরোপের সমাজতান্ত্রিক দেশগুলির সঙ্গে বন্ধুত্ব । 
তখনও সোভিয়েট ইউনিয়ন ও পূর্ব ইউরোপের কমিউনিষ্ট 
দেশগুলির সঙ্গে চীনের প্রকাশ্য বিবাদ ঘটে নি। কিন্তু 
নেহেরু সম্ভবত বুঝেছিলেন, চান যে উগ্র জাতীয়তাবাদী 
‘নীতি অনুসরণ করছে, তা প্রকৃত সমাজতান্ত্রিক নীতি নয়, 
এই নীতির সঙ্গে সোভিয়েট ইউনিয়ন ও পূর্ব ইউরোপের 
কমিউনিষ্ট দেশগুলির বিরোধ অনিবার্য । তার সে ধারনা 
মিথ্যা হয় নি। আজ চীনের সঙ্গে সোভিয়েট ইউনিয়ন 
ও পুর্ব রোগের বকা oa ভর 
হয়ে উঠেছে। 


TO 

“জন্মিলে মরিতে হবে, অমর কে কোথা কবে।” 
নেহেরুও তাই প্রকৃতির এই নিয়ম লঙ্ঘন করতে পারেননি। 
চির-তারুণ্যের প্রতীক এই মানুষটির মধ্যে বার্ধক্য গোপনে 
বাসা বেঁধেছিল। কিন্তু তার মনে বিন্দুমাত্র বার্ধক্য ছিল 
all তিনি ছিলেন পরিপূর্ণরূপে কর্মচঞ্চল। সমস্তাসন্কুল 
ভারতের রাষ্ট্রতরণীর নিপুণ কর্ণধার ছিলেন তিনি । 

নেহেরুজী সকাল থেকে গভীর রাত পর্যন্ত নিয়মিত 
কাজ করতেন | তার মধ্যে ছিল ভীষণ দান, পৃথিবীর শ্রেষ্ঠ 
ব্যক্তিদের সঙ্গে দেখা-সাক্ষাৎ, আলাপ-আলোচনা» দেশে- 
বিদেশে আতিথ্যরক্ষা, দেশ-দেশান্তরে ঝড়ের বেগে ভ্রমণ | 
রাজধানীতে রোজই প্রায় ১৮ ঘণ্টা কাজ করতেন তিনি । 
সাতজন সেক্রেটারি তাঁকে সাহায্য করতো । কর্মচারীরা 
কাজের চাপে ক্লান্ত হয়ে পড়তো, কিন্তু ক্লান্তি বা বিরক্তি 
ছিল না তীর বিন্দুমাত্র। তার অসামান্য প্রাণশক্তি 
সকলকেই আশ্চর্য করতো । একটি বৃহৎ দেশ এবং একটি 
Mae পৃথিবী ছিল তার উপযুক্ত কর্মক্ষেত্র । ছোটখাটো 
শারীরিক অস্থন্থতা ও ক্লান্তিকে তিনি আমল দিতেন at | 
এইভাবে প্রায় অর্ধ-শতাব্দী কাল এই মানুষটি একটান৷ 
কাজ করেছিলেন | কিন্তু হঠাৎ এই একটানা কাজে ছেদ 
পড়লো 1 ১৯৬৪ সালে ভুবনেশ্বরে নিখিল ভারত 
কংগ্রেসের অধিবেশন চলছিল। এই অধিবেশনের জন্য তিনি 
এসেও ছিলেন | কিন্তু অধিবেশনে যোগ দিতে পারেন নি। 

অধিবেশনের আগের দিন, ৬ই জানুয়ারি তারিখে, 
নেহেরুজী টিকেরপাড়া থেকে হেলিকপ্টারে ক'রে ভুবনেশ্বরে 
এসে পৌছলেন। তাকে অত্যন্ত ক্লান্ত ও অবসন্ন 
দেখাচ্ছিল। বিমান বন্দরে তিনি জাতীয় সেনানী বাহিনীর 
অভিবাদন নিতেও যেন কষ্ট বোধ করছিলেন । তা সত্ত্বেও 
তীকে কয়েকটি অনুষ্ঠানে যোগ দিতে হলো, সন্ধ্যাতেও 

তিনি কংগ্রেসের স্টিয়ারিং কমিটির অধিবেশনে যোগ 
দিলেন। পরদিন সকালেই তিনি অন্ুস্থ হয়ে পড়লেন । 
ভুবনেশ্বর কংগ্রেসের সকল আয়োজন যেন নায়কহীন 
নাটকে পরিণত হলো । জানানো হ’লো, প্রধান মন্ত্রী 
কয়েক সপ্তাহ অত্যন্ত কাজের চাপের মধ্যে কাটানোর ফলে 
তীর রক্তের চাপ খুব বেড়ে গেছে । চিকিৎসকরা তাকে 
পূর্ণ বিশ্রাম নিতে বলেছেন। সমগ্র জাতি কয়েকদিন 
দারুণ উদ্বেগের মধ্যে কাটালো। তারপর নেহেরুজী 
আবার ধীরে ধীরে সুস্থ হয়ে উঠলেন। মাত্র পাঁচ সপ্তাহ 
বাদেই তিনি নিজে কাজে যোগ দিলেন। পরবর্তী তিন 
মাস বেশ ভালই কাটলো । নেহেরুজীর অস্থস্থতার কথাও 
লোকে প্রায় ভুলে গেল। তিনি নিজেও ভুলে গেলেন | 
আবার কর্মচঞ্চল হয়ে উঠলেন | তিনি মে মাসের গোড়াতে 
নেপাল সীমান্তে WSS বাঁধের উদ্বোধন করলেন | পরের 
সপ্তাহে নিখিল ভারত কংগ্রেস কমিটির অধিবেশনে যোগ 
দেওয়ার জন্য বোম্বাই গেলেন। সেখান থেকে বিশ্রাম 
নেওয়ার জন্যে গেলেন দেরাছুন । ২২শে মে রবিবার তিনি 
সেখানে সাংবাদিক সম্মেলনে হাসিমুখে বললেন, “শিগর্গর 
মরছি না1৮ (“My lifetime is not going to end 
so soon.” ) দেরাদুন থেকে তিনি দিল্লীতে ফিরে এলেন | 
২৬শে মে রাত্রিতেও তিনি বেশ স্বস্থ বোধ করছিলেন । 
তিনি তীর অভ্যাসমতো৷ রাত এগারোটা! পর্যন্ত কাগজপত্র 

দেখলেন, টেবিলে জমা কাজ সব শেষ ক'রে রাখলেন ॥ 
তিনি যখন শুতে গেলেন, তখনও কিছুমাত্র অসুস্থতা বা! 
অস্বস্তি বোধ করেন নি। কিন্তু শেষ রাত্রিতে, ২৭শে মে 
ভোর চারটায়, তীর গা হঠাৎ বমি-বমি করতে লাগলো I 
তিনি এতে অভ্যাসমতো কোনরকম গুরুত্ব দিলেন না” 
ফের শুতে গেলেন। কিন্তু কোনমতে ঘুমুতে পারলেন না; 
একট তীব্র অস্বস্তি ও পিঠে যন্ত্রণা বোধ করতে লাগলেন | 

সকাল ছটায় তার পিঠের ব্যথা খুবই বাড়লো, তিনি 
চাকরকে ডাকলেন সঙ্গে সঙ্গে কন্যা ইন্দিরাও উঠে এলেন | 
অবিলম্বে ডাক্তাররা এসে পৌছলেন। তার! দেখলেন, 
রক্তের চাপ হঠাৎ খুব কমে গেছে। নেহেরুজীও খুব 
দুর্বল বোধ করছেন। তার মুখ বিবর্ণ হয়ে গেছে। 
ডাক্তাররা নেহেরুজীর রক্তের চাপ বাড়াবার জন্যে চেষ্টা 
করতে লাগলেন। নেহেরুজী কিন্তু এই অবস্থাতেও 
রোগকে গুরুত্ব দিলেন না । তিনি কারো সাহায্য না নিয়েই 
একা স্নানের ঘরে গেলেন। যাওয়ার এই চেষ্টাতেই 
সর্বনাশ ঘটলো । অচৈতন্য হয়ে পড়ে গেলেন | 

তীর এই অচেতন অবস্থা আর কাটে নি। কেবল 
মুহূর্তের জন্য একবার তিনি চোখ মেলে চাইলেন, কাকে 
যেন খুঁজলেন, তার চোখছুটি কন্যার উপর পড়লে কি যেন 
বলতে চাইলেন, কিন্তু বলতে পারলেন না। পর মুহুর্তে 
তিনি অচেতন হয়ে পড়লেন।. আরও কয়েক ঘণ্ট| 

অচৈতন্য অবস্থায় কাটলো । অবশেষে বেলা ১টা ৫৫ 
মিনিটে তিনি শেষ নিঃশ্বাস ত্যাগ করলেন। এইভাবে 
এই চিরসংগ্রামী মানুষটির চির সংগ্রামের অবসান হলো | 
এই সংবাদ যখন বেতারে করুণ আর্তনাদের মতো! 
ঘোষিত হলো, তখন Al ভারত এক গভীর দুঃখে 
fara হয়ে পড়লো, দেশ দেশান্তরে এই বার্তা রটে গেল । 
সর্বত্রই এই মহান্‌ নেতার মহীপ্রয়াণে গভীর শোকের ছায়া 
পড়লো | ১২ দিনের জন্য রাষ্ট্রীয় শোক পালনের নির্দেশ 
দেওয়া হলো। পরদিন শবদাহের দিন স্থির হ'লো।, 
রাজধানীর সকল পথ নেহেরুজীর বাসভবন তিনমুতি ভবনের 
দিকে প্রসারিত হ’লে! । লক্ষ লক্ষ মানুষ চললো! তাদের 
মহান্‌ নেতাকে শেষ প্রণাম জানাতে | 

সে ছিল ঝড়বুষ্তির রাত্রি । ভারতের আকাশেও দুর্যোগ 
ঘনিয়ে আসছে, একি তারই ইঙ্গিত £ না, এ ছিল প্রকৃতির 
অশ্রুবর্ষণ ও হাহাকারে ভরা দীর্ঘশ্বাস? লক্ষ লক্ষ মানুষ 
ava ও প্রাকৃতিক দুর্যোগ মাথায় নিয়ে তিনমুতি ভবনের 
সামনে পাথরের মতো! দাড়িয়ে রইলো | 

বেলা একটার সময় নেহেরুজীর শবদেহ wafers 
কামানবাহী শকটে চড়িয়ে নিয়ে যাওয়া হলো যমুনার 
তীরে যেখানে গান্ধীজী অনন্তশয়ানে শায়িত আছেন । 
লক্ষ লক্ষ মানুষের মর্মভেদী “জওহরলাল নেহেরু অমর 
রছে” ধ্বনির মধ্যে তিনমুতি ভবন থেকে যমুনাতীর 


রি ১১৩ 


ভারতরত্ব জওহরলাল 


পর্যন্ত ছ’মাইল দীর্ঘ পথ শববাহী শকটটি বিরাট শোভাযাত্রা 
সহ আনীত হ’লে|। বিভিন্ন ধর্মের মন্ত্রগাথা ধ্বনিত হতে 
লাগলো | জনতার জওহরলাল নেহেরু অমর রহে? মিলিত 
হ’লো তার সাথে। দৌহিত্র ASA মুখাগি করলেন। 
নেহেরুজীর মরদেহ চিতাভস্মে বিলীন হলো | 

ve জুন তারিখে নেহেরুজীর কিছু চিতাভস্ম এলাহাবাদে 
ত্রিবেণীসংগমে গঙ্গায় ফেল! হ’লো| । বাকী চিতাভন্ম ছড়িয়ে 
'দেওয়া হ’লোঁ বিমান থেকে ভারতের সর্বত্র, পর্বতে, অরণ্যে, 
কুষিক্ষেত্রে, নগরে, গ্রামে, জনপদে । নেহেরুজীর নশ্বর 
দেহের দেহাবশেষ মিশে গেল ভারতের আকাশে বাতাসে 
জলে স্থলে। ভারতমায়ের প্রিয় সন্তান ফিরে গেলেন 
মায়ের কোলে। 


১১৪ 


উই 


25 


ড্হরলালেরজীবনাস্্ী _ 


কড়ি 


১৮৮৯--১৪ই নভেম্বর এলাহাবাঁদে জন্ম 

১৯০৫__বিলাত যাত্রা, হারে! পাবলিক স্কুলে প্রবেশ 

১৯০৭__কেন্থি-জ টি.নিটি কলেজে প্রবেশ 

১৯০৯-_জার্ানি ও ফ্ৰান্স ভ্রমণ 

১৯১০__বিজ্ঞানে ট্রাইপস লাভ 

১৯১২_ ব্যারিস্টার হয়ে দেশে প্রত্যাবর্তন; এলাহাবাদ 
হাইকোর্টে আইনজীবীরপে যোগদান; বীকিপুর 
কংগ্রেসের অধিবেশনে প্রতিনিধিরূপে যোগদান 


১৯১৩__উত্তরপ্রদেশে কংগ্রেস সংগঠনে যোগদান 
১৯১৬-_-কমলার সঙ্গে বিবাহ 

১৯১৭-__কন্যা ইন্দিরার জন্ম 

১৯১৮__নিখিল-ভারত কংগ্রেস কমিটির সদস্যপদ লাভ 
১৯২০__প্রতাপগড়ে প্রথম কৃষক বিক্ষোভ সংগঠন 
১৯২১__-৬ই ডিসেম্বর, প্রথম কারাবাস 
১৯২২__কারাগার থেকে মুক্তিলাভ ; পুনরায় কারাবাস 


১১৫ 


ভারতরত্ব জওহরলাল 


১৯২৩-_কারাগার থেকে মুক্তিলাভ; নাভাদেশীয় রাজ্যে 
গ্রেপ্তার ও হাজতবাঁস ; নাভা জেল থেকে মুক্তিলাভ ; 
এলাহাবাদে পৌরসভার চেয়ারম্যান নির্বাচিত; 
সেপ্টেম্বর, নিখিল ভারত কংগ্রেস কমিটির জেনারেল 
সেক্রেটারি নির্বাচিত 

১৯২৫-এলাহাবাদ পৌরসভার চেয়ারম্যানের পদ ত্যাগ; 
কমলা নেহেরুর কঠিন গীড়া 

১৯২৬-_কমলার চিকিৎসার জন্য সুইজারল্যাণ্ড যাত্রা ; ইতালি, 
ফ্রান্স, জার্মানি, বেলজিয়াম ও রাশিয়া সফর 

১৯২৭--ক্রসেল্সে নির্ধাতিত জাতিসমূহের সম্মেলনে 

ংগ্রেসের প্রতিনিধিরূপে যোগদান; মাদ্রাজ কংগ্রেসে 


স্বাধীনতা-প্রস্তাব গ্রহণ করানোর ব্যাপারে প্রধান 
ভূমিকা গ্রহণ 


১৯২৮_-সাইমন কমিশনের বিরুদ্ধে আন্দোলন-__লখ.নৌয়ে 
রর পুলিসের আক্রমণে আহত; ইণ্ডিপেণ্ডেন্স ফর ইণ্ডিয়া 
লীগের (ভারতের জন্য স্বাধীনতা সংঘ ) প্ৰতিষ্ঠা ও 

সাধারণ সম্পাদকের পদ গ্রহণ 


১৯২৯__কংগ্রেসের সভাপতি পদ লাভ; লাহোর কংগ্রেসে 
ভারতের পুর্ণ স্বাধীনতার দাবী ঘোষণা 
১৯৩০-_-আইন অমান্য আন্দোলন-্রেপ্তার ও কারাবাস; 


কারাগার থেকে মুক্তিলাভ ; পুনরায় গ্রেপ্তার ও 
কারাবাস 


১১৬ 


জওহরলালের জীবন-পঞ্থী 


১৯৩১-_কারাগার থেকে মুক্তিলাভ ; পিতা মতিলালের মৃত্যু ; 
পুনরায় গ্রেপ্তার ও কারাবাস 


১৯৩৩ মাতার অসুস্থতার কারণে কারাগার থেকে মুক্তিলাভ 

১৯৩৪-__বিহার ভূমিকম্পের জন্য ত্রাণ তহবিল গঠন) 
কলকাতায় রাজদ্রোহমূলক বক্তৃতাদানের জন্য 
গ্রেপ্তার ও কারাবাস; রুগণা স্ত্রীর সঙ্গে সাক্ষাতের 
জন্য দশদিনের জন্য মুক্তিলাভ 

১৯৩৫-__আলমোড়া জেলে আত্মজীবনী গ্রন্থ রচনা শেষ; 
রুগণা স্ত্রীকে দেখবার জন্য ইউরোপ যাত্রা 

১৯৩৬__কমলার মৃত্যু ; লখনৌ কংগ্রেসে সভাপতি নির্বাচনী 
অভিযান; ফৈজপুরে কংগ্রেসে সভাপতিত্ব 

১৯৩৮__মাতা স্বরূপরানীর মৃত্যু ; স্পেন, চেকোশ্রোভাকিয়া 
প্রভৃতি সফর 

১৯৩৯-__চীন সফর 

১৯৪০-_ব্যক্তিগত সত্যাগ্রহে অংশগ্রহণ; চার বছরের জন্য 
কারাদণ্ডে দণ্ডিত 

১৯৪১__ডিসেম্বর মাসে অন্যান্য নেতাদের সঙ্গে মুক্তিলাভ 

১৯৪২--৭ই আগস্ট তারিখে নিখিল ভারত কংগ্রেস কমিটির 
অধিবেশনে “ভারত ছাড়’ প্রস্তাব উত্থাপন ; ৮ই 
আগস্ট গ্রেপ্তার ও আহ সদনগর দুর্গে আটক--শেষ 
ও দীর্ঘতম কারাবাস 


১১৭ 


ভার্তরত্ব জওহরলাল 


১৯৪৫-_জান্ুয়ারি মাসে মুক্তিলাভ ; বৃটিশ সরকারের সঙ্গে 
আলোচনা; আজাদ হিন্দ, ফৌজের সৈন্যদের 
সমর্থন 

১৯৪৬--ভারত বিভাগের বিরোধিতা; পূর্ব এশিয়া সফর ;. 
চতুর্থবারের জন্য কংগ্রেসের প্রেসিডেন্ট পদে নিয়োগ ; 
রা সেপ্টেম্বর অন্তবর্তী সরকার গঠন__ প্রধানমন্ত্রী 
ও পররাষ্ট্ন্ত্রীরপে শপথ গ্রহণ; বৃটিশ সরকারের 
সঙ্গে আলোচনার জন্য লণ্ডন গমন 

১৯৪৭--১৫ই আগস্ট ভারতের স্বাধীনতা লাভ; স্বাধীন 
ভারতের প্রধান মন্ত্রীৰপে শপথ গ্রহণ ; বিজ্ঞান 
কংগ্রেসে সভাপতিত্ব : 

১৯৪৮--ওরা নভেম্বর, প্যারিসে রাষ্ট্রসংঘের সাধারণ সভার, 
বিশেষ অধিবেশনে ভাষণ দান 

১৯৪৯-_আমেরিকা ভ্রমণ ; ১৩ই অক্টোবর মাক্ষিন যুক্তরাষ্ট্রের 
কংগ্রেসে ভাষণ ; ২৪শে অক্টোবর কানাডার সংসদে 
ভাষণ 

১৯৫০_স্থগ্রীম কোর্টের উদ্বোধন ; পরিকল্পনা কমিশনের 
প্রতিষ্ঠা ও সভাপতির পদ গ্রহণ; নেহেরু-লিয়াকত- 
আলি চুক্তি; করাচী সফর 

১৯৫১-__কায়রো, জেনেভা, লণ্ডন ও প্যারিস সফর; নেপাল: 
সফর কংগ্রেসের সভাপতি নির্বাচিত 

১৯৫৩-_রানী দ্বিতীয় এলিজাবেথের অভিষেকে যোগদানের 
BD লণ্ডন গমন; করাচী সফর 


১১৮ 


জওহরলালের জীবন-পঞ্জী 


১৯৫৪__সিংহল সফর ; চীনের প্রধান মন্ত্রী চৌ-এন্লাইয়ের 
দিল্লী আগমন-_চৌ-এন্লাইয়ের সঙ্গে আলাপ- 
আলোচনা ; চীন সফর; ত্রহ্মদেশ, সিয়াম, ইন্দো- 
নেশিয়া ও মালয় সফর 

১৯৫৫-_ ইন্দোনেশিয়ার বান্দুংয়ে আফৌ-এশীয় সম্মেলনে 
যোগদান ও ‘পঞ্চশীল’ নীতি ঘোষণা; সোভিয়েট 
ইউনিয়ন, যুগোশ্লাভিয়া, পোল্যাণ্ড, চেকোশ্লোভাকিয়া, 
afgal, ইতালি ও মিশর সফর; “ভারতরত্ব' উপাধি 
লাভ; বুলগানিন-ক্রুশ্চেভ সংবর্ধনা 

১৯৫৬-_আয়ারলযাণ্ পশ্চিম জার্মানি, ফ্রান্স, যুগোশ্লাভিয়া, 
গ্রীস, মিশর, সিরিয়া, লেবানন সফর; দিল্লীতে 
চৌ-এন্লাইয়ের সঙ্গে আলাপ-আলোচনা; মাফিন 
যুক্তরাষ্ট্র, কানাডা ও ইউরোপ সফর; রাষ্ট্রসংঘের 
সাধারণ পরিষদের সভায় ভাষণ দান 

১৯৫৭__সিরিয়া, ডেনমার্ক, ফিন্ল্যাণ্ড নরোয়ে, সুইডেন, 
হল্যাঁণ্ড মিশর, সুদান, জাপান সফর 

১৯৫৮__চেকোশ্লোভাকিয়। ও ইংলণ্ডের প্রধান মন্ত্রীদের সঙ্গে 
এবং ইন্দোনেশিয়ার প্রেসিডেন্ট সোয়েকার্নোর সঙ্গে 
আলোচন! ; প্রধান মন্ত্রীর পদ থেকে অবসর গ্রহণের 
ইচ্ছা প্রকাশ ; ভুটান সফর 

১৯৫৯-_তিববতে হাজামা সম্পর্কে সংসদে ভাষণ; নেপাল, 
আফগানিস্থান ও ইরান সফর; SCN প্রেসিডেন্ট 
নে উইনের সঙ্গে আলোচনা; আয়ুব খাঁর সঙ্গে 
আলোচনা 


১১৯ 


ভারতরত্ব জওহরলাল 


১৯৬০__লগুন, প্যারিস, মিশর, তুরস্ক ও লেবানন সফর ; 
রাষ্ট্রসংঘে ভাষণ দান 

১৯৬১-_বেলশ্রেডে জোটনিরপেক্ষ রাষ্ট্রসমূহের প্রধানদের 
প্রথম সম্মেলনের উদ্বোধন; সোভিয়েট ইউনিয়নের 
প্রেসিডেন্ট ব্রেজনেভের সঙ্গে সাক্ষাৎকার 

১৯৬২- তৃতীয়বার প্রধান মন্ত্রীর পদ গ্রহণ ; চীনা. আক্রমণে 
দেশবাসীকে নেতৃত্ব দান 

১৯৬৪-_জান্ুয়ারি, কংগ্রেসের ভুবনেশ্বর অধিবেশনে যোগদান- 
কালে হঠাৎ অসুস্থতা, ২৭শে মে পরলোক গমন 

